Haalathu badhalukuran rayyithun thedhuvan govaalaifi\nހާލަތު ބަދަލުކުރަން ރައްޔިތުން ތެދުވަން ގޮވާލައިފި\nއާދަމް ޝަރީފް އުމަރު އެއްވުމެއްގައި ވާހަކަދައްކަވަނީ. ގައުމުގެ ހާލަތު ބަދަލުކުރަން ރައްޔިތުން ތެދުވަން ވަނީ ގޮވާލައްވާފައި -- ފޮޓޯ: އަވަސް\nގައުމުގެ ކަންކަމާ މެދު ރައްޔިތުންގެ ބާރު ކެނޑޭ ހިސާބަށް ކަންކަން ދޫވަމުންދާތީ ހާލަތު ބަދަލުކުރުމަށް ރައްޔިތުން ތެދުވުމަށް ކުރީގެ ޑިފެންސް މިނިސްޓަރު އާދަމް ޝަރީފް އުމަރު ގޮވާލައްވައިފި އެވެ.\nއާދަމް ޝަރީފް މިއަދު ކުރެއްވި ޓްވީޓަކާ ގުޅިގެން އަވަސް އިން ގުޅާލުމުން ވިދާޅުވީ ރައީސް މުހައްމަދު ނަޝީދަށް އަމާޒުކޮށް ދެވުނު ހަމަލާއަށް ފަހު ގައުމުގެ ކަންކަން ހަމައަކަށް ނޭޅި، ގައުމުގެ ހުރިހާ ކަމެއް ނުރައްކާތެރި ހާލަތަކަށް ގޮސްފައިވާ ކަމަށެވެ.\n"ހަމަލާއަށްފަހު ރައްޔިތުންގެ މަޖިލީހުގެ މަސައްކަތްތައް ވެސް އެދެވޭ ގޮތަކަށް ނޫން މިދަނީ. އަދި ސަރުކާރުގެ ހާލަތު މިހުރީ މާގޯސްކޮށް. ސަލާމަތީ ބާރުތަކުގެ ކަންކަން ވެސް މިހުރީ އާންމު ހާލަތުން ނައްޓާފައި. މިއީ ކަންބޮޑުވާން ޖެހޭ ހާލަތެއް،" ރައްޔިތުންގެ މަޖިލީހުގެ މަޑުއްވަރީ ދާއިރާގެ މެންބަރު ކަންވެސް ކުރައްވަމުން ގެންދަވާ އާދަމް ޝަރީފް ވިދާޅުވި އެވެ.\nއާދަމް ޝަރީފް ޑިފެންސް މިނިސްޓަރު ކަން ކުރެއްވި ދުވަސްވަރު އޭރުގެ ޗީފް ޝިޔާމާ އެކު\nތުޅާދޫ ދާއިރާގެ މެންބަރު ހިސާން ހުސައިން ގާނޫނުލްއުގޫބާތަށް އިސްލާހު ގެނައުމަށް މަޖިލީހަށް ހުށަހަޅުއްވާފައިވާ ބިލާ ގުޅިގެންވެސް އާދަމް ޝަރީފް ވަނީ ކަންބޮޑުވުން ފާޅުކުރައްވާފަ އެވެ. އެގޮތުން ވިދާޅުވީ އެ ބިލަކީ ބަޔަކާ ދިމާލަށް "ލާދީނީއޭ" ގޮވާ ގޮވުން ހުއްޓުވުމަށް އެކަނި ހުށަހެޅުއްވި ބިލެއް ނޫން ކަމަށެވެ. އެބިލްގެ މައިގަނޑު ބޭނުމަކީ އިސްލާމީ ޝިއާރު ފާޅުކޮށް ދީނުގެ ދިފާއުގައި ވާހަކަދައްކަވާ ބޭފުޅުންނަށް ފިޔަވަޅު އަޅަން ހުށަހަޅުއްވާފައި އޮތް ބިލެއް ކަމަށެވެ.\nދިވެހިރާއްޖޭގައި ހަރުކަށި ފިކުރުގެ "ކްރިމިނަލް މައިންޑް"ތަކެއް އެބައުޅޭ ކަމަށް ގަބޫލުކުރައްވާ ކަމަށް އާދަމް ޝަރީފް ވިދާޅުވި އެވެ. އެފަދަ މީހުންގެ މައްސަލަތައް ހައްލުކުރެވޭނީ ދިވެހިންގެ ތެރޭގައި އުޅޭ އިސްލާމްދީނަށް ފުރައްސާރަ ކުރާ މީހުންގެ މައްސަލަތައް ހައްލުކޮށްގެން ކަމުގައިވެސް ވިދާޅުވި އެވެ. ދިވެހިންގެ ދީނީ އެއްބައިވަންތަކަން ހިމާޔަތް ކުރުމަށްޓަކައި ދީނަށް ފުރައްސާރަ ކުރާ މީހުންގެ މައްސަލަތައް އަވަހަށް ހައްލުވާން ޖެހޭ ކަމަށް އާދަމް ޝަރީފް ދެކެވަޑައިގަންނަވަ އެވެ.\nހަމަލާއަށްފަހު ރައްޔިތުންގެ މަޖިލީހުގެ މަސައްކަތްތައް ވެސް އެދެވޭ ގޮތަކަށް ނޫން މިދަނީ. އަދި ސަރުކާރުގެ ހާލަތު މިހުރީ މާގޯސްކޮށް. ސަލާމަތީ ބާރުތަކުގެ ކަންކަން ވެސް މިހުރީ އާންމު ހާލަތުން ނައްޓާފައި. މިއީ ކަންބޮޑުވާން ޖެހޭ ހާލަތެއް\nއާދަމް ޝަރީފް | ކުރީގެ ޑިފެންސް މިނިސްޓަރު\nޑިފެންސް މިނިސްޓަރު މާރިޔާ އަހްމަދު ދީދީ މަގާމުން ވަކިކުރަން އުޅުމުން އެކަމުގެ ތެރެއަށް އަވަށްޓެރި ގައުމަކުން ވަދެ މާރިޔާ މަގާމުން ވަކިކުރުން ހުއްޓުވާފައިވާ ކަމަށް ނޫހެއްގައި އޮތް ރިޕޯޓަކަށް އިޝާރާތް ކުރައްވާ އާދަމް ޝަރީފް ވިދާޅުވީ ދިވެހިންގެ އަމިއްލަ ކަންކަން އެހެން ގައުމަކުން ނިންމާ ހިސާބަށް ދިއުމުން ގައުމުގެ މައްޗަށް ބޭރުގެ ނުފޫޒު މިއަދު އޮތް މިންވަރު އެނގޭ ކަމަށެވެ.\n"މިހިސާބަށް ދިޔައިރު ސަރުކާރަކުން އެއްވެސް އެއްޗެއް ނުބުނެ އެ ތިބެނީ. މާރިޔާ ވެސް އެ ވާހަކަތައް ދޮގެއް ނުކުރޭ. ރައްޔިތުންގެ މަޖިލީހާ ގުޅިގެން ސަރުކާރުން އެއްވެސް މައްސަލައެއް ހައްލުކުރަން އުޅޭ ތަނެއް ވެސް ނުފެނޭ. ގައުމެއްގެ ހާލަތު މިހިސާބަށް ދާއިރު ސަރުކާރު ކޮބައިތޯ ސުވާލު އުފެދޭ،" އިދިކޮޅު ކޯލިޝަނަށް ނިސްބަތްވާ މެންބަރު ވިދާޅުވި އެވެ.\nރައީސުލްޖުމްހޫރިއްޔާ އިބްރާހީމް މުހައްމަދު ސޯލިހާއި ޑިފެންސް މިނިސްޓަރު މާރިޔާ އަހްމަދު ދީދީ ސިފައިންގެ އިސްވެރިންނާ އެކު -- ފޮޓޯ: އަވަސް\nރައީސް ނަޝީދަށް ދިން ހަމަލާއަށް ފަހު މުޅި ދިވެހި އަސްކަރިއްޔާ ބަނދުނާމުވާ ގޮތަށް އެމްޑީޕީގެ ބައެއް މަޖިލިސް މެންބަރުން ވާހަކަދައްކަވަމުން ގެންދަވާތީ އެއްވެސް ފަރާތަކުން އެގޮތަށް ވާހަކަ ނުދެއްކުމަށްވެސް އާދަމް ޝަރީފް ވަނީ އެދިވަޑައިގެންފަ އެވެ.\nއާދަމް ޝަރީފް ވިދާޅުވީ ދިވެހި އަސްކަރިއްޔާ މަސައްކަތް ކުރާނީ ވެރިން އަންގަވާ ގޮތެއްގެ މަތިން ކަމަށްވާތީ ޑިފެންސް މިނިސްޓަރާއި ޗީފް އޮފް ޑިފެންސް ފޯސް ސިޔާސީ ބޭނުމަށް ގޯސްކޮށް ކަންކަމުގައި އަމަލުކުރުމުން ހުރިހާ ސިފައިން ކުށްވެރިކޮށް ވާހަކަ ދެއްކުމަކީ ހިތާމަކުރައްވާ ކަމެއް ކަމަށެވެ. ދިވެހި އަސްކަރިއްޔާ ބަނދުނާމަކޮށް އިތުބާރު ގެއްލުވާލަމުންދާއިރު ޑިފެންސް މިނިސްޓަރާއި އަސްކަރިއްޔާގެ އިސްވެރިން ދިފާއުގައި ވާހަކަ ނުދައްކަވާތީ އާދަމް ޝަރީފް ވަނީ ކަންބޮޑުވުން ފާޅުކުރައްވާފަ އެވެ.\n"ސިފައިންގެ ހިންގަވަން ތިއްބެވި ބޭފުޅުން މިއަދު ކަންކަން ތަރުތީބު ކުރައްވާ ތަނެއް ނުފެނޭ. ވެރިންގެ ފަރާތުން ލިބެންޖެހޭ އިރުޝާދު ލިބޭ ތަނެއް ނުފެނޭ. ރައީސް ނަޝީދަށް ހަމަލާއެއް ދޭން އުޅޭ ކަމުގެ މައުލޫމާތެއް ލިބިގެން އިއްޒަތްތެރި މެންބަރު އިލްޔާސް ލަބީބް އެކަން ޑިފެންސް މިނިސްޓަރު މާރިޔާ އަށް އެންގެވުމުން އެންމެ ކުޑަމިނުން އެކަން ފުލުހުންނަށް ހުށަހަޅާފައެއް ވެސް ނެތް. މިހުންނަނީ ސީރިއަސް މައްސަަލަތައް،" ޑިފެންސްގެ އިސްވެރިންނަށް ވަރަށް ބޮޑަށް ފާޑުވިދާޅުވަމުން އާދަމް ޝަރީފް ވިދާޅުވި އެވެ.\nޗީފް އޮފް ޑިފެންސް ފޯސް ޝަމާލް އާއި ޑިފެންސް މިނިސްޓަރު މާރިޔާ އަދި ވައިސް ޗީފް އޮފް ޑިފެންސް ފޯސް އަބްދުއްރަހީމް -- ފޮޓޯ: އަވަސް\nރައީސް ނަޝީދަށް ދިން ހަމަލާ އިން އެމަނިކުފާނު ސަލާމަތްވެވަޑައިގެންނެވި ނަމަވެސް އެ ހަމަލާ އަކީ ސީދާ ރައީސް ނަޝީދު އަވަހާރަކޮށްލަން ދިން ހަމަލާއެއް ކަމަށް އާދަމް ޝަރީފް ގަބޫލުކުރައްވަ އެވެ. އެކަމަކު އެހާ ނުރައްކާތެރި ހަމަލާއެއް ސީރިއަސް ކަމެއްގެ ގޮތުގައި ނަގައިގެން ސަރުކާރުން މައްސަލަ ބަލަމުންދޭތޯ އާދަމް ޝަރީފް ވަނީ ސުވާލު އުފައްދަވާފަ އެވެ. މަޖިލީހުން އިސްވެ އެ މައްސަލަ ބަލަންޖެހުނީ ސަރުކާރުން މައްސަލަ ބަލަން ނޫޅޭތީ ކަމަށްވެސް ވިދާޅުވި އެވެ.\n"އަޅުގަނޑުމެންގެ މިނިވަންކަމާއި އިސްތިގުލާލަށް މިވަނީ ވަރަށް ބޮޑަށް އަސަރުކޮށްފައި. އަޅުގަނޑުމެންގެ ދީނީ އެއްބައިވަންތަ ކަމަށް މިވަނީ ލޮޅުން އަރާފައި. އަޅުގަނޑުމެންގެ މުއައްސަސާތަކަށް އޮތް އިތުބާރު މިވަނީ ގެއްލިފައި. އެހެންވެ އަޅުގަނޑަކަށް ގަބޫލެއް ނުކުރެވޭ މިހާރު މިއޮތް ސަރުކާރަކަށް ގައުމުގެ އެއްވެސް ކަމެއް ހައްލުވާނެ ކަމަކަށް. ވީމާ އަޅުގަނޑު މިއެދެނީ ގާނޫނުއަސާސީގައިވާ ރައްޔިތުންގެ ބާރާ އެކު ހާލަތު ބަދަލުކުރަން ތެދުވަން،" އާދަމް ޝަރީފް ވިދާޅުވި އެވެ.\nރައީސް އަބްދުﷲ ޔާމީން ރައީސް މުހައްމަދު ނަޝީދު ޕީޕީއެމް + ރައްޔިތުންގެ މަޖިލިސް ރައީސް އިބްރާހިމް މުހައްމަދު ސޯލިހު އަބްދުﷲ ޔާމީން ރަޝީދު އާދަމް ޝަރީފު އުމަރު ޕީޕަލްސް ނޭޝަނަލް ކޮންގްރެސް - ޕީއެންސީ\nބަޔަކު ހައްޔަރުކުރަން ވިދާޅުވުމުން ޕީޕީއެމް ކަންބޮޑުވެއްޖެ\n"ރައީސްގެ އޮތީ ހަސަދަވެރިކަމާއި ބަދަލު ހިފުން"\nއަދީބަށް ބޭނުންވި ގޮތް، ދައުލަތަށް ދެރަގޮތް!


Rees Nasheed ah dhin hamalaage adeegai thibi meehun insaafuge kurimacha gennaane: Raees - AO News\nރައީސް ނަޝީދަށް ދިން ހަމަލާގެ އަޑީގައި ތިބި މީހުން ހޯދާ، އިންސާފުގެ ކުރި މައްޗަށް ގެންނާނެ: ރައީސް\nރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދަށް އަމާޒުކޮށް ދިން ޓެރަރިސްޓު ހަމަލާގެ އަޑީގައި ތިބި މީހުން ހޯދައި، އިންސާފުގެ ކުރިމައްޗަށް ގެންނާނެ ކަމަށް ރައީސް އިބްރާހިމް މުހައްމަދު ސޯލިހު ވިދާޅުވެއްޖެ އެވެ.\nމި އަހަރުގެ ފިތުރު އީދު ދުވަހުގެ މުނާސަބަތުގައި ގައުމާ މުހާތަބު ކުރައްވަމުން ރައީސް ވިދާޅުވީ، މިދިޔަ ބުރާސްފަތި ދުވަހުގެރޭ ރައީސް ނަޝީދަށް ދިން ހަމަލައަކީ، މިހާތަނަށް އެ މައްސަލައިގެ ތުހުމަތަށް ހައްޔަރުކުރި ތިން މީހުންނާއި ހަމައިން ނިމޭނެ މައްސަލައެއް ކަމަށް ދެކެވަޑައިނުގަންނަވާ ކަމަށެވެ.\nރައީސް ނަޝީދަށް އަމާޒުކޮށްދިން އެ ހަމަލާގެ ސަބަބުން ރައްޔިތުންގެ ހިތްތަކަށް ބިރުވެރިކަމާއި ނުތަނަވަސްކަން ވެރިވެފައިވާކަން ފާހަގަކުރައްވަމުން ރައީސް ސޯލިހް ވިދާޅުވީ އެ ހަމަލާ އަކީ އެއްގޮތަކަށްވެސް ބަލައިގަނެވޭނެ އަމަލެއް ނޫން ކަމަށެވެ، އަދި އެއްވެސް މީހެއްގެ ފުރާނަ ދުއްވައިލުމަށް ހަމަލާއެއް ދިނުމަކީ، ކުޑަވެސް އިންސާނިއްޔަތު ކަމެއް ހުރި މީހަކު ކުރާނެކަމެއް ނޫންކަމަށް ރައީސް ވިދާޅުވިއެވެ.\nއިތުރަށް ރައީސް ވިދާޅުވީމީހެއްގެ ފުރާނަ ދުއްވައިލުމަށް ދޭ އެފަދަ ހަމަލާތަކުން، އެކަން ކުރާ ބަޔަކު ބޭނުންވާ އެއްވެސް މަގުސަދެއް މާތް ﷲގެ އިރާދަފުޅުން މި ފަސްގަނޑުގައި ހާސިލު ނުވާނެކަމަށެވެ. އަދި މާތް ﷲގެ މަދަދާއި ވާގިފުޅާއެކު، ގާނޫނުތައް އެ ފަދަ މީހުން ވަށައިލާނެކަމަށާއި އަދުލު އިންސާފު އަރައި ހަމަކުރާނެކަމަށް ރައީސް ވިދާޅުވިއެވެ.\nރައީސް ނަޝީދަށް ހަމަލާ ދިން މައްސަަލައިގައި ހައްޔަރުކޮށްފައި ވަނީ. ތިނަދޫ، ހިޔާ އަދުހަމް އަހުމަދު ރަޝީދު، 25، މއ. ފޭރުގެ، މުޖާޒް އަހުމަދު 21، ގެ އިތުރުން ގއ. ކޮނޑޭ، ފޮޅޭމާ ތަހުމީނު އަހުމަދު 32 ކެވެ.\nހަމަލާރައީސް ނަޝީދުރައީސް އިބްރާހީމް މުޙައްމަދު ޞާލިހްޓެރަރިޒަމް\nނަފުރަތުގެ ބިލަށް ތާއިދުކޮށް ޕެޓިޝަނުގައި ސޮއިކުރުމަށް ރައީސް ނަޝީދު އެދިވަޑައިގެންފި\nޓެރަރިޒަމްގެ ތުހުމަތުގައި އިތުރު3މީހަކު ހައްޔަރުކޮށްފި\nއޭޑީކޭ ފާހާނާ ތެރެއިން ފިސްތޯލައެއް ފެނުނު މައްސަލައެއް ބަލަނީ


BREAKING NEWS: Ibu November 11 Gai Huvaa Kurahvvan Faaheh Nuvi, Massala Committee Ah - Vaguthu\nއިބޫ ނޮވެމްބަރު 11 ގައި ހުވާ ކުރައްވަން ފާހެއް ނުވި، މައްސަލަ ކޮމިޓީ އަށް\nއިންތިހާބީ ރައީސް އިބްރާހިމް މުހައްމަދު ސޯލިހު (އިބޫ) ހުވާ ނޮވެމްބަރު 11 ގައި ހުވާ ކުރެއްވުމަށް ހުށަހެޅި ހުށަހެޅުން ފާސް ނުވުމުން މައްސަލަ ކޮމިޓީ އަށް ފޮނުވައިފިއެވެ.\nމި ހުށަހެޅުން މަޖިލީހަށް ހުށަހެޅުއްވީ ހިތަދޫ މެދު ދާއިރާގެ މެމްބަރު އިބްރާހިމް ދީދީއެވެ. މި ހުށަހެޅުން ފާސްކުރަން ފެންނަ ކަމަށް ވޯޓު ދެއްވީ9މެމްބަރުންނެވެ. އެ ހުށަހެޅުމާ ދެކޮޅަށް 29 މެމްބަރުން ވޯޓު ދެއްވިއިރު ވަކި ކޮޅަކަށް ވޯޓު ނުދެއްވާ ދެ މެމްބަރުން ތިއްބެވިއެވެ.\nމި މައްސަލަ ދިރާސާކުރުމަށް ކޮމިޓީ އަށް ފޮނުވުމަށް ހުށަހެޅުއްވީ ވިލުފުށީ ދާއިރާގެ މެމްބަރު ރިޔާޒު ރަޝީދުއެވެ. އެ ހުށަހެޅުން ފާސްވީ 68 މެމްބަރުންގެ ވޯޓުންނެވެ. ކޮމިޓީ އަށް މައްސަލަ ފޮނުވަން އެއް މެމްބަރަކު ދެކޮޅު ހެއްދެވިއިރު ވަކި ގޮތަކަށް ނުދީ ވެސް އެއް މެމްބަރަކު އިންނެވިއެވެ.\nމި ހުށަހެޅުން ފާސްވެފައިނުވާއިރު މިއަދުގެ ޖަލްސާގައި ވާހަކަދައްކަވަމުން އިންތިހާބީ ރައީސް އަދި ހިންނަވަރު ދާއިރާގެ މެންބަރު އިބްރާހިމް މުހައްމަދު ސޯލިހު (އިބޫ) ވިދާޅުވީ އެމަނިކުފާނަށް ފެންނަ އެންމެ ރަނގަޅު ގޮތަކީ ހުވާކުރައްވާނެ ތާރީހާއި ބެހޭ ގޮތުން އެންމެންނަށް އެއްބަސްވެވޭ ގޮތެއްގެ މަތިން ގޮތެއް ނިންމުން ކަމަށާއި އެމަނިކުފާނު ޤާނޫނާއި ހިލާފަށް ދައުރު ފަށަން ބޭނުންފުޅު ނުވާ ކަމަށެވެ.\n"އަޅުގަނޑަށް ގަބޫލު ކުރެވެނީ މީގައި ވީހާވެސް ރަނގަޅަށް ވާހަކަ ދެކެވި އެންމެން އެއްބަސްވާ ގޮތަކަށް މިމައްސަލަ ނިންމެވުން. އަޅުގަނޑު ހަމަޔަޤީނުން ވެސް ދަންނަވާކަށް ނެތިން ޤާނޫނާއި ހިލާފަށް އެއްވެސް ކަމެއް ކުރައްވަން ބޭނުން ވާހަކަ" އިބޫ ވިދާޅުވިއެވެ.\nއަދި ހުވާކުރައްވާނެ ދުވަހާއި ބެހޭ ގޮތުން ހިޔާލުތަފާތުވުންތަށް އެބަހުރިކަމަށާއި އޮޅުން ފިލުވަންޖެހޭ ކަންތައްތަކެއް ވެސް އެބަހުރިކަމުގައި އިބޫ ފާހަގަކުރެއްވިއެވެ.\nއޮކްޓޯބަރ 28, 2018 14:07\nތަމެން ކެބިނެޓް އަށް ލާނެ މީހަކު ނުލިބިގެން އުޅޭ ކަން ޕައްލަންބެ ވެސް ދަނެއޭ ތަމެން ތިޔާ ތިބީ ވެރިކަން ސިކްނެސް ސިންޑްރޯމް ޖެހިފައި ވުމުގެ ސަބަބުން ބުއްދިފިލާ ގޮސްފައޭ މަމެން ބުނަން ނެތީމު ދޯ...\nއޮކްޓޯބަރ 28, 2018 16:06\nތަމެން ދޭބަލަ ފަރަށް


Shashikala ge handhaan thakugai mulhi Bollywood!\nޝަޝީކަލާގެ ހަނދާންތަކުގައި މުޅި ބޮލީވުޑް!\nބޮލީވުޑްގެ ކަޅާއި ހުދުގެ ޒަމާނުގެ ތަރި ޝަޝީކަލާ އޯމް ޕްރަކާޝް އުމުރުން 88 އަހަރުގައި މަރުވީ މިދިޔަ އާދީއްތަ ދުވަހުއެވެ. ޝަޝީކަލާވަނީ 100 އަށް ވުރެ ގިނަ ފިލްމުގެ ސަޕޯޓިން ރޯލުތަކާއި ނުބައިބައި ރޯލުތަކުން ބެލުންތެރިންގެ ސަމާލުކަމާއި ލޯބި ހޯދާފަ އެވެ. ސަޝީކަލާގެ މަޝްހޫރު ފިލްމުތަކުގެ ތެރޭގައި “ބިމްލާ”، “ސުޖާތާ”، “އާރްތީ”، “އަނުޕަމާ”، “ވަޤްތު”، “ގުމްރާހް”، އަދި “ޚޫބްސޫރަތު” ހިމެނެއެވެ.\nޝަޝީކަލާ ވަކިވެގެން ދިއުމާއެކު ބޮލީވުޑްގެ ގިނަ އަދަދެއްގެ ފަންނާނުން ގެންދަނީ އޭނާގެ ހަނދާން އާކޮށް ތައުޒިޔާ ފޮނުވަމުންނެވެ. އެގޮތުން ބޮލީވުޑްގެ 70 އާއި 80 ގެ ސުޕަސްޓަރ ދަރްމެންދްރާ ބުނެފައިވަނީ ޝަޝީކަލާ ފިލްމުތަކުގައި ނުބައި ރޯލުތަށް ކުޅެފައި ވީނަމަވެސް އޭނާއަކީ ހޫރުޕަރީއެއް ފަދަ މީހެއްކަމަށެވެ. މީގެއިތުރުން ޕަދްމިނީ ކޯލަޕޫރީ ބުނީ ޝަޝީކަލާ އަކީ ދައްތައެއްފަދަ މީހެއް ކަމަށެވެ. މީގެ އިތުރުން ލަތާ މަންގޭޝްކަރް، ޝަރްމީލާ ޓެގޯރް، ފަރްހާން އަޚްތަރު އަދި ޕްރިޔަންކާ ޗޯޕްރާ ފަދަ ތަރިންވެސް ވަނީ ޝަޝީކަލާގެ ހަނދާން އާކޮށްފައެވެ.\nކުރީގެ މަޝްހޫރު ކޮމެޑިއަން ޖަގްދީޕްގެ ދަރިފުޅު ނާވިދް ޖަފްރީ ވަނީ ސަޝިކަލާގެ މަރުގެ ޚަބަރު ހިތާމައާއި އެކުގައި ހިއްސާ ކޮށްފައެވެ. އޭނާ ބުނަފައިވަނީ ސަޝިކަލާއަކީ ވަރަށް ހުނަރުވެރި ތަރިއެއްކަމަށާއި އޭނާ އެދެނީ އާއިލާއަށް ކެތްތެރިކަމާއި ސާބިތުކަން ކަމަށެވެ.\nމީގެ އިތުރުން އިންޑިއާގެ މަޝްހޫރު ސިޔާސީ އަދި ވިޔަފާރިވެރިއެއް ކަމަށްވާ ޕްރަފުލް ޕަޓެލް ވެސް ވަނީ މިހިތާމާއިގައި ބައިވެރިވެފައެވެ. އެގޮތުން އޭނާ ބުނެފައިވަނީ ސަޝިކަލާވަނީ ފިލްމީ ދާއިރާއަށް ވަރަށް ގިނަ ގުނަ ހިދުމަތްތަކެއް ކޮށްދީފަ ކަމަށެވެ.\nސަޝިކަލާ ވަނީ އޭނާގެ ފިލްމު “އާރްތީ ގުމްރާހް”ގައި އަދާކުރި ރޯލުން ފިލްމު ފެއާވެސް ހާސިލުކޮށްފަ އެވެ. އިންޑިއާ ސަރުކާރުންވަނީ އޭނާ ފިލްމީ ދާއިރާއަށް ކޮށްދިން ޚިދުމަތަށް 2007 ވަނަ އަހަރު ޕްރިސްޓީޖިއަސް ޕަދްމާ ޝްރީ އެވޯޑްވެސް ދީފަ އެވެ. މީގެ އިތުރުން 2009 ވަނަ އަހަރު ސަޝިކަލާއަށް ވަނީ ވީ ޝަންތަރަމް އެވާޑްވެސް ލިބިފަ އެވެ.


މޯލްޑިވްސް ޕޮލިސް ސަރވިސްއާއި ނެދަލެންޑް ގްލޯބަލް ސެންޓަރ ކޯޕަރޭޓިވް ސޮސައިޓީ ގުޅިގެން ކުރިއަށް ގެންދިޔަ އެންހެންސިން ކޮމިއުނިޓީ އޮރިއެންޓެޑް ޕޮލިސިންގ ފޮރ ކައުންޓަރިންގ ވައިލެންޓް އެކްސްޓްރިމިޒިއަމް ޕްރޮގްރާމް ނިންމުމުގެ ރަސްމިއްޔާތު ބާއްވައިފިއެވެ.\nއެކަމަށްޓަކައި އިސްކަންދަރު ބިލްޑިންގގައި މިއަދު ބޭއްވި ރަސްމިއްޔާތު ޝަރަފުވެރި ކޮށްދެއްވީ ކޮމިޝަނަރ އޮފް ޕޮލިސް މުޙައްމަދު ޙަމީދުއެވެ. ރަސްމިއްޔާތު ޝަރަފުވެރިކޮށްދެއްވައި ކޮމިޝަނަރ ދެއްކެވި ވާހަކަފުޅުގައި، ކޮމިއުނިޓީ ޕޮލިސިންގ އަދި ކައުންޓަރިންގ ވައިލެންޓް އެކްސްޓްރިމިޒިމަކީ ރޯޑް މެޕެއްހަދައިގެން ވަރަށް މުހިންމުކަމެއްގެ ގޮތުގައި ކުރަމުން އަންނަކަމެއް ކަމަށާއި، ވަރަށް މުހިއްމު ކަމެއްދީގެން ރައްޔިއްތުންނާ ގާތުން ހިދުމަތްދިނުމަށް ގައިޑްކުރެވޭނެކަމުގައި ފާހަގަކުރެއްވިއެވެ.\nއޭގެ އިތުރުން، މިހާރުވެސް ރައްޔިތުންނާ ގާތުން ހިދުމަތްދިނުމުގެ މަސައްކަތްތައް ކޮންމެ ދުވަހަކުވެސް ރާއްޖޭގެ އެކި ސަރަހައްދުތަކުގައި ކުރިއަށްދާކަމަށާއި ގާނޫނު ނެގެހެއްޓުމަށްޓަކައި ރައްޔިތުންގެ އެއްބާރުލުން މުހިއްމުކަމަށާއި ރައްޔިތުންގެ އިހްތިރާމް ބޭނުންވާ ކަމުގައި ފާހަގަކުރެއްވިއެވެ. އެގޮތުން މުޖުތަމައާ ގާތްގުޅުމެއް އަބަދުވެސް ބޭއްވުން މުހިންމުކަން ފާހަގަކުރައްވައި ފުލުހުންގެ އައު ގާނޫނުގެ ދަށުން ރައްޔިތުންނަށް ގާތުން ހިދުމަތް ދިނުމަށްޓަކައި ފަސް ސަރަހައްދަކަށް ރީޖަނަލް ކޮމާންޑަރުން އައްޔަނުކުރެވިފައިވާ ކަމަށާ އަދި އަންނަ މަހުގެ ތެރޭގައި ފްރޭމް ވޯކް އެކުލަވައިލާނެކަމުގައި ވިދާޅުވިއެވެ. އަދި މި ޕްރޮގްރާމުން ދަސްވި ކަންކަމުގެ ބޭނުން ރަނގަޅު ގޮތުގައި ހިފައިގެން މިހާރަށްވުރެ ރަނގަޅަށް ރައްޔިތުންނަށް ހިދުމަތް ދިނުމަށް ބައިވެރިންނަށް އިލްތިމާސްކުރެއްވިއެވެ.\nސެޕްޓެމްބަރ މަހުގެ 28 އިން 30 އަށް އޮންލައިންކޮށް އަދި އޮފްލައިންކޮށް ކުރިއަށް ގެންދިޔަ މި ޕްރޮގްރާމުގައި ރީޖަންތަކުގެ ކޮމާންޑަރުންނާއި އަތޮޅު ކޮމާންޑަރުންނާއި ކޮމިއުނިޓީ ޕޮލިސިންގައި މަސައްކަތްކުރާ ފުލުހުން ބައިވެރިވިއެވެ.


ލޭހޮޅި | އިންސާނާގެ ހަށިގަނޑު | ޞިއްޙަތު\nBack ކަވާސާ ޞިއްޙަތު ޞިއްޙަތުގެ ބައިތައް އިންސާނާގެ ހަށިގަނޑު ލޭހޮޅި\nލޭހޮޅި (Blood vessels)ތަކަކީ ހިތާއި ލޭހޮޅިތަކުގެ ނިޒާމް، ނުވަތަ ލޭދައުރުވާ ނިޒާމްގެ މުހިއްމު ބައިތަކެކެވެ. ލޭނާރު ނުވަތަ ލޭހޮޅިތަކުގެ ވަޒީފާ އަކީ ހިތުން ހަށިގަނޑު އެކި ހިސާބުތަކަށް ލޭ ފޯރުކޮށް ދިނުމާއި، އަދި ހަށިގަނޑުގެ އެކި ހިސާބުތަކުން ލޭ އަނބުރައި ހިތަށް ފޮނުވުމެވެ. ލޭހޮޅިތަކުގެ ތަފާތު ވައްތަރުތައް ވެއެވެ.\n• ހިތުން ހަށިގަނޑުގެ ބައިތަކަށް ލޭފޮނުވައިދޭ ލޭހޮޅި(Artery) : މިލޭހޮޅިތަކުން ހަށިގަނޑުގެ އެކިބައިތަކަށް އޮކްސިޖަން (ސާފުވައި) ލެޔާއެކު ފޮނުވައިދެއެވެ. މިބުނި އުސޫލުން އެއްކިބާވާ އެއް ލޭހޮޅި ވެއެވެ. އެއީ ހިތުން ފުއްޕާމެޔަށް ލޭފޮނުވައިދޭ ލޭހޮޅި(Pulmonary artery) ނުވަތަ ''ޕަލްމޮނަރީ އާޓަރީ'' އެވެ. މިލޭހޮޅިތައް އުފެދިފައިވަނީ ހޮޅި މަހުންނެވެ. މިއީ ނާރުތަކުގެ ނިޒާމްގައި ހިމެނޭ "ސިމްޕެތެޓިކް ނާރވަސް ސިސްޓަމް" ގެ އިރުޝާދުގެ ދަށުން ލޭދައުރުކުރުމުގެ ތެރޭގައި، ހަނިވެ، ފުޅާވަމުންދާ ވަމުންދާ ލޭހޮޅިތަކެކެވެ. މިލޭހޮޅިތަކުގެ މަސައްކަތަކީ:-\no ހިތުން ހަށިގަނޑުގެ ބައިތަކަށް ލޭފޮނުވުން\no އޮކްސިޖަން އެކުލެވޭލޭ (ޕަލްމޮނަރީ އާޓަރީ ފިޔަވައި) ހަށިގަނޑުގެ ޓިޝޫތަކަށް ފޮނުވުން\n• ހިތުން ހަށިގަނޑުގެ ބައިތަކަށް ލޭފޮނުވައިދޭ ކުދި ލޭހޮޅި (Arteriole) : މިއީ ހިތުން ހަށިގަނޑުގެ ބައިތަކަށް ލޭފޮނުވައިދޭ ލޭހޮޅިތަކުގެ ކުދި ގޮފިތަކެވެ. ހިތުން ހަށިގަނޑުގެ ބައިތަކަށް ލޭފޮނުވައިދޭ ލޭހޮޅިތަކާއި، ހަށިގަނޑުގެ ބައިތަކުން ހިތަށް ލޭފޮނުވައިދޭ ލޭހޮޅިތައް ގުޅުވައިދޭ ކުދިކުދި ލޭހޮޅިތަަކާއި ގުޅެނީ މިކުދި ލޭހޮޅިތަކެވެ. މިއީ ނާރުތަކުގެ ނިޒާމްގައި ހިމެނޭ "ސިމްޕެތެޓިކް ނާރވަސް ސިސްޓަމް" ގެ އިރުޝާދުގެ ދަށުން ލޭދައުރުކުރުމުގެ ތެރޭގައި، ހަނިވެ، ފުޅާވަމުންދާ ވަމުންދާ ލޭހޮޅިތަކެކެވެ. މިލޭހޮޅިތަކުގެ މަސައްކަތަކީ:-\no ހިތުން ހަށިގަނޑުގެ ބައިތަކަށް ލޭފޮނުވައިދޭ ލޭހޮޅިތައްކަމަށްވާ އާޓަރީ ތަކުން ކުދިކުދި ލޭހޮޅިތައް ކަމުގައިވާ ކެޕިލަރީ ތަކަށް ލޭގެންގޮސްދެނީ މިލޭހޮޅިތަކުންނެވެ.\no ލޭދައުރުވުމާއި، ލޭގެ ޕްރެޝަރު ރެގިޔުލޭޓްކުރާ މައިގަނޑު ލޭހޮޅިތަކަކީ މިލޭހޮޅިތަކެވެ.\n• ހިތުން ހަށިގަނޑުގެ ބައިތަކަށް ލޭފޮނުވައިދޭ ލޭހޮޅިތަކާއި، ހަށިގަނޑުގެ ބައިތަކުން ހިތަށް ލޭފޮނުވައިދޭ ލޭހޮޅިތައް ގުޅުވައިދޭ ކުދިކުދި ލޭހޮޅިތަައް (Capillaries) : ހިތުން ހަށިގަނޑުގެ ބައިތަކަށް ލޭފޮނުވައިދޭ ލޭހޮޅި(Artery) ތަކުން، ހަށިގަނޑުގެ ބައިތަކުން ހިތަށް ލޭފޮނުވައިދޭ ލޭހޮޅި(Vein) ތަކަށް ނުވަތަ ''އާޓަރީ'' ތަކުން ''ވެއިން'' ތަކަށް ލޭ ވާޞިލްވަނީ އެދެވައްތަރުގެ ލޭހޮޅިތައް ގުޅުވައިދޭ ކުދިކުދި ލޭހޮޅިތައް(Capillaries) މެދުވެރި ވެގެންނެވެ. މިއީ ވަރަށް ހިމަ ލޭހޮޅިތަކެކެވެ. މިލޭހޮޅިތަކުގެ ދިގު ހުރަސް ވަށަމިނުގައި ހުންނަނީ ގާތްގަނޑަކަށް 20-5 މައިކްރޯމީޓަރެވެ. ހަށިގަނޑުގެ ހުރިހާ ޓިޝޫތަކާއި، ގުނަވަންތަކުގައި ވެސް މިކުދިކުދި ލޭހޮޅިތަކުން އުފެދިފައިވާ ވިއުގަތައް ވެއެވެ. ހިތުން ހަށިގަނޑުގެ ބައިތަކަށް ލޭފޮނުވައިދޭ ކުދި ލޭހޮޅިތަ (Arterioles)ކުން، މިލޭހޮޅިތަކަށް ލޭ ފޯރުކޮށްދޭއިރު، ހަށިގަނޑުގެ ބައިތަކުން ހިތަށް ލޭފޮނުވައިދޭ ކުދި ލޭހޮޅިތަކު(Venules) ގެ ޒަރީޢާއިން މިކުދި ލޭހޮޅިތަކުން އަނބުރާ ހިތާއި ދިމާލަށް ލޭ ފޮނުވައިދެއެވެ. މިކުދި ލޭހޮޅިތަކުގެ މަސައްކަތަކީ:-\no ލޭގެ ޒަރީޢާއިން ހަށިގަނޑުގެ ހިސާބުތަކަށް ބޭނުންވާ ބައިތައް ފޯރުކޮށްދިނުމާއި، އެބައިތަކުން ހަށިގަނޑަށް ބޭނުންނުވާ ބައި ހަށިގަނޑުން ބޭރުކުރުމަށް އެހީތެރިވުން\no އޮކްސިޖަން، ކާބަންޑައިއޮކްސައިޑް، ލޮނު، ފެން ފަދަ މާއްދާތައް ލެޔާއި ހަށިގަނޑުގެ އެހެން ޓިޝޫތަކާއި ދެމެދު ބަދަލުކުރުން\n• ހަށިގަނޑުގެ ބައިތަކުން ހިތަށް ލޭފޮނުވައިދޭ ކުދި ލޭހޮޅި (Venules) : މިއީ ހަށިގަނޑުގެ ބައިތަކުން ހިތަށް ލޭފޮނުވައިދޭ ލޭހޮޅިތަކުގެ ކުދި ގޮފިތަކެވެ. ހަށިގަނޑުގެ ބައިތަކުން ހިތަށް ލޭފޮނުވައިދޭ ލޭހޮޅިއެއް އުފެދެނީ މިފަދަ ކުދި އެތަކެއް ލޭހޮޅިތަކެއް ގުޅިގެންނެވެ. ކެޕިލަރީ ތަކުގައި ހުރި ލޭ ހަށިގަނޑުގެ ބައިތަކުން ހިތަށް ލޭފޮނުވައިދޭ ލޭހޮޅިތަކަށް ލޭ ވާޞިލްވަނީ މިކުދިކުދި ލޭހޮޅިތައް މެދުވެރިވެގެންނެވެ. ނުވަތަ މިލޭހޮޅިތަކުގެ ތެރެއިން ދައުރުވަމުން ގޮހެވެ. މިލޭހޮޅިތަކުގެ މަސައްކަތަކީ:-\no ކެޕިލަރީ ތަކުގައި ހުރިލޭ ހަށިގަނޑުގެ ބައިތަކުން ހިތަށް ލޭފޮނުވައިދޭ ލޭހޮޅިތަކަށް ފޮނުވުން\n• ހަށިގަނޑުގެ ބައިތަކުން ހިތަށް ލޭފޮނުވައިދޭ ލޭހޮޅި(Vein) : މިލޭހޮޅިތަކުން އޮކްސިޖަނާއި އެކުނުވާ ނުވަތަ ސާފުވައި އެކުނުލެވޭ ލޭ އަނބުރައި ހިތަށް ފޮނުވައެވެ. މިބުނި އުސޫލުން އެއްކިބާވާ ލޭހޮޅިތަކަކީ ފުއްޕާމެއިން ހިތަށް ލޭފޮނުވައިދޭ ލޭހޮޅި(Pulmonary vein) އަދި ''ޕޯރޓަލް ވެއިން''(Portal vein) ތަކެވެ. މިލޭހޮޅިތަކުގައި އާޓަރީގައި ހުންނަ ވަރަށްވުރެ ހިމަ، އިލާސްޓިކްކަން ކުޑަ3ފަށަލަ ހިމެނެއެވެ. އަދި މިލޭހޮޅިތަކުގައި ވޭލްތައް ވެސް ހުރެއެވެ. މިވޭލްތަކުގެ ބޭނުމަކީ ލޭދައުރުކުރުމުގެ ތެރޭގައި ހިތާއި ދިމާލަށް ފޮނުވަމުން ގެންދާ ލޭ އަނބުރާ ހިތާއި ދުރަށް ދިޔަނުދީ ހިފެހެއްޓުމެވެ. މިލޭހޮޅިތަކުގެ މަސައްކަތަކީ:-\no ހަށިގަނޑުގެ ބައިތަކުން ހިތަށް ލޭފޮނުވުން\no އޮކްސިޖަން އެކުނުލެވޭ ލޭ (ޕަލްމޮނަރީ ވެއިން ފިޔަވައި) ހަށިގަނޑުގެ ހިސާބުތަކުން ހިތަށް ފޮނުވުން\nއާޓަރީ އާއި ވެއިން ގެ ތަފާތު\nހަށިގަނޑުގެ ބައިތަކުން ހިތަށް ލޭފޮނުވައިދޭ ލޭހޮޅި(Vein) ހިތުން ހަށިގަނޑުގެ ބައިތަކަށް ލޭފޮނުވައިދޭ ލޭހޮޅި(Artery)\nހަށިގަނޑުގެ ބައިތަކުން ހިތަށް ލޭފޮނުވުން ހިތުން ހަށިގަނޑުގެ ބައިތަކަށް ލޭފޮނުވުން\nއޮކްސިޖަން އެކުނުލެވޭ ލޭފޮނުވުން(ޕަލްމޮނަރީ ވެއިން ނޫން)ދ އޮކްސިޖަން އެކުލެވޭ ލޭފޮނުވުން (ޕަލްމޮނަރީ އާޓަރީނޫން)ދ\nލޭހޮޅި ފުޅާވާނެ ލޭހޮޅި ހަނިވާނެ\nނިސްބަތުން މަހާއި އިލާސްޓިކް ޓިޝޫ މަދު ނިސްބަތުން މަހާއި އިލާސްޓިކް ޓިޝޫ ގިނަ\nދަށް ޕްރެޝަރުގައި ލޭފޮނުވުން (އާޓަރީއަށްވުރެ)ދ މަތީ ޕްރެޝަރުގައި ލޭފޮނުވުން (ވެއިންއަށްވުރެ)ދ\nމައި ހުރިހާ ވެއިން ތަކުގައި ވޭލް ހުރޭ ވޭލް އެއް ނުހުންނާނެ (ޕަލްމޮނަރީ އާޓަރީ/އެއޯޓާ ފިޔަވައި)ދ\nސުންނަތުގެ ނަޞްރުވެރިޔާ 1


MMPRC ge Dhauru Fulhaakoh Raajje Isthihaaru Kurumah Ithuru Masahkai Kuran Jehey: Raaee | Hathaavees\nއެމްއެމްޕީއާރުސީގެ ދައުރު ފުޅާކޮށް ރާއްޖެ އިސްތިހާރުކުރުމަށް އިތުރު މަސައްކަތް ކުރަން ޖެހޭ: ރާޢީ\nޖޫން 18, 2020 އިބްރާހިމް ވަހީދު\nދިވެހި ރާއްޖެ އިސްތިހާރު ކުރުމުގެ ކަންކަން އެންމެ އެކަށީގެންވާގޮތުގައި ކުރިއަކަށް ނުދާކަމަށާއި އެމްއެމްޕީއާރުސީގެ ދައުރު ފުޅާކުރަންޖެހޭ ކަމަށާއި ރާއްޖެ އިސްތިހާރުކުރުމަށް އިހުނަށްވުރެއް ބާރަށް މަސައްކަތް ކުރަން ޖެހޭކަމަށް މަކުނުދޫ ދާއިރާގެ މެންބަރ މުޙައްމަދު ރާޢީ ވިދާޅުވެއްޖެއެވެ.\nމިނިސްޓްރީ އޮފް ޓޫރިޒަމްއިން އެކުލަވާލި “މޯލްޑިވްސް ސޭފް ޓޫރިޒަމް ގައިޑްލައިން” (MSTG) ގެ ފުރަތަމަ ދެލިކޮޕީއަށް ރައްޔިތުންގެ މަޖިލީހުން ހުށަހަޅަން ބޭނުންވާ ކަންކަން އެ މިނިސްޓްރީއާ ޙިއްޞާކުރުމަށް އެދި ފޮނުވުމާ ގުޅިގެން، އެ ގައިޑްލައިން އިޤްތިޞާދީ ކޮމިޓީން ދިރާސާކޮށް ނިންމިގޮތުގެ ރިޕޯޓުގެ ބަހުސްގައި އިއްޔެ ވާހަކަ ދައްކަވަމުން ރައީ ވަނީ ފަތުރުވެރިކަމުގެ ދާއިރާގައި ހުރި ބޮޑެތި ކަންބޮޑުވުންތައް މަޖިލީހުގެ ސަމާލުކަމަށް ގެނެސްފައެވެ.\n"އެއަރޕޯޓް ހުޅުވިގެން އަންނާނެ ވަކި ދުވަހެއް ނޭންގޭއިރު އެރަޕޯޓުގައި ވާންޖެހޭ ތައްޔާރީތައް ބައިވަރު އެބަހުރި. ރިސޯޓުތަކުގައި ކުރަން ހުރި ބައިވަރު ކަންކަން އެބަ ހުރި." ކަމަށާއި "ސިނާއަތް ހުޅުވާލާން ވާނީ މި ކަންބޮޑުވުންތަކަށް ހައްލެއް ހޯއްދަވައިދެއްވުމަށް ފަހުގައިކަމަށް މަޖިލީހުގައި މެމްބަރު ރާއީ ވިދާޅުވިއެވެ.\nޓޫރިޒަމް އިންޑަސްޓްރީ ހުޅުވާލާއިރު މުވައްޒަފުން ތިބީ ބްލޭންކްކޮށްކަމަށާއި ވޭތުވެދިޔަ ތަނުގައި މުސާރަ ނުދެވުމާއި އިނާޔަތްތައް ކަނޑާލާފައިވުމުގެ ސަބަބުން މުވައްޒަފުންގެ މެދުގައި ކަންބޮޑުވުންތަކެއް ހުރި ކަމަށްމެމްބަރު ރާއީ ފާހަގަކުރެއްވިއެވެ.\nދިވެހި ރާއްޖޭގެ އިޤުތިޞާދު ހިނގައިގަންނަށް އެންމެ ބޮޑު ސިނާއަތަކަށް ވާނީ ޓޫރިޒަމްކަމަށް ވާތީވެ ޓޫރިޒަމް ނަގަހައްޓާ ހަރުދަނާ ކުރަން ޖެހޭ ކަމަށާއި އެކަން ވާނީ ޙިދުމަތްދޭން ތިބި މުވައްޒަފުންގެ މޫނުމަތިން އުފާވެހުރިރިކަން ދެއްކޭނެ ގޮތަކަށް ހަދައިގެން ކަމަށެވެ.\nޓޫރިޒަމްގެ ޕްލޭންތައް މިހާރަށް ވުރެއް ބޮޑަށް އާންމު ކުރެވެން އެބަޖެހޭ، މިހާރު އެންމެ ބޮޑު ކަންބޮޑުވުމަކީ ވަޒީފާއަށްދާންތިބި މުވައްޒަފުންނަށް ފުރިހަމަ އަށް ތައްޔާރީވާކަން ނޭންގުން، ކޮންދުވަހަކުން ކަމެއް ނޭންގެ ހުޅުވާލަނީއެއް، މުވައްޒަފުން ތިބީ ބްލޭންކްކޮށް،\nޖުލައި 1 ގައި ފަތުރުވެރިންނަށް ރާއްޖޭގެ ބޯޑަރު ހުޅުވާލުމަށް ތައްޔާރުވަމުން އަންނައިރު ޓޫރިޒަމް ދާއިރާގައި މަސައްކަތްކުރާ ފަރާތްތަކުގެ ކަންބޮޑުވުންތައް އެބަހުއްޓެވެ. އެކަންކަމަށް ސަރުކާރުގެ ތެރެއިން ހައްލު ހޯދުމަށް މަސައްކަތް ކުރަމުންދާއިރު މަޖިލީހުގެ ތެރެއިންވެސް އެކަންކަމުގެ ސަމާލުކަމަށް ދަނީ ގެންނަމުންނެވެ.\nރާއްޖެއަކީ ލަގްޒަރީބް ބްރޭންޑް އަކަށްވާއިރު ރާއްޖެ ހުޅުވާލަންވާނީ ކަންކަން ވަރަށް ފުރިހަމަ ކުރެވިގެންކަން ރާޢީ ފާހަގަ ކުރިއެވެ. އަވައްޓެރި ގައުމުތަކުގައި ހުރި ހޮޓެލް ޗެއިންތައް ނިއު ނޯމަލް އަށް ހުޅުވާލަން ތައްޔާރުވަމުން އަންނަ މަންޒަރު ފެނިގެންދާއިރު ރާއްޖެއިން އެމަންޒަރު ފެނިގެން ނުދާކަން ރާއީ ފާހަގަ ކުރިއެވެ.\nރިޒޯޓްތައް އަލުން ފަތުރުވެރިންނަށް ހުޅުވާލަން ތައްޔާރުވަމުންދާއިރު އެރިޒޯޓްތަކުގައި މަސައްކަތްކުރާ މުވައްޒަފުންގެ ހުރި ކަންބޮޑުވުންތައް މަޖިލީހުގައި މެމްބަރު ރާއީ ވަނީ ހިއްސާ ކުރައްވާފައެވެ.\nPrevious ސޯޓުބުރި ލެއްވުމަށް ބުނުމުން ފުލުހުންނާއި ފުލުހުންގެ އާއިލާތަކަށް ކެތެއް ނުކުރެވުނު!\nNext ރާއްޖޭގެ އެކި ސަރަހައްދުތަކުގައި އިދިކޮޅުން އިހުތިޖާޖު ކުރުމަށް ތައްޔާރުވަނީ


Gala Round ah dhaa baiverin kashavaru vaanee mirey\nގަލާ ރައުންޑަށްދާ ބައިވެރިން ކަށަވަރުވާނީ މިރޭ\nޕިއާނޯ ރައުންޑުގެ ފަހު ބުރުގައި ރޭ ވާދަކުރި އަށް ބައިވެރިން --\nމޯލްޑިވިއަން އައިޑޮލް ސީޒަން ތިނެއްގެ ޕިއާނޯ ރައުންޑުގެ ފަހު ބުރު ރޭ ވަނީ ބާއްވާފަ އެވެ. ޕިއާނޯ ރައުންޑަށް ދަތުރުކުރި ގަދަ 16 ބައިވެރިންގެ ތެރެއިން ބާކީ ތިބި އަށް ބައިވެރިންގެ ހުށަހެޅުންތައް ރޭ ފެނިގެންދިޔަ އެވެ.\nޕިއާނޯ ރައުންޑުގެ ފުރަތަމަ ބުރު ވަނީ މިދިޔަ ހަފްތާގައި ބާއްވާފަ އެވެ. އެ ބުރުގައި ވާދަކުރި އަށް ބައިވެރިންގެ ތެރެއިން ދެ ބައިވެރިޔަކު ވަނީ ޝޯ އިން ވަކިވެފަ އެވެ. އެއީ ނިޝްފާ އަދި އިޝާމެވެ. ބާކީ ތިބި ހަ ބައިވެރިންކަމަށްވާ ޝާން، މުނާޒް، މައީޝާ، މުރްޝިދް، އަޒަލް، އަދި ރައިހާންއަށް ވަނީ ގާލާ ރައުންޑުން ޖާގަ ކަށަވަރުވެފަ އެވެ.\nޕިއާނޯ ރައުންޑުގެ ދެ ވަނަ ބުރުގައި ވާދަކޮށްގެން ގާލާ ރައުންޑުން ޖާގަ ކަށަވަރު ކުރާ އަނެއް ހަ ބައިވެރިން މިރޭ އެނގިގެންދާނެ އެވެ. މި ބުރުގައި ވާދަކުރާ ބައިވެރިންނަކީ ޝަހުދާން، ނައުޝާދު، އިޝާން، ތަސްލީމް، ނާޒިހް، ސައިނާ، ސަލްވާ އަދި ޝަމީލް އެވެ. މި ބައިވެރިންގެ ތެރެއިން ވެސް ދެ ބައިވެރިޔަކު މިރޭ ޝޯއިން ވަކިވާނެ އެވެ.\nޖަޖުން ބުނެފައި ވަނީ މިއީ ޖަޖުކުރަން އެންމެ އުނދަގޫ ސީޒަން ކަމަށް.\nމިރޭ ގަދަ ހަ ބައިވެރިން ހޮވާނީ އާންމުންގެ ވޯޓުގެ 50 ޕަސެންޓާއި ޖަޖުންގެ މާކްސްގެ 50 ޕަސެންޓުން ލިބުނު ނަތީޖާއަށް ބަލައިގެނެވެ. ބައިވެރިންނަށް ވޯޓު ދިނުމުގެ ފުރުސަތު ވަނީ މިއަދު ހަވީރު 4:00 ޖަހަންދެން ހުޅުވާލާފަ އެވެ.\nރޭގެ ބައިވެރިންގެ ހުށަހެޅުންތަކަށް ބަލާއިރު އެންމެ ފާހަގަކޮށްލެވޭ ހުށަހެޅުމެއް ފެނިގެންދިޔައީ އެންމެ ފަހުން ލަވަކީ ޝަމީލްގެ ފާރުތުންނެވެ. އެނާ ކިޔައިދިން "ވާނޭ ވާނޭ އޮޑި މަހަށް" ޖަޖުންގެ ތައުރީފު ލިބުނެވެ. ރޭ އެންމެ އެނަޖެޓިކް ޕާފޯމަންސެއްދިނީ ޝަމީލް ކަމަށް ވެސް ބައެއް ބެލުންތެރިންވެސް ބުނެފައިވެ އެވެ.\nރޭގެ ޝޯގައި ޝަމީލްގެ ހުށަހެޅުން\nޝަމީލްގެ އިތުރުން ދެން އެންމެ ފާހަގަކޮށްލެވޭ ހުށަހެޅުމެއް ފެނިގެންދިޔައީ ސައިނާ އަދި ޝަހުދާންގެ ފަރާތުންނެވެ. ޖަޖުންނާއި އާންމުންގެ ތައުރީފު އެ ދެމީހުނަށް ލިބުނެވެ.\nރޭގެ ޝޯގައި ސައިނާގެ ހުށަހެޅުން.\nޕިއާނޯ ރައުންޑުގެ ފަހު އެލިމިނޭޝަން މިރޭ އޮންނާނެ އެވެ. މި ސީޒަންގައި ވާދަވެރިކަން ބޮޑުވުމާއި ހުރިހާ ބައިވެރިންގެ ކުޅަދާނަ ހުނަރުގެ ސަބަބުން މިރޭ ޝޯ އިން ވަކިވާނީ ކޮން ބައިވެރިޔެއްކަން ބުނަންވެސް ގިނަ މީހުނަށް އުނދަގުލެވެ. އައިޑޮލްގެ ޖަޖުންވެސް ބުނެފައިވަނީ މިއީ މިހާތަނަށް ޖަޖުކުރަން އެންމެ އުނދަގޫ ސީޒަން ކަމަށެވެ.


Maldives Living Expo ah 5850 Meehun ziyaarai kuri: Highrise\nވިޔަފާރި - ލިވިން އެކްސްޕޯ 2019\nލިވިން އެކްސްޕޯއަށް 5،800 އަށް ވުރެ ގިނަ މީހުން ޒިޔާރަތްކުރި: ހައިރައިޒް\nމި އެކްސްޕޯ ކުރިއަށް ގެންގޮސްފައި ވަނީ މިމަހުގެ9އަކުން 11އަށް\nކ. މާލެ 12 ފެބުރުއަރީ 2019 | އަންގާރަ 17:06 2,312\nލިވިން އެކްސްޕޯ 2019ގެ ތެރެއިން - ފޭސްބުކް\nހައިރައިޒް ކުންފުނީގެ ފަރާތުން އިންތިޒާމްކޮށްގެން ބާއްވަމުން އަންނަ މޯލްޑިވްސް ލިވިންގް އެކްސްޕޯގެ ހަތް ވަނަ އެޑިޝަން އަށް ބޮޑު ތަރުހީބެއް ލިބިފައިވާ ކަމަށާއި އެކްސްޕޯ ނިމިގެންދިޔައިރު 5،800 އަށް ވުރެ ގިނަ މީހުން ޒިޔާރަތްކޮށްފައިވާ ކަމަށް އެ ކުންފުނިން ބުނެފިއެވެ.\nރާއްޖެއެމްވީއަށް މައުލޫމާތު ދެއްވަމުން ހައިރައިޒް ކުންފުނީގެ ސޭލްސް އެންޑް މާރކެޓިންގް މެނޭޖަރު މަރިޔަމް މާއިޝާ ވިދާޅުވީ، ތިން ދުވަހަށް ކުރިއަށް ގެންދިޔަ މިފަހަރުގެ އެކްސްޕޯއަށް ކުރީ އަހަރުތަކާ އަޅާބަލާއިރު ބޮޑު ތަރުހީބެއް ލިބިފައިވާ ކަމަށެވެ.\nއެގޮތުން މިދިޔަ ހޮނިހިރު، އާދިއްތަ، ހޯމަ މި ތިން ދުވަހު ފެއަރއަށް 5،800 އަށް ވުރެ ގިނަ މީހުން ޒިޔާރަތްކުރުމަކީ ވަރަށް ބޮޑު ކާމިޔާބީއެއް ކަމަށް މާއިޝާ ވިދާޅުވިއެވެ.\nރިއަލްއެސްޓޭޓް ކުންފުނިތަކާއި ކޮންސްޓްރަކްޝަން ކުންފުނިތަކާއި ފަރުނީޗަރު ވިއްކާ ކުންފުނިތަކާއި ގެދޮރަށް ބޭނުންވާ އެހެނިހެން ޚިދުމަތްތައް ދޭ ފަރާތްތަކުން ބައިވެރިވާ މިފެއަރއާ ދޭތެރޭ އެފަރާތްތަކުން ހިތްހަމަޖެހޭ ކަމަށާއި މިއީ ކާމިޔާބު ފެއަރއެއް ކަމަށް އެފަރާތްތަކުން ވަނީ ބުނެފައެވެ.\nރާއްޖެ އާއި ރާއްޖެ އިން ބޭރުގެ 30 އެގްޒިބިޓަރުން އެކްސްޕޯގައި ބައިވެރިވެފައިވާއިރު މިއީ ހައިރައިޒް އިން އިންތިޒާމްކޮށްގެން 2013 ވަނަ އަހަރުން ފެށިގެން ބާއްވަމުން އަންނަ އެކްސްޕޯއެކެވެ. އެގޮތުން ގޯތިގެދޮރުގެ ވިޔަފާރި ކުރާ ރާއްޖެ އާއި ރާއްޖެއިން ބޭރުގެ ކުންފުނިތަކަށް އަމާޒުކޮށްގެން ރާއްޖޭގައި ބާއްވަމުން އަންނަ މި ދާއިރާގެ އެންމެ ބޮޑު އެކްސްޕޯ ވެސްމެއެވެ.\nއެކްސްޕޯއަށް ޒިޔާރަތްކުރާ ފަރާތްތަކަށް ބޮޑެތި އިނާމްތަކެއް ހުށަހެޅިގެން ކޮންމެ އަހަރަކުވެސް ކުރިއަށްގެންދާ މިއެކްސްޕޯގައި މި އަހަރުގެ ވަރަށް ހާއްސަ އިނާމުތަކެއް ވަނީ ހުށަހަޅާފައެވެ.


SunOnline: Ooreedoo plus package nagaigen match balailumun 20 GB ge data!\n"ސާފް ޗެމްޕިއަންޝިޕްއަކީ އަބަދުވެސް ދިވެހިންގެ އެއްބައިވަންތަކަމާއި ގައުމީ ޖޯޝާއި ރޫހު އާލާވެގެންދާ ވަރަށް ފޯރި ގަދަ އިވެންޓެއް. އެންމެން އެކު އެކީގައި ދިވެހި ގައުމީ ޓީމަށް ސަޕޯރޓްކޮށް ޗެމްޕިއަން ޓީމަށް ވުމަކީ އަޅުގަނޑުމެން އެންމެންގެވެސް އުއްމީދު. އެހެންކަމުން މުބާރަތުގެ ޓައިޓަލް ސްޕޮންސަރގެ ގޮތުގައި އަޅުގަނޑުމެންގެ މަގްސަދަކީ ރާއްޖޭގެ އެކި ކަންކޮޅުތަކުގައި ތިއްބެވި އެންމެހައި ބޭފުޅުންނަށްވެސް މެޗްތައް ލައިވްކޮށް ކޮންމެތާކު ތިއްބަވައިގެންވެސް ބަލާލުމުގެ ފުރުސަތު ފަހިކޮށްދިނުން. މީޑިއާނެޓް ގެ އެމް އެސް އެޕް މެދުވެރިކޮށް އަޅުގަނޑުމެންގެ ކަސްޓަމަރުންނަށް ހިލޭ ސަބްސްކްރިޕްޝަން އާއިއެކު ހުރިހާ މެޗެއްވެސް ކޮންމެތާކު ތިއްބަވައިގެންވެސް ބައްލަވާލެވޭނެ،" އުރީދޫ މޯލްޑިވްސްގެ ޗީފް ކޮމާރޝަލް އޮފިސަރު، ހުސައިން ނިޔާޒް ވިދާޅުވިއެވެ.


FACE Academy ge Team aai Faresmaathodaa Team Bahdhalukuri Football Match Faresmaathodaa Team in Kaamiyaabukohfi - AO News\nފޭސް އެކެޑަމީގެ ޓީމާއި ފަރެސްމާތޮޑާގެ ޓީމު ބައްދަލުކުރި ފުޓްބޯޅަ މެޗު ފަރެސްމާތޮޑާ ޓީމުން ކާމިޔާބުކޮށްފި\nފިޔޯރީ އެސޯސިއޭޝަން ފޯ ކޮމިއުނިޓީ އެމްޕަވަރމަންޓް (ފޭސް) އެކެޑަމީގެ 11 އަހަރުން ދަށުގެ ޓީމާއި ފަރެސްމާތޮޑާގެ 11 އަހަރުން ދަށުގެ ޓީމު ބައްދަލުކުރުރި ފުޓްބޯޅަ މެޗު ފަރެސްމާތޮޑާ ޓީމުން ކާމިޔާބުކޮށްފިއެވެ.\nފުޓްބޯޅަ އެސޯސިއޭޝަން އޮފް މޯލްޑިވްސް (އެފް.އޭ.އެމް)ގެ ދެ ރެފްރީން ރެފްރީކަން ކޮށްދެއްވި މި މެޗުގެ ފުރިހަމަ ވަގުތު ހަމަވިއިރު ފަރެސްމާތޮޑާ ޓީމުން މެޗު ކާމިޔާބު ކޮށްފައިވަނީ 01 ގޯލު ޖަހައިގެންނެވެ. ފަރެސްމާތޮޑާ ދާއިރާގައި ފުޓްބޯޅަ ކުޅެން ޝައުގުވެރިކަން ހުންނަ ކުދިންގެ ހިތްތަކުގައި ފުޓްބޯޅައަށް އިތުރަށް ލޯބި ޖައްސައި، ހުނަރުވެރި ކުދިންތަކެއް އެ ދާއިރާގައި އުފެއްދުމުގެ މަގްސަދުގައި ފޭސް އެކެޑަމީން އިންތިޒާމުކޮށްގެން ބޭއްވި މި މެޗު ކުޅެފައިވަނީ ގދ. ފިޔޯރީ ފުޓްސަލް ދަނޑުގައެވެ.\nފޮޓޯ – އަޙުމަދު އާސިފް\nފިޔޯރީ ސްކޫލުގެ ބާނީ މުޙައްމަދު ސައީދު ޝަރަފްވެރިކޮށްދެއްވީ މި މެޗު ބެއްލެވުމަށް ފިޔޯރީ އަދި ފަރެސްމާތޮޑާ ކައުންސިލުގެ މެމްބަރުންގެ އިތުރުން އެ ރަށުގެ އެކިއެކި މުއައްސަސާތަކުގެ އިސްވެރިންނާއި ދެ ރަށުގެ ރައްޔިތުން ދަނޑަށް ހާޒިރުވެފައިވެއެވެ.\nމެޗާއި ބެހޭގޮތުން ވާހަކަދައްކަވަމުން ފޭސް ޖަމިއްޔާގެ ނައިބު ރައީސް ސުރުހާން މުޙައްމަދު ވިދާޅުވީ މިއީ ޖަމިއްޔާގެ ދަށުން ހިންގާ ފޭސް އެކެޑަމީގެ ފަރާތުން ތަމްރީނު ކުރަމުން އަންނަ 11 އަހަރުން ދަށުގެ ޓީމު މި ގޮތަށް ވާދަވެރިކޮށް ކުޅުނު ފުރަތަމަ މެޗު ކަމަށާއި މީގެ އިތުރުން9އަހަރުން ދަށުގެ ޓީމެއްވެސް ތަމްރީނު ކުރަމުން އަންނަ ކަމަށެވެ. މިއީ ފެށުމެއް ކަމަށާއި މިފަދަ ފުރުސަތުތައް ފޭސް އެކެޑަމީގެ ޓީމުތަކަށް ހޯދައި އެ ޓީމުތަކުގެ ތެރެއިން ހުނަރުވެރި ފުޓްބޯޅަ ކުޅުންތެރިންތަކެއް އުފެދިގެންދާ ތަން ކައިރި މުސްތަގުބަލެއްގައި ފެނިގެންދާނެކަމަށް ސުރުހާން ވަނީ ވިދާޅުވެފައެވެ. ސުރުހާން އަކީ އޭ.އެފް.ސީ.ގެ ސީ ލައިސަންސް ކޯސް ހައްދަވައިގެން ހުންނެވި ބޭފުޅެކެވެ.\nފޭސް ޖަމިއްޔާ އަކީ ކުޅިވަރުގެ އިތުރުން ފިޔޯރީގެ އެހެނިހެން ކަންކަމުގައި ވެސް ހަރަކާތްތެރިވަމުން އަންނަ ޖަމިއްޔާއެކެވެ. މިގޮތުން ފިޔޯރީ މިސްކިތް ބެލެހެއްޓުމާއި ޤުރުއާން ކްލާހެއް ހިންގުމާއި އެ ރަށު ބަނދަރު ސަރަހައްދުގައި ހުންނަ ކުޑަކުދިންގެ ޕާކުގެ މަސައްކަތް ވެސް ކުރަމުން އަންނަނީ ފޭސް ޖަމިއްޔާއިންނެވެ.\nފޭސް އެކެޑަމީގދ. އަތޮޅުގދ. ފަރެސްމާތޮޑާގދ. ފިޔޯރީ


Madu jassaali mmprc ge rahthakah anehkaa hudhadheefi | Mihaaru\nމަޑުޖައްސާލި އެމްއެމްޕީއާރްސީގެ ރަށްތަކަށް އަނެއްކާ ހުއްދަދީފި\n21 ނޮވެމްބަރ 2019 - 14:08 15 comments\nއެމްއެމްޕީއާރްސީ މެދުވެރިކޮށް ދީފައިވާ ރަށްތަކުގެ މުއާމަލާތްތައް މަޑުޖައްސާލި ނަމަވެސް ކުރިއެކޭ އެއްގޮތަށް އަނެއްކާ ވެސް މުއާމަލާތްތައް ކުރިއަށް ގެންދަން ހުއްދަދީފި އެވެ.\n"މިހާރު" ނޫހަށް އެނގިފައިވާ ގޮތުގައި މިގޮތަށް ސަރުކާރުން ހުއްދަދީފައި ވަނީ މިދިޔަ ޖުލައި މަހު އެވެ. މިކަން މިގޮތަށް ނިންމާފައިވަނީ އިކޮނޮމިކް ކައުންސިލުން އެގޮތަށް ނިންމުމާ ގުޅިގެންނެވެ. މިދިޔަ މެއި މަހު އެސެޓް ރިކަވަރީ ކޮމިޝަނުން ވަނީ އެމްއެމްޕީއާރްސީ މެދުވެރިކޮށް ދޫކޮށްފައިވާ 55 ރަށުގެ ހެޑް ލީޒް ކުރުމާއި ސަބް ލީޒްގެ ކުރުމުގެ މުއާމަލާތްތައް މެދުކަނޑާލުމަށް އެދިފަ އެވެ.\nކުރީގެ ސަރުކާރުގައި މޯލްޑިވްސް މާކެޓިން އެންޑް ޕަބްލިކް ރިލޭޝަންސް (އެމްއެމްޕީއާރުސީ) މެދުވެރިކޮށް ދޫކޮށްފައިވާ ރަށްތަކުގެ މުއާމަލާތްތައް މަޑުޖައްސާލަން ކޮރަޕްޝަންގެ މައްސަލަތައް ބަލާ ކޮމިޝަނުން އެންގުމާ އެކު ޓޫރިޒަމް މިނިސްޓަރު އަލީ ވަހީދު އެކަން އިއުލާނު ކުރެއްވީ މިދިޔަ މެއި މަހުގެ 26 ވަނަ ދުވަހު އެވެ.\nއޭރު އެގޮތަށް ނިންމާފައި ވަނީ ސީރިއަސް ތަހުގީގެއް ހިންގަނިކޮށް، އެ ރަށްތަކުގެ ހިއްސާ ބަދަލުވެއްޖެ ނަމަ ތަހުގީގުތަކަށް ހުރަސް އެޅިދާނެ ކަމަށް ވިދާޅުވެ އެވެ.\nރައީސް އިބްރާހިމް މުހައްމަދު ސޯލިހައި ޓޫރިޒަމް މިނިސްޓަރު އަލީ ވަހީދު ޓޫރިޒަމް ދުވަސް ފާހަގަކުރުމަށް ބޭއްވި އިވެންޓެއްގެ ތެރެއިން-- ފޮޓޯ: ރައީސް އޮފީސް\nމިކަން މިހެން އެންގުމަށް ފަހު ޖުލައި މަހު އެސެޓް ރިވަރީ ކޮމިޝަނުން ވަނީ އެމްއެމްޕީއާރްސީގެ ރަށްތަކާ މެދު އަމަލު ކުރުމާ ގުޅޭ ގޮތުން ޓޫރިޒަމް މިނިސްޓްރީ އަށް ހާއްސަ އެންގުމެއް އަންގައިފަ އެވެ.\nމި އެންގުމުގައިވާ ގޮތުން ސަބްލީޒް ކުރުމާއި ރިސޯޓް މެނޭޖްމެންޓް އެގްރީމެންޓް އެކުލަވާލުމާއި މޯގޭޖު ކުރުމާއި ޝެއާ ބަދަލު ކުރުމުގެ މަސައްކަތް ކުރެވޭނީ، ސަރުކާރުން ރަށްތަކުގެ މައްސަލަ ބެލުމަށްފަހު އަތުލަން ނިންމާ ހާލަތެއްގައި އެއްވެސް ބަދަލަކާ ނުލާ ރަށް ހަވާލު ކުރަން އިއުތިރާޒެއް ނެތް ހާލަތެއްގައި ކަމަށް ބުނެފައިވެ އެވެ. އަދި އެކަން އެގޮތަށް ކުރުމަށް ލިޔުމެއްގައި ސޮއި ކުރުމަށްފަހު ރަށުގެ މުއާމަލާތްތައް ހިންގިދާނެ ކަމަށް އަންގައި، އެ ކޮމިޝަނުން ޓޫރިޒަމް މިނިސްޓްރީ އަށް އަންގާފައިވެ އެވެ.\nއެމްއެމްޕީއާރުސީގެ ޚިޔާނާތާ ގުޅޭ ތަހުގީގާ ގުޅޭ ގޮތުން ނޫސްވެރިންނާ ވާހަކަ ދައްކަނީ. --ފޮޓޯ: ހުސެއިން ވަހީދު/މިހާރު\nއެސެޓް ރިކަވަރީ ކޮމިޝަނުގެ މި އެންގުމާ ގުޅިގެން ކަމާ ގުޅޭ ފަރާތްތަކާ މަޝްވަރާ ކުރުމަށްފަހު، ޓޫރިޒަމް މިނިސްޓްރީން ވަނީ ރައީސްގެ ލަފަޔަކަށް އެދިފަ އެވެ. އެއާ އެކު އިކޮނޮމިކް ކައުންސިލްގައި މަޝްވަރާކުރުމަށްފަހު އިންވެސްޓަރުންނަށް ލިބިދާނެ ގެއްލުމެއްގެ އިތުރުން އެސެޓް ރިވަރީ ކޮމިޝަނުން ނިންމި ނިންމުމުގެ ސަބަބުން އިންވެސްޓަރުންގެ އިތުރުބާރު ގެއްލިދާނެތީ، އެމްއެމްޕީއާރްސީން ދީފައިވާ ރަށްތަކާ ގުޅޭ މުއާމަލާތްތައް ކުރިއަށް ގެންދެވޭނެ ކަމަށް ނިންމާފައިވެ އެވެ.\nމިގޮތަށް ނިންމި ނަމަވެސް އެސެޓް ރިކަވަރީ ކޮމިޝަނުން ބަލަމުންދާ މައްސަލައަކާ ގުޅިގެން ވަކި ރަށަކާ ގުޅޭ ކޮރަޕްޝަނުގެ މައްސަލައެއް ފާހަގަކުރެވިއްޖެ ނަމަ، އެ ރަށެއްގެ މުއާމަލާތްތައް ހުއްޓާލުމަށް އެންގިދާނެ ކަމަށް ކަނޑައަޅާފައިވެ އެވެ.\nމިހާރު ހޯދިފައިވާ ހޯދުންތަކުން އެމްއެމްޕީއާރްސީގެ ހިޔާނާތުގެ އަދަދު3ބިލިއަނަށް އަރާނެ ކަމަށް ރައީސް އޮފީހުން ބުނެފައިވެ އެވެ.\nއިތުރު ލިޔުންތައް ޓޫރިޒަމް ޓޫރިޒަމް މިނިސްޓްރީ އެމްއެމްޕީއާރުސީ އިކޮނޮމިކް ކައުންސިލް އަލީ ވަހީދު، ޓޫރިޒަމް މިނިސްޓަރު އެމްއެމްޕީއާރްސީގެ ކޮރަޕްޝަން ޓޫރިޒަމް މިނިސްޓަރު


2 commission thahugeegee idhaaraa akah hadhaI baaruthah dhenee | Mihaaru\nމަރުގެ މައްސަލަތައް ބެލުމަށް ރައީސް އިބްރާހިމް މުހައްމަދު ސޯލިހް އުފެއްދިވި ކޮމިޓީގެ މެމްބަރުން. --- ފޮޓޯ: މިހާރު\n03 ޑިސެމްބަރ 2018 - 11:29 19 comments\n"ދައުލަތުގެ ފައިސާ އާއި މުދަލަށް ހިޔާނާތްތެރިވުމުގެ މައްސަލަތަކާއި ގޮތް ނޭނގޭ މަރުގެ މައްސަލަތައް ބެލުމުގެ ބިލްގެ" ފުރަތަމަ ކިއުން އިއްވައި ބަހުސްގެ މަރުހަލާ ވަނީ ފަށައިފަ އެވެ. މަޖިލީހަށް ބިލް ހުށަހެޅި އިރު، ކޮރަޕްޝަންގެ މައްސަލަތައް ބެލުމަށް ވަކި ކޮމިޝަނަކާއި މަރުތަކުގެ ހަގީގަތް ހޯދަން ރައީސް އިބްރާހިމް މުހައްމަދު ސޯލިހް ވަނީ ކޮމިޓީއެއް އުފައްދަވައި، މެމްބަރުން ވެސް އައްޔަން ކުރައްވައިފަ އެވެ.\nގެއްލުވާލާފައިވާ ނޫސްވެރިޔާ ރިލްވާނާއި އަނިޔާވެރި ގޮތަކަށް މަރާލާފައިވާ އަފްރާޝީމް، އަދި މަރާލާފައިވާ ބްލޮގާ ޔާމީން ރަޝީދު-- ފޮޓޯ: މިހާރު\nބިލްގެ މަގްސަދުތަކުގެ ތެރޭގައި ހިމެނެނީ ތަހުގީގުނުކޮށް، ދޫކޮށްލާފައި ހުރި އަދި އެކަށީގެންވާ މިންވަރަށް ތަހުގީގުނުކޮށް ދޫކޮށްލާފައިވާ މަރުގެ މައްސަލަތަކާއި ގެއްލިފައިވާ މީހުންގެ މައްސަލަތައް ދެނެގަނެ، އެ މައްސަލަތައް އަލުން ތަހުގީގުކޮށް އެ ކަންކަމުގެ ހަގީގަތް ހޯދައި، ޒިންމާވާން ޖެހޭ މީހުން ޖަވާބުދާރީ ކުރުވުމެވެ.\nމީގެ އިތުރުން ދައުލަތުގެ މުދަލާއި ފައިސާ އަށް ހިޔާނާތްތެރިވެފައިވާ މައްސަލަތައް ފާހަގަކޮށް، އެކި ފަރާތްތަކުގެ އިހުމާލާއި ފަރުވާ ކުޑަކުރުމުގެ ސަބަބުން ދައުލަތަށް ގެއްލިފައިވާ މުދަލާއި ފައިސާގެ މައްސަލަތައް ބަލައި ދައުލަތުން ގެއްލިފައިވާ ފައިސާ އަނބުރާ ހޯދުމަށް ހަޅަން ޖެހޭ ފިޔަވަޅުތައް އެޅުމެވެ.\nބިލްގައިވާ ގޮތުން، އިޖުރާއާތުތައް ހިނގާނީ ޖެނުއަރީ 1، 2012 އިން ނޮވެމްބަރު 17، 2018ގެ ނިޔަލަށެވެ.\nއަލަށް އެކުލަވައިލި ދެ ކޮމިޝަނަކީ އަމިއްލަ ނަމުގައި ދައުވާ ކުރުމާއި ދައުވާ ލިބިގަތުމުގެ ބާރު ލިބިގެންވާ ޖިނާއީ ކުށް ތަހުގީގު ކުރުމުގެ ބާރު ލިބިފައިވާ ތަހުގީގީ އިދާރާއެއް ކަމަށް ބިލްގައިވެ އެވެ.\nރައީސް އިބްރާހިމް މުހައްމަދު ސޯލިހް، ވެރިކަމަށް ވަޑައިގަތުމަށް ފަހު ކުރެއްވި ފުރަތަމަ ދަތުރުފުޅުގައި މި މަހުގެ ފުރަތަމަ ދުވަހު ކ. ދިއްފުއްޓަށް ވަޑައިގަތުމުން، އެ ރަށުގެ ރައްޔިތުން އެ މަނިކުފާނަށް މަރުހަބާ ދަންނަވަނީ. --ފޮޓޯތައް: ހުސައިން ވަހީދު/މިހާރު\nދެ ކޮމިޝަނަށް ލިބިގެންވާ ބޮޑެތި ބައެއް ބާރުތައް:\n- ތަހުގީގުކުރާ މައްސަލަތަކަށް ފުލުހުންގެ އެހީ ހޯދުން.\n- ތަހުގީގުތަކަށް އެހީތެރިވުމަށް ބޭރުގެ އިންވެސްޓިގޭޓަރުންގެ ރައުޔު ހޯދުން.\n- ބަލައި ފާސް ކުރުމުގައި ފުލުހުންގެ އެހީ ހޯދޭނެ، ކޯޓު އަމުރަށް ވެސް އެދެވޭނެ.\n- ތަހުގީގަށް ފެންނަ ހެކިތަކާއި މައްސަލައާ ގުޅޭ ތަކެތި ހިފެހެއްޓޭނެ.\n- ތަހުގީގުތަކަށް މީހުން ހާޒިރުކޮށް، ހެކި ބަސް ނެގުން.\nދެ ކޮމިޝަނުން ހިންގާ ތަހުގީގުތަކަށް ހުރަސް އެޅޭ ފަދަ ގޮތަކަށް މައްސަލައިގައި ތުހުމަތު ކުރެވޭ ނުވަތަ އެ ނޫން ވެސް މީހަކު ކުރާ ކޮންމެ އަމަލަކީ އަދުލު އިންސާފަށް ހުރަސް އެޅުމުގެ އަމަލެއް ކަމަށާއި އެފަދަ މައްސަލަތައް ތަހުގީގު ކުރުމަށް ފުލުހުންނަށް އެންގުމުގެ ބާރު ކޮމިޝަންތަކަށް ލިބިގެންވާ ކަމަށް ބިލްގައިވެ އެވެ.\nބިލްގައިވާ ގޮތުން ޕްރޮސެކިއުޓާ ޖެނެރަލް އޮފީހަށް ދައުވާ ކުރަން ފޮނުވާ މައްސަލަތަކުގައި ކަމާ ބެހޭ ކޯޓުތަކުގައި މައްސަލައާ ގުޅިގެން ދައުވާ އުފުލުމާއި އެ މައްސަލަތަކުގައި މަސައްކަތް ކުރުމަށް ސީދާ ޕްރޮސެކިއުޓާ ޖެނެރަލްގެ އަމުރުތަކާއި އިރުޝާދާއެކު މަސައްކަތް ކުރުމަށް އެސިސްޓަންޓް ޕްރޮސެކިއުޓާ ޖެނެރަލްގެ ދަށުން ހާއްސަ ޑިޕާޓްމަންޓެއް ޕްރޮސެކިއުޓާ ޖެނެރަލް އެކުލަވައިލަން ވާނެ އެވެ.\nބިލުގައި ބުނާ ގޮތުގައި، ކޮމިޝަނުން ތަހުގީގުކޮށް، ފޮނުވާ މައްސަލައެއް ޕްރޮސެކިއުޓާ ޖެނެރަލް އޮފީހަށް ލިބޭތާ 15 ދުވަހުގެ ތެރޭގައި ދައުވާ ކުރުމާ މެދު ގޮތެއް ނިންމަން ޖެހެ އެވެ. އަދި ދައުވާ ކުރަން ފޮނުވައިފި ނަމަ، ގިނަވެގެން ދެ މަސް ދުވަހުގެ ތެރޭގައި އެ މައްސަލައިގެ ޝަރީއަތް ނިންމަން ވާނެ އެވެ.\nރައީސް އުފެއްދެވި މަރުގެ މައްސަލަތަކާ ގުޅޭ ކޮމިޝަންގައި ހިމެނޭ މެމްބަރުންނަކީ ގާނޫނީ ވަކީލު ހުސްނުއް ސުއޫދާއި އަބްދުﷲ މުނާޒާއި އާދަމް އިބްރާހީމާއި ގާނޫނީ ވަކީލު ފަރީޝާ އަބްދުﷲ އާއި ކުރީގެ ނޫސްވެރިޔާ މިސްބާހް އައްބާސް އެވެ.\nކޮރަޕްޝަންގެ މައްސަލަތައް ތަހުގީގުކޮށް، ދައުލަތުން ގެއްލިފައިވާ ފައިސާ ހޯދަން އުފެއްދެވި ޕްރެޒިޑެންޝަލް ކޮމިޝަން އޮން ކޮރަޕްޝަން އެންޑް އެސެޓް ރިކަވަރީގައި ތިއްބަވަނީ ޕޮލިސް އިންޓެގްރިޓީ ކޮމިޝަންގެ ކުރީގެ ރައީސް ފާތުމަތު ސަރީރާ އާއި ފިނޭންސް މިނިސްޓްރީގެ ކުރީގެ ސްޓޭޓް މިނިސްޓަރު އަހުމަދު އަސްއަދާއި އާސް އަބްދުﷲ އަދި ނަދީމް އިބްރާހީމެވެ.\nއިތުރު ލިޔުންތައް ސަރުކާރު ރައްޔިތުންގެ މަޖިލިސް މީހުން މެރުން ކޮރަޕްޝަން ރައީސް އިބްރާހިމް މުހައްމަދު ސޯލިހް ވަކީލުން ރާއްޖެ ކޮރަޕްޝަން ގެއްލިގެން ހޯދާ މީހުން މަރު ޑރ. އަފްރާޝީމް އަވަހާރަކޮށްލުން އަހުމަދު ރިލުވާން


އެގްރޯނެޓްގެ ކޮންޓްރެކްޓް ފާމިންގ މަޝްރޫއު ލ. އަތޮޅުގައި ފަށައިފި\nއެގްރޯނެޓްގެ ކޮންޓްރެކްޓް ފާމިންގ މަޝްރޫއު ލ. އަތޮޅުގެ ފެށުމަށް ދަނޑުވެރިންނާއެކު ސޮއިކޮށްފިއެވެ.\nލ. އަތޮޅުގައި މި މަޝްރޫއު ފަށާފައިވަނީ ޔޫއެންޑީޕީގެ އެހީތެރިކަމާއި އެކުގައެވެ. މިއީ ސަރުކާރުން އިމްޕޯޓަށް ބަރޯސާވުން ކުޑަކުރުމަށް ކުރިއަށްގެންދާ މަޝްރޫއެއް ކަމަށް އެގްރޯ ނޭޝަނަލް ކޯޕަރޭޝަން (އެގްރޯނެޓް) އިން ބުނެއެވެ. ލ. އަތޮޅުގައި މިމަޝްރޫއު ފަށާނީ ގާތްގަނޑަކަށް 120 ދަނޑުވެރިންނާއެކު ކަމަށް އެކުންފުނިން ބުނެއެވެ. އަދި ކުރިއަށްވެސް އިތުރު ދަނޑުވެރިން ބައިވެރިވާނެ އުއްމީދު ކުރައްވާ ކަމަށް އެކުންފުނިން ބުނެއެވެ.\nއެގްރޯނެޓްއިން މިވަގުތު އެއްބަސްވުންތަކުގައި ސޮއި ކޮށްފައިވަނީ ލ. ގަން، އިސްދޫ، ކަލައިދޫ، އަދި ފޮނަދޫގެ ދަނޑުވެރިންނާއެކުގައެވެ.\nމިކޯޕަރޭޝަން އާއި ޔޫ.އެން.ޑީ.ޕީ އާއި ގުޅިގެން ހިންގޭ ފުރަތަމަ މަޝްރޫޢުގެ ފުރަތަމަ ފިޔަވަހީގެ ދަށުން ކޮންޓްރެކް ފާރމިންގ ގެ ގޮތުގައި ދަނޑުވެރިކަން ކުރުމަށް ޝައުޤުވެރިވާ ފަރާތްތަކާއި އެކު އެއްބަސްވުމުގައި ސޮއި ކުރުމުގެ ރަސްމިއްޔާތު ލ. އަތޮޅުގައި ކުރިޔަށް ދަނީ! pic.twitter.com/FVC7vL6FoW\n— AgroNat (@agro_nat) December 22, 2020\nމިމަޝްރޫއާއި ގުޅޭ ގޮތުން އެގްރޯނެޓް ކުންފުނީގެ މެނޭޖިންގ ޑިރެކްޓަރ ހާރޫން ރަޝީދު ވިދާޅުވީ، ލ. އަތޮޅުގައި ސޮއި ކުރެވިގެން ދިޔަ އެއްބަސްވުންތަކާއި އެކު މަޝްރޫގެ އަމަލީ މަސައްކަތް ފެށިގެންދާނެ ކަމަށެވެ. އެގޮތުން، މި އެއްބަސްވުން ތަކުގެ ދަށުން އެގްރޯނެޓްގެ ފަރާތުން ދަނޑުވެރިންނަށް ބޭނުންވާ ސާމާނާއި ތަމްރީން އަދި އެހެނިހެން އެހީތެރިކަން ފޯރުކޮށްދޭނެ ކަމަށް އޭނާ ވިދާޅުވިއެވެ.\nހާރޫން ވިދާޅުވީ މަޝްރޫއުގެ ދަށުން މި ސަރަހައްދުގައި ވަކި ހާއްސަ ބާވަތެއް ހެއްދުމަށް ނިންމާފައި ނެތް ކަމަށެވެ. އަދި މިދަނޑުވެރިން ހައްދާނީ ސަރުކާރުން އިމްޕޯޓު މަދު ކުރުމަށްޓަކައި ހައްދަން ކަނޑައަޅާފައިވާ 17 ބާވަތް ކަމަށާއި، އެ 17 ބާވަތް ހުރިހާ ދަނޑުވެރިންގެ މެދުގައި ބަހާލާނީކަމަށް ހާރޫން ވިދާޅުވިއެވެ.\nއެގްރޯނެޓް ކުންފުނިން މައުލޫމާތުދޭ ގޮތުގައި މިމަޝްރޫއު ފެށިގެން ދިއުމާއެކު ރަށްރަށުގެ ދަނޑުވެރިން ހައްދާ ބާވަތްތައް ރައްކާކޮށް، ސަޕްލައި ކުރެވޭނެ އިންތިޒާމު އެކުންފުނިން ހަމަޖައްސާވާނެކަމަށެވެ.


Kaafadhariakaai Behunu Zinmaadhaaruveriyaku Hayyarukohfi - Vaguthu\nހުރިހާ އަދަދެއް މައްޗަށް، ކޮންޓްރޯލް ކުރުން މަޖުބޫރު - 14 ގަޑިއިރު ކުރިން\nކާފަ ދަރިއަކާއި ބެހުނު ޒިންމާދާރުވެރިޔަކު ހައްޔަރުކޮށްފި\n1 އަހަރު ކުރިން ( މާޗް 26, 2020 )\nފުލުހުން އޮޕަރޭޝަނެއް ކުރިއަށް ގެންދަނީ – ފޮޓޯ: ޕޮލިސް\nކާފަ ދަރިއަކާއި ބެހުނު ކައުންސިލް އިދާރާއެއްގެ ޒިންމާދާރު ވެރިޔަކު ހައްޔަރު ކޮށްފިއެވެ.\n"ވަގުތު" އަށް މައުލޫމާތު ލިބިފައިވާ ގޮތުގައި 16 ވަރަކަށް އަހަރުގެ އަންހެން ކުއްޖަކާއި ބެހުނު އެކުއްޖާގެ ކާފަ ހައްޔަރު ކޮށްފައި ވަނީ ރޭގެ ވަގުތެއްގައެވެ.\nމިކަން ހިނގާފައި ވަނީ ދެކުނުގެ ރަށެއްގައެވެ.\nއެރަށުން "ވަގުތު" އަށް މައުލޫމާތު ދިން މީހަކު ބުނީ ފުލުހުންނާއި ޖެންޑާ މިނިސްޓްރީގެ އޮފިޝަލުން އެރަށަށް ގޮސް މިދިޔަ ބުދަ ދުވަހު ވަނީ އެކުއްޖާގެ ބަޔާން ނަގާފައެވެ.\nޒިންމާދާރުވެރިޔާގެ ބަޔާން ރޭ ނެގުމަށް ފަހު އޭނާ ހައްޔަރު ކުރީ ކަމަށް ވެސް އެރަށުން މައުލޫމާތު ދިން މީހަކު ބުންޏެވެ.\nކައުންސިލް އިދާރާގެ ޒިންމާދާރުވެރިޔާ އަކީ ކައުންސިލް އިދާރާގައި ހުންނަވާ ސިވިލް ސާވިސްގެ އެންމެ އިސް މުވައްޒަފެވެ.\nފަހަކަށް އައިސް ޖިންސީ ގޯނާގެ މައްސަލަތައް ވަރަށް ބޮޑަށް އިތުރުވެގެން ދިއުމަށް ފަހު އެފަދަ މައްސަލަތައް ރިޕޯޓް ކުރާ މިންވަރު ފާއިތުވި މަހެއްހާ ދުވަހު ވަނީ އަނެއްކާ ވެސް މަދުވެފައެވެ.\nކުޑަކުއްޖަކާއި ބެހެން އޮއްވާ ހައްޔަރުކުރީ 43 އަހަރުގެ ސިފައިންގެ މީހެއް\nގެސްޓްހައުސްއެއްގައި ކުޑަކުއްޖަކާއި ބެހެން އޮތް ސިފައިންގެ މީހަކު ފުލުހުންނާއި ހަވާލުކޮށްފި\nސެލިންކޯ އިންޝުއަރެންސްގައި ޖިންސީ ފުރައްސާރައާއި ކުރިމަތިލާން ޖެހުނު: ވާޝިޔާ\nމާޗް 26, 2020 11:24\nވަހުޝީ ޖަނަވާރު ގިނައީ\nމާޗް 26, 2020 11:51\nތިބާވަތުގެ ހަޑިމުޑުދާރު އަމަލު ކުރާ މުސްކުޅިންނާހެދި ކާފަމެންނަށް ކުރެވޭ އިހުތިރާމު ދަނީ ދަށަށް! ފިސާރި ތެދެއް މި ބުނީ އަޅުގަނޑު މިހާރު މިސްކުޅި ބޭބެމެން ދެކެ ވ ބިރުގަނޭ! މީ އަންޒަމާނުއްސުރެ ބައެއް ދިވެހިންގެ މުޑުދާރުއާދައެއް މިކަން ހުއްޓުވަން ދަރިންނަށް އިސްލާމީ ތަރިބިއްތު ދޭން އެބަޖެހޭ! މިކަމަށް ކޮންމެ ސަރުކާރަކުންނާ ކަމާބެހޭ މުއައްސަސާތަކުން މަސައްކަތް ކުރަން އެބަޖެހޭ! ދީނީ ތަޢުލީމުން އެކަންޏެއް ނުފުދޭ! މިރާއްޖެ މިހަލާކުވަނީ ދަތިންނަށް އިސްލާމީ ތަރުބިޔަތު ނުދެވުމުގެ ސަބަބުން.\nމާޗް 26, 2020 11:52\nކުޑަކުއްޖަކާ ބެހިގެން ޖަލައްލިއަސް ޖަލުން މިނިވަން ވާނެކަން މިސަރުކާރުން ވަނީ ހާމަކޮއްދީފަ ހޯރައިއްބެ ޖަލުން މިނިވަން ކުރީ މިކަމައް މީހުންގެ ބިރު ފަހަނަޅާ ދިއުމަށް މިސަރުކާރުން ހުޅުވާދިން މަގެއް ވީމާ ކުޑަކުދިންނާ ބެހޭ ވާހަކަ ނުދައްކަމާ.......\nމާޗް 26, 2020 12:31\nސާބަހޭ. ތިޔައީތަ ފުރިހަމަ ޒިންމާދާރުވެރިން ކުރަންހަވާލުކޮށްފަ އޮންނަކަމަކީ. މިފަދަ ޢަމަލުތައް ތަކުރާރުވަމުން ދާއިރު މިފަދަ މައްސަލަތައް ބެލި އަވަސް ގޮތަކުން ވަރުގަދަ އަދަބެއް ދެވޭގޮތް ނުވާހާ ހިނދަކު މިކަހަލަ ޢަމަލުތައް މަދެއްނުވާނެ. ކޮންމެ ވެރިކަމެއްގަވެސް އެބަޔަކާދެކޮޅު ސިޔާސީމީހަކު ކަމެއްކޮށްފިއްޔާ ހޭލާތިބެގެންވެސް އެކަންބަލައި ޖަލަށްލެވޭތޯ ބަލާނެ.\nމާޗް 26, 2020 12:37\nއޭތި ކޮޅު އެއްކޮއް ކަނޑާލާ\nމާޗް 26, 2020 16:39\nއަހަރެމެން އެބަޖެހޭ މިކަން ދިމާވާ ސަބަބު ދިރާސާ ކުރން\n1- މައިގަނޑު ސަބަބކީ ދިރިއުޅުމުގެ ޙާލަތު ހުންނަގޮތުން މަންމައާއި ބައްޕަ ގިނަވަގުތު ދަރިންނާއި ދުރުގައި އުޅެންޖެހުން\n2- މަންމަ ވަޒީފާގައި އުޅޭވަގުތު އަނހެންދަރިން ފެންވަރުވާ ފާހާނަކުރުވާ ސާފު ކުރުވަން ބައްޕައަށް ޖެހުން\n3- ޢާއިލީ ދިރިއުޅުނ\n? ބޯހަލާކު ?\nއޭޕްރީލް 4, 2020 23:15\nއައްޗީ ހާދަ ލަދު ހަޔާތް ނެތް ކާފައެއް ކުށްޖަ ކަށް ލިބިފަ އެހެރީ ދޯ........??\nމިހާރަ ކަށް އައަސް ދިވެހިން ވެސް މިދަނީ ގޮތް ކުޑަ ކަންތައްތައް ކުރަމުން ދޯ...... މަ ހާދަ ބިރުގަނެއޭ މުސް ކުޅިން ދެ ކެ.......މިއީ 100%އިންސއްތަ މުސްލިމުންނޭ ބުނާނެ އެ ކަމު ކުރާނީ އެންމެ ހަޑި މުޑުދާރު މީހުން ކުރާ ކަންތައްތައް.......އެމީހުނައް ނުލިބޭނެ މި ދެދުނިޔޭގެ ޘަވާބާއި ދަރުމައެއް.........ހާދަ ދެރަވެއޭ ދިވެހިން މިއުޅޭ ގޮތަ ކުން ހާދަ ލަދުވެސް ގަނެއޭ ބުނަން "ދިވެއްސަ ކަށް ވީތީ ފަހުރު ވެރި ވަމޭ"????..........\nއޭޕްރީލް 4, 2020 23:22\nއަދަބު ތަންފީޒު ކުރުމުގެ މަރްޙަލާގައި ކުށްވެރިޔާއަށް އިޞްލާޙުވުމަށް މަގު ދެއްކެވުން ރަނގަޅެވެ. ނަމަވެސް، ކުށުގެވެށިން އަތުލެވޭ މީހުންގެ މައްސަލަތައް ތަޙްޤީޤުކޮށް، ޢުޤޫބާތް ކަނޑައެޅުމުގައި ތަފާތުކުރުން ރަނގަޅެއް ނޫނެވެ.


The Kapil Sharma mi mahuge fahukolhu | Mihaaru\n07 ޖުލައި 2020 - 07:56\nމުނިފޫހިފިލުވުމުގެ ޚަބަރުތައް ގެެނެސްދޭ އިންޑިއާގެ ނޫސްތަކުން ބުނި ގޮތުގައި ޝޯގެ ހޯސްޓް ކަޕިލް އަންނަނީ އެ ޝޯގެ ބައިވެރިންނާ އެކު އޮންލައިންކޮށް ބައްދަލުވުންތައް ބާއްވައި މަޝްވަރާތައް ވެސް ކުރަމުންނެވެ. އެގޮތުން މި މަހުގެ މެދުތެރޭގައި ޝޫޓިން ފަށަން ސޮނީ ޓީވީގެ ޓީމުން ވެސް މިހާރު ތައްޔާރުވެފައިވާ ކަމަށް ބުންޏެވެ.\nމި މަހުގެ ފަހުކޮޅު އަލުން ޝޯ ގެނެސްދޭން ފަށާނެ ކަމަށް ބުންޏަސް އަދި ވަކި ތާރީހެއް ކަށަވަރެއް ނުވެ އެވެ. ކޮވިޑާ އެކު ކުރިމަތިލި ލޮކްޑައުނާ ހެދި ޝޯގެ ޝޫޓިން މާޗް މަހުގެ ތެރޭގައި ހުއްޓުނު ފަހުން، ގެނެސްދެމުން އަންނަނީ ޝޯގެ ކުރީގެ އެޕިސޯޑްތަކެވެ.\n"ދަ ކަޕިލް ޝަރުމާ ޝޯ" އަކީ ކޮންމެ ހަފުތާއެއްގެ ހޮނިހިރާއި އާދީއްތަ ދުވަހުގެ ރޭ ރާއްޖެ ގަޑިން 9:00 ގައި ސޮނީން ގެނެސްދޭ ޝޯއެކެވެ.\nކަޕިލްއާ އެކު ޝޯގެ މުހިއްމު ބައިވެރިންނަކީ ސަޕްނާގެ ކެރެކްޓާ ކުޅޭ އަބީޝެކް ކްރިޝްނާ އާއި ބައްޗާ/އައްޗާ ޔާދަވްގެ ކެރެކްޓާ އިން ފެންނަ ކިކޫ ޝަރްދާ އާއި ޗަންދޫގެ ކެރެކްޓާ އިން ފެންނަ ޗަންދަން ޕްރަބާކަރާއި ބޫރީގެ ކެރެކްޓާ އިން ފެންނަ ސުމޯނާ ޗަކްރަވަތީގެ އިތުރުން ބަބްލީ/ލައްލީ މޯސީގެ ކެރެކްޓާ އިން ފެންނަ ބާރްތީ ސިންގެވެ.\nމީގެ އިތުރުން ހާއްސަ މެހުމާނެއްގެ ގޮތުން އަރްޗަނާ ޕުރާން ސިންގް އަކީ ވެސް ޝޯގެ މުހިއްމު ހިއްސާއެކެވެ.\nރިޕޯޓްތައް ބުނާގޮތުން "ދަ ކަޕިލް ޝަރުމާ ޝޯ" ގެ އަލުން ފަށާ އިރު، ފުރަތަމަ މެހުމާނެއްގެ ގޮތުގައި ޝޯއިން ފެންނާނީ އެކްޓަރު ސޯނޫ ސޫދެވެ.\nއިންޑިއާގެ އާންމުންގެ މެދުގައި ހަގީގީ ބަތަލެއްގެ ދަރަޖަ މިހާރު ލިބިފައިވާ ސޯނޫ އަކީ ލޮކްޑައުނާ ދިމާކޮށް އިންޑިއާގެ އެކިއެކި ސްޓޭޓްތަކުގައި ތާށިވި އެތައް ބަޔަކު އެ މީހުންގެ އަމިއްލަ ވަޒަނަށް ފޮނުވައިދޭން އެތައް ބަހަކާއި ރޭލު ދަތުރުތަކެއް ހަމަޖައްސައިދީގެން އާންމުންގެ ލޯބި ވަރަށް ބޮޑަށް ހޯދާފައިވާ އެކްޓަރެކެވެ.\nބޮލީވުޑް ޓީވީ ޝޯ ކޮމެޑީ ސޮނީ އެންޓަޓެއިމަންޓް ނެޓްވޯކް ލޮކްޑައުން\nސުޕުން ބައްޕަ (ލަންކާ)\nކަޕިލް އަކީ ވަރައް އަޑިނުބައިމީހެއް ، ވަރައްމަކަރު މީހެއް ، ސޯތަކުން ވަރައް ރަނގަޅައް އިނގޭނެ މަޖަލައް ކަމައް ހަދާފަ އަންހެވެރިން ގައިގަ ބައްދާހަދާނެ


އަންވަރު އިބްރާހީމް 23 September 2018, 13:53\nބައެއް މީހުން އަހަރެންނާ ސުވާލުކުރެއެވެ. ވާހަކަ ލިޔަނީ ކޮން ވަގުތަކު ހެއްޔެވެ؟ އެ ޚިޔާލުތައް އަންނަނީ ކިހިނެއް ހެއްޔެވެ؟ ހިނގާފައި ހުންނަ ކަންކަމާ އެ ޚިޔާލުތައް ގުޅުވަނީ ކޮން ގޮތަކަށް ހެއްޔެވެ؟ މި ސުވާލުތަކަށް ޖަވާބުދޭކަށް އަހަރަންނަށް އުނދަގުލެއް ނޫނެވެ. ވާހަކަ ލިޔުންތެރިއަކަށް ވުމުން އެއިން ކޮންމެ ސުވާލެއްގެ ޖަވާބު ވެސް އޮންނަނީ އަހަރެންގެ ދިރިއުޅުމާ ގުޅިފައެވެ. ކުރާ ކޮންމެ ކަމެއް ވެސް އޮންނަނީ މި މަސައްކަތާ ލާމެހިފައެވެ.\n''ތުހުމަތު'' މި ވާހަކަ ވެސް އަހަރެން ލިޔުނީ ޚިޔާލީ ހާދިސާއެއް ހިތުގައި ބާއްވައިގެންނެވެ. ވެދާނެ ގޮތެއް ހިތްމައްޗަށް ގެނެސްގެންނެވެ. ނަމަވެސް ކަންތައް ދިމާވަމުން އައީ އަހަރެންނަށް ވެސް ގަބޫލުކުރަން އުނދަގޫ ގޮތަކަށެވެ.\nއެ ވާހަކަ އަހަރެން ލިޔުނީ މުސްތަގުބަލުގައި ހިނގާފާނެ ކަމެއް، މާޒީގެ ޒަމާނުގައެވެ. ވާހަކައިގައި ހިމެނީ ޚިޔާލީ އާއްމު ނަންތަކެކެވެ. ހާދިސާ ރޭވީ މާލޭގައި ހިނގާ މާރާމާރީއެއްގެ މައްޗަށެވެ. ވާހަކައިގެ ދިގުމިނަކީ 10 ދުވަހެވެ.\nނޫހުގައި ވާހަކަ ޖެހިތާ ދެ ދުވަސް ނުވަނީސް ވާހަކަ ޝާއިޢުކުރާ ނޫހުގައި އުޅޭ އެކުވެރިޔާ އަހަރެނަށް ގުޅިއެވެ.\n"އޭތް ކޮން ކަހަލަ ވާހަކައެއް ލިޔެގެން ތި އުޅެނީ. ކޮމެންޓްތައް ބަލައިލަ ބަލަ؟ ވަރަށް ކަންތައް އެބަހުރި"\n"ކިހިނެއްވީ؟ ކަމެއް ގޯސްވީތަ؟" އަހަރެން ސުވާލުކުރީމެވެ.\n"ފުރަތަމަ ކޮމެންޓްތައް ކިޔަލައި. ފަހުން އެ ވާހަކަ ދައްކަން ގުޅާނީ" އެހެން ބުނުމަށްފަހު އެކުވެރިޔާ ފޯނުބެއްވީ އެ ވަގުތު ތަންކޮޅެއް ބިޒީކަމަށް ބުނެއެވެ.\nއަހަރެން ފެށީ ވާހަކައަށް ފޮނުވާފައި ހުރި ކޮމެންޓްތައް ކިޔާށެވެ. ތެދެކެވެ. މަރުވެގެން އެ އުޅެނީ ހަލީމު ކިޔާ މީހެކެވެ. އޭނާ މަރުވީ ކާކުކަން ނެނގޭ މީހަކު ދިން ހަމަލާއެއްގައެވެ. އެކަމެއް ހިނގީ ހެންވޭރު ދަނޑުގެ އުތުރު ގޯޅީގައެވެ. ވާހަކައިގައި ވެސް އެކަން ހިނގާފައި އެ ވަނީ އެ ތަނުގައެވެ. ގާތްގަނޑަކަށް އެ ގޮތަށެވެ. އެއް ކިޔުންތެރިއަކު ކޮމެންޓް ކޮށްފައި އޮތެވެ. ތިޔަ ވާހަކަ ލިޔުނު މީހާއަށް މިކަން ހިނގައި ދިޔަ ގޮތް އެނގޭނެއެވެ. އެކަން އަހަރެންނަށް އެނގޭނީ ކިހިނެއް ހެއްޔެވެ؟ އެ ވާހަކަ އަހަރެން ލިޔުނީ މީގެ ތިން ހަފުތާ ކުރިންނެވެ. ވާހަކަ ވެސް އެ ވަނީ ލިޔެ ނިންމާ ނޫހާ ވެސް ހަވާލުކުރެވިފައެވެ.\nއިތުރަކެއް ފަހުން އަހަރެން، އެކުވެރިޔާއަށް ގުޅީމެވެ. ހިނގައިދިޔަ ހާދިސާއާމެދު ވާހަކަދެއްކީމެވެ.\n"ކޮބާ މައްސަލައަކީ؟" އަހަރެން ސުވާލުކުރީމެވެ.\n"މައްސަލައެއް ނެތް. އެކަމަކު ވާހަކައިގައި ކަންކަން ހިނގާފައިވާ ގޮތަށް މިއަދު ހިނގި އެ ހާދިސާ ހިނގާފައި އެވަނީ. އަނެއްކާ މަރުވެގެން އެ އުޅެނީ ހަމަ އެ ނަން ކިޔާ މީހަކު. އެ ހާދިސާ ހިނގީ ވާހަކައިގައި ވެސް ހަމަ އެކަން ހިނގި ތަނުގައި. ކިހައި ބޮޑު އިއްތިފާގެއް. ދެން ހުރި ބައިތައް ވެސް އަހަރެންނަށް ހީވަނީ ވަރަށް ގުޅޭހެން" ހިނިގަނޑަކާއެކު އެކުވެރިޔާ ބުނެލިއެވެ.\n"ދެން ގުޅެންޏާ ގުޅެންވީ. ގައިމު އެ ވާހަކައަކީ ޚިޔާލީ ވާހަކައެއް. އެ ވާހަކަ މިހާރު އެ ވަނީ ތި ކޮޅަށް ފޮނުވިފައި. ގައިމު އެ ވާހަކައަކަށް ދެން އިތުރު ބަދަލެއް ނުގެންނަނާނަން. ދެން އެނގިދާނެތާ ވާގޮތެއް" އަހަރެން ބުނީމެވެ.\n"މަށަށް ހީވަނީ ހަމަ މި ވާހަކައިގައި ވާ ގޮތަށްހެން ހުރިހާ ކަމެއް އެ ހިނގަނީ. މާދަމާ ޖަހާ ބައިގައި ވެސް މި ވަނީ ހަމަ އެ ކަހަލަ ގޮތެއް. އެ މައްސަލައިގައި މިހާރު ދެ މީހަކު ހައްޔަރުކޮށްފި. ހައްޔަރުކުރީ ސިޔާސީ ދެ މީހުން. އަނެއްކާ އެކަކު އަތުލައިގަތީ ބޭރަށް ފުރަން ގޮސް ހުއްޓާ އެއާޕޯޓުން" ހިނގަމުންދާ ހާދިސާތަކާ އަހަރެން ލިޔުނު ވާހަކައާ އެކުވެރިޔާ ގުޅުވާލިއެވެ.\n"ވާހަކައިގައި އޮންނާނެ ތިން މީހަކު ހައްޔަރު ކުރި ވާހަކަ. ތިބުނަނީ ދެ މީހަކު ހައްޔަރު ކުރި ވާހަކަތާ؟" ހިނގަމުންދާ ކަންކަމާއި އަހަރެންގެ ވާހަކަ ތަފާތުކަން ބުނެދެން އަހަރެން ބޭނުންވިއެވެ.\n"އަދި ނެނގޭތާ. އަދިވެސް ދަނީ މިކަމާ ގުޅުންހުރި މީހުން ހޯދަމުންކަމަށް ފުލުން އެ އޮތީ ބުނެފައި. ޖަލީލް ލިޔުނު ވާހަކައިގައި ތިންވަނަ މީހާ ހޯދަން ފުލުހުން އިޢުލާން ކުރަނީ. އެ މީހާގެ ފޮޓޯ އާއްމު ކުރަނީ. އެކަން ކޮށްފިނަމަ މާނައަކީ މިއީ ހަމަ އެ ވާހަކައޭ" އެކުވެރިޔާ ބެލީ ވީހާ ވެސް ބޮޑަށް އެ ހިނގާ ކަންތައްތަކާ މި ވާހަކަ ގުޅުވާލެވޭތޯއެވެ.\n"އެކަމަކު އެހެނެއް ނުވާނެ. އެއީ ޚިޔާލެއް. އަދި ހިނގާފައި ވެސް ނުވާކަމެއް" އަހަރެން ބުނީމެވެ.\n"ހިނގާފައި ނެތަސް ކަންހިނގަމުން އެދަނީ އެ ވާހަކައިގައި ވެސް ކަން ހިނގާފައިވާ ގޮތަކަށްނު. ދެން ބަލަމާ ހިނގާ" އެކުވެރިޔާ ޖަވާބު ދިނެވެ.


ފިރިމީހާގެ ހައްޤުގައި (15) | Esfiya - Dhivehi Vaahaka Site\nހިތާމަ ލޯބި January 30, 2017\nފިރިމީހާގެ ހައްޤުގައި (15)\nއިވާން ގުޅާތަން ފެނުމުން މެހެކް ހާސްވާގޮތް ވިއެވެ. ޔަޤީނުން ވެސް އިވާން އެ ގުޅަނީ އޭނާ ނުގުޅައިގެން ލަސްވެގެންނެވެ. ” އެ..އެއީ ޑޮކްޓަރެއް” މެހެކް ބުނެލިއެވެ. އާހިލް ގާތު ސީދާ ތެދު ބުނަން އޭނާ ފަސްޖެހުނެވެ. އާހިލް ދެރަވާނެވަރު ހިތަށް އަރާފައެވެ. އާހިލްގެ ބަލިހާލު ހުރިގޮތުން އެފަދަ ވާހަކައެއް ދެއްކުން ރަނގަޅު ނުވާނެ ކަމަށް މެހެކް އަށް ވިސްނުނެވެ. ތުރުތުރު އަޅާ ހާލް އޭނާ ފޯން ނެގިއެވެ.\n” އަދިވެސް ބިޒީތަ؟ އިވާން ލޯތްބާއެކު އަހާލިއެވެ. އިވާން ގެ އަޑު ކަންފަތުގައި ޖެހުމާއެކު މެހެކް އަށް ކުރެވުނީ ބަޔާން ކުރަން ނޭނގޭ ކަހަލަ ހިތްދަތި އިޚްސާސެކެވެ. އޭނާ އަވަސް އަވަހަށް ހިންދިރުވާލިއެވެ. ރޮއޮރޮއި ބެދިފައިވާ އަޑު ސާފުކޮއްލުމަށް ޓަކައި ކުޑަކޮށް ކަރުކެހިލެވުނެވެ. “ހުމްމް” މެހެކް މަޑުމަޑުން ބުނެލިއެވެ.\n” އެހެންތަ؟ އުނދަގޫ ކުރެވެނީ ދޯ. ހަނދާން ވާވަރުން ހަމަ ގުޅުނީ”. އިވާން ދެރަވެލާފައި ބުނެލިއެވެ.\nމެހެކް އަށް ބަލާލެވުނީ އާހިލްގެ މޫނަށެވެ. އޭރު އާހިލްވެސް އިނީ މެހެކް އާއި ދިމާއަށް ބަލަހައްޓައިގެންނެވެ.\n” ކިހިނެއްވީ؟” މެހެކް ފޯން ބޭއްވުމުން އާހިލް އަހާލިއެވެ. ” އެއީ ދޯ.. އެއީ މިތާ ކުޑަކަމެއް ދިމާވީ..” މެހެކް ކުޑަކޮށް ހީލިއެވެ.\nއެވަގުތު ދޮރުގައި ޓަކި ޖަހާލި އަޑު އިވުނެވެ. ދޮރު ހުޅުވާލުމަށް ފަހު ނާރސް ކުއްޖެއް އެތެރެއަށް ވަދެގެން އައެވެ. އޭނާ އާއި އެކު އެތެރެހަށީގެ ޚާއްސަ ޑޮކްޓަރު އަބްދުލްރައްޒާޤް ވެސް ވަދެގެން އަންނަތަން ފެނުނެވެ.\n“ކިހިނެއް ހާލް؟” އާހިލް ގާތު ހުއްޓިލުމަށް ފަހު ޑޮކްޓަރު އަހާލިއެވެ. ދެން މެހެކް އަށް ބަލާލާފައި ހިނިތުންވެލިއެވެ. އެއްތަނެއްގައި މަސައްކަތް ކުރާތީވެ މެހެކް އާއި އެމީހުންގެ ރަހުމަތްތެރިކަމުގެ ގުޅުން އޮވެއެވެ.\n“މީ ޑޮކްޓަރު މެހެކްގެ ކާކުތަ؟” ޑޮކްޓަރު އަހާލިއެވެ. އެވަގުތު އާހިލް ގާތަށް ހިނިއައެވެ. ބުނާނެ އެއްޗެއް ނޭނގިފައި މެހެކް އަށް ހުރެވުނީއެވެ.\nމެހެކް އެއްޗެއް ނުބުނެ ހުރުމުން އާހިލް ބަލާލިއެވެ. އެވަގުތު އެއްއަތުން އަނެއްއަތުގައި ބާރުބާރަށް ހިފައްޓާލާފައި މެެހެކް ހިނިތުންވެލިއެވެ.\n” ވާގޮތް ކިޔާލަދީބަލަ؟” ޑޮކްޓަރ އެދުނެވެ. އެވަގުތު އާހިލް ވަރަށް ތަފްސީލްކޮށް އޭނާއަށް ވާ ހުރިހާ ގޮތެއް ޑޮކްޓަރަށް ކިޔާދިނެވެ.\n” ވާ ހުރިހާ ކަމެއްގެ މައްޗަށް ބިނާކޮށް އަޅުގަނޑަށް ބުނެވޭނީ އާހިލް މާ ބޮޑަށް ވިސްނަނީއޭ. އާހިލް އަށް ބޭނުންވަނީ ހިތްހަމަޖެހުން. ތިކަމުގައި ގިނަ ދުވަސް ވުމުގެ ސަބަބުން ތިހުރީ މައިގްރެއިން އަށް ބަދަލުވެފައިކަމަށް އަޅުގަނޑަށް ލަފާ ކުރެވެނީ. އެހެންވީމަ އަޅުގަނޑު ދޭނަން ބޭސް. އެބޭހުން ހައްލެއް ނުލިބޭ ކަމަށް ވާ ނަމަ އިތުރު ޓެސްޓް ތަކަކަށް ދާނީ. އަދި ބުނަންތަ؟ އެހާ ބޮޑަށް ކަންކަމާ ނުވިސްނާ ނަމަ ބަރާބަރުވާނެ.” ޑޮކްޓަރް ލަފާ ދިނެވެ.\nޑޮކްޓަރުގެ ވާހަކަ ތައް އަޑު އިވުމާއެކު ވީ ދެރައިން މެހެކް އަށް ލޯމަރާލެވުނެވެ. އާހިލްގެ ހުރިހާވެސް ހިތްހަމަ ޖެހުމަކީ އޭނާކަން އޭނާއަށް އިނގެއެވެ.\n” ޓޭކް ކެއާރ އޮފް ހިމް އިނގޭ”. ޑޮކްޓަރ މެހެކް އަށް ހިނިތުންވަމުން ބުނެލިއެވެ. އެވަގުތު މެހެކް އާ އެކޭ ބުނުމުގެ ގޮތުން ބޯ ޖަހާލިއެވެ.\n” ކާފަ އަށް މިގުޅަނީ” ޑޮކްޓަރ ދިއުމާއެކު އާހިލް ބުނެލިއެވެ.\nގުޅާލިތާ މާ ގިނައިރުތަކެއް ނުވެ ކާފަ އައެވެ. ” އެތައް ދުވަހެއް ފަހުން މަގޭ ދަރިފުޅުގެ މޫނު މަތިން އުފާވެރިކަން މި ފެންނަނީ. ދަރިފުޅު ބޭހެއް ކާނެ ކަމެއް ނެތެއްނު. މެހެކް ކުރިމަތީގަ ހުރީމަ މިހާރު އެންމެ ރަނގަޅު” ކާފަ އާހިލް އާއި ދިމާ ކޮއްލިއެވެ.\n“ދަރިފުޅު ދެން ގޮސްލަން ވީނު ގެއަށް ދޯ؟. ރޭ ހަތަރުދަމު ނުނިދައެއްނު ތި ހުންނަނީ. މިހާރު އެއޮއް އެގާރަ ޖަހަނީ. ކާފަ ގަޑިއަށް ބަލާލަމުން ބުނެލިއެވެ.\n” ޑޮކްޓަރ އެ ދޫކޮއްލީ އާހިލް. ކާފަ އާއި އާހިލް ގެއަށް ދިޔާމަ އަހަރެން ގެއަށް ދާނީ”. މެހެކް ހިނިތުންވަމުން ބުނެލިއެވެ.\nހަޤީގަތަކީ އޭނާ އެންމެ ސިކުންތެއްވެސް އާހިލް އާއި ދުރުގައި ހުންނަން ބޭނުން ނުވާކަމެވެ. މިހާރު އޭނާގެ ހިތް އެދެނީ އާހިލްގެ މީހަކަށް ވެގެން އާހިލް އަށް ޚިދުމަތް ކުރުމުގައި ހުންނާށެވެ.\nހޮސްޕިޓަލުން ނުކުމެވޭވަރު ވީ މެންދުރު ފަސް ވި ފަހުންނެވެ. “މިހާރު ކޮން ގެއަކު މެހެކް ތި އުޅެނީ؟” ހޮސްޕިޓަލުން ނުކުންނަމުން އާހިލް އަހާލިއެވެ.\n“މެހެކް އަހަރެން މިރޭ ދާނަން އިނގޭ. ގެއަށް ގޮސްވެސް ނޭނގެ ވާނެގޮތެއް. އެންމެ ސިކުންތެއްވެސް މެހެކް އާއި ދުރުގައި ހުންނާކަށް އަހަންނަކަށް ކެތެއް ނުވާނެ.” މެހެކް ގޭގެ އެޑްރެސް ބުނެލުމުން އެފަދަ ހާލުގައިވެސް އާހިލް ހުރީ ކެތްމަދުވެފައެވެ.\n” ނޫން އާހިލް. ތިހާ ބަލި އިރު ކިހިނެއް އަންނަނީ؟. އަހަރެން ގުޅާނަން އިނގޭ. އަަހަރެން ބޭނުމީ އާހިލް މިރޭ ރަނގަޅަށް އަރާމުކޮއްލަން. އިރާދަކުރެއްވިއްޔަ މާދަމާ ބައްދަލުވާނެ”. އާހިލް ގާތު އޭނާ ހުންނަން ހިތް އެދި ގޮވަމުން ދިޔަ ނަމަވެސް އެކަމަށް މިވަގުތު ދެކޮޅު ހަދަން އޭނާއަށް މަޖްބޫރުވީއެވެ.\n“އެންމެ ރަނގަޅު. އެކަމަކު ދެން އަހަރެން އެހާ ބަލިމީހަކަށް ނަހަދަބަލަ. އަހަރެން މިހާރު ކިހާ ރަނގަޅު”. އާހިލް ވާހަކަ ދައްކަމުން ދިޔައީ މެހެކްގެ އަތުގައި ހިފާލައިގެން ހުރެއެވެ.\nއާހިލް އެރި ޓެކްސީ ދުއްވާލުމާއެކު އެދިމާއަށް ބަލަން ހުރެފައި މެހެކް ވެސް އެރީ ޓެކްސީ އަކަށެވެ. އިވާން އަށް ގުޅަން އޭނާގެ ހިތް ނޭދުނީއެވެ. ކާރަށް އެރުމަށް ފަހު އޭނާ އިވާން އަށް މެސެޖު ކުރިއެވެ. “ގެއަށް މި ދަނީ އިނގޭ. މީހަކާއި ދިމާވެގެން އޭނަ އާއި އެކު” ވަރަށް ވިސްނުމަށް ފަހު އޭނާ މެސެޖް ފޮނުވާލިއެވެ.\nކާރުގައި އިން އިރުވެސް އޭނާއަށް ވިސްނެނީއެވެ. އާހިލް ގެ ކުށެއްނެތް ކަން ހާމަވުމުން ހިތަށް ލިބެމުން ދިޔައީ ބަޔާން ކުރަން ނޭނގޭ ކަހަލަ ހަމަޖެހުމެކެވެ. ނަމަވެސް އެހަމަޖެހުމާ އެއްވަރަށް އޭނާގެ ހިތުގައި ވޭން ވެސް އަޅަނީއެވެ. އިވާން މަތިން ހިތަށް އެރުމުން މެހެކް ގެ ހިތުގައި ރަހުމު އުފެދެނީއެވެ. އިވާން އަށް ދެރައެއް ދޭން އޭނާ ބޭނުން ނުވަނީއެވެ. ނަމަވެސް އޭނާ ދުވަހަކުވެސް އާހިލް ފިޔަވައި އެހެން މީހަކު ދެކެ ލޯތްބެއް ނުވެއެވެ. އިވާން އާއި ކައިވެނި ކުރަން އޭނާ އެއްބަސް ވީ މަންމަގެ އުފަލަށްޓަކައެވެ. އިތުރަށް އާހިލް އާއި ބައްދަލު ކުރުމުގެ ކުރިން އޭނާ އިވާން އަށް ހުރިހާ ވާހަކައެއް ކިޔައިދޭން ބޭނުމެވެ.\nމިވީ ކިހިނެއް ހެއްޔެވެ؟ މީ އޭނާއަށް ދިމާވި ކޮންފަދަ ބޮޑު އިމްތިޚާނެއް ހެއްޔެވެ؟ ދެން މަންމަ ގާތު އޭނާ ބުނާނީ ކީކޭ ހެއްޔެވެެ؟. ގޮތް ހުސްވާ ކަހަލަ އިޚްސާސެއް ވުމުން އަނެއްކާވެސް އޭނާ އަށް ރޮވުނެވެ.\nއެ ޚިޔާލުތަކުގައި ބޯ ހާސްވެފައި އިންދައި ކާރު އައިސް ގޭ ކައިރިއަށް މަޑުކޮއްލިއެވެ. ކާރުން ފައިބައިގެން ލަސް ފިޔަވަޅުތަކުގައި އޭނާ ސިޑިން އަރަމުން ދިޔައެވެ. ބަނޑުހައިކަން އިޚްސާސްވާން ފެށީ އެވަގުތުއެވެ.\n” ދަރިފުޅާ. ހާދަ ލަސްވީ މިއަދު. މާ ބިޒީ ވީތަ؟ މަންމަ ނުގުޅަން މިހުރީ އެހެން ހިތަށް އަރާފަ”. ގެއަށް ވަދެވުމާއެކު ނަފީސާ އާއި އެކު ޓީވީ ބަލަން އިނދެފައި މެހެކް ފެނުމުން މަންމަ ތެދުވިއެވެ.\n“އިވާން ދިޔައީތަ ދަރިފުޅު ލާފަ މިއަދު. އެހެން ފަހަރުތަކުގައި ދަރިފުޅާ އެކު މައްޗަށް އަރައެއްނު” އިވާން ގެ ވާހަކަ މަންމަ އަހާލުމުން މެހެކް ބަސް ހުއްޓުނުނެވެ. އިރުކޮޅަކު މަންމަ ގެ މޫނަށް ބަލަން އޭނާއަށް ހުރެވުނީއެވެ. މަންމަ އިވާން އާއި ކިހާ ރުހޭ ހެއްޔެވެ؟ އާހިލްގެ ވާހަކަ މަންމަ ގާތު ބުނެފި ނަމަ ވާނީ ކިހިނެއް ހެއްޔެވެ.؟\n“ދަރިފުޅާ، ކިހިނެއްވެފަ ތިހުރީ؟”. މެހެކް އެއްޗެއް ނުބުނެ ހުރުމުން މަންމަ އަނެއްކާވެސް ސުވާލު ކުރިއެވެ.\n” ނޫން އިވާން މިއަދު ނާދޭ އަހަންނާއި އެކުއެއް” ހަމަޖެހޭގޮތް ދައްކަމުން މެހެކް ކޮޓަރިއާއި ދިމާއަށް ހިނގައިގަތެވެ.\nކޮޓަރިއަށް ވަދެފައި އޭނާ ފޯން ބަލާލިއެވެ. އޭރު އިވާން ގެ ދެ މެސެޖާއި އާހިލްގެ ތިން މެސެޖް އޮތެވެ.\nދެ މީހުންގެ މެސެޖްގައި ވެސް ވަނީ އެއްވާހަކަ ތަކެކެވެ. މެހެކް ދެކެ ލޯބިވާ ވާހަކަ އެވެ. މެހެކް މަތިން މިސްވާ ވާހަކައެވެ. އޭނާ ރިޕްލައި ކުރަން ބޭނުމީ އާހިލްގެ މެސެޖް ތަކަށެވެ. އިރުކޮޅާކު ފޯނަށް ބަލަން އިނުމަށް ފަހު އޭނާ އެނދު މައްޗަށް ފޯން ހޫރުވާލިއެވެ. އޭނާ ދެރަވަނީ ވިސްނާ ނުލާ އޭނާގެ ޚަޔާތުގައި ނިންމިފައި ހުރި ނިންމުންތައް ހިތަށް އަރާފައެވެ. އާހިލް ގެ ފޯން އެދުވަހު އޭނާއަށް ނެގުނު ނަމައެވެ. އިވާން އާއި ކައިވެނި ކުރަން އެއްބަސް ނުވެވުނު ނަމައެވެ.\nއަވަސް އަވަހަށް އޭނާ ވަނީ ފާހާނާއަށެވެ. ބާރުބާރަށް މާގަނޑު ދޫކޮއްލުމާއެކު ފިނިފެންތައް އޮހޮރެން ފެށިއެވެ. އޭނާއަށް ލޯ މަރާލެވުނެވެ.\nއެއްކޮޅުގައި ހުރީ އޭނާ ކައިވެނިކުރަން އެއްބަސް ވެފައިވާާ މީހާއެވެ. އަދި މަންމަ އިވާން އާއި ނުލާހިކު ރުހެއެވެ. އަނެއްކޮޅުގައި އެހުރީ އޭނާ އިންތިހާއަށް ލޯބިވާ އޭނާގެ ފުރާނަފަދަ ލޯބިވެރިޔާއެވެ. ނިންމުމެއް ނިންމަން އުނދަގޫވިއެވެ. ނަމަވެސް އާހިލް އާއި ވަކިވުން އެއީ އޭނާގެ ފުރާނަ ހަށިގަނޑާއި ވަކިވުމެވެ. އާހިލް އާއި ނުލާ މި ވެއަތުކުރި އަހަރުތަކުގައި އޭނާ އުޅުނީ ކިހާ ހިތާމައިގައި ހެއްޔެވެ؟ އޭނާ އަކަށް ރަނގަޅަަކަށް އެންމެ ރެއަކުވެސް ނުނިދެއެވެ. އެތައް އަރާމަކުން އޭނާ މަހްރޫމްވިއެވެ.\nމެހެކް މާގަނޑު ބާރުކޮއްލިއެވެ. އޭރު އޭނާއަށް މާނޭވާ ލެވެނީއެވެ. ކޮންމެ ގޮތަކަށް ވެގެން ދިޔަ ނަމަވެސް އޭނާ ބޭނުމީ އާހިލް އެވެ. އާހިލް އޭނާ އަށް ލިބިފައި ހުއްޓައި އާހިލްގެ ލޯތްބަށް ފުރަގަސް ދީފިނަމަ އޭނާ މަރުވެދާނެއެވެ.\nފާހާނާ އިން ނުކުންއިރު މެހެކް ގެ ފޯން ރިންގް ވަމުން ދިޔައެވެ. ބަލާލިއިރު ގުޅަނީ އާހިލް އެވެ. “ހެލޯ” މެހެކް ފޯނު ނެގިއެވެ. ” ކީއްކުރަނީ ހާދަ މިސްވެޔޭ” އާހިލް ބުނެލިއެވެ. “ހީވަނީ މޮޔަވެދާނެހެން ތިޔަ ސޫރަ ފެނިފަ ލޯ މަތިން ގެއްލުނީމަ”\nއާހިލްގެ އަޑު އިވުމާއެކު މެހެކްގެ ނުތަނަވަސްވެފައިވާ ހިތަށް ކޮންމެވެސް ވަރެއްގެ ހަމަޖެހުމެއް ލިބުނެވެ. “ކަމެއް ނުކުރަން. އަހަރެންވެސް އާހިލް މަތިން ވަރަށް މިސްވޭ އެބަ. ވަރަށް ވަރަށް ލޯބިވޭ” މެހެކް މަޑުމަޑުން ބުނެލިއެވެ.\n” މެެހެކް އަށް އެނގޭތަ؟ މެހެކް ފެނުނުފަހުން ހީވަނީ އެހެން ގޮތެއް ހެން. އެފަހުން ވަރަށް ރަނގަޅު އަަހަރެން އިރާދަކުރެއްވިއްޔަ. ހީވަނީ އަހަރެންގެ ބޭހަކީ ތީހެން. ބަޔާން ކޮއްދޭން ނޭނގޭ ކަހަލަ އުފަލެއް ވަނީ”. އާހިލް މެހެކް ދެކެ ލޯބިވާވަރު ހާމަ ކުރަމުން ދިޔައެވެ.\nދެމީހުން އިރުކޮޅަކު ވާހަކަ ދައްކާލާފައި ފޯން ބޭއްވިއެވެ. އާހިލްގެ ވާހަކަ ތަކުން އުފާވެރިކަން އިޙްސާސް ވިނަމަވެސް މެހެކްގެ ހިތް ނުތަނަވަސް ވަނީއެވެ. ފުންނޭވާއެއް ދޫކޮއްލަމުން އޭނާ ގޮދަޑިމަތީގައި އޮށޯއޮވެލިއެވެ. އެހާ ބޮޑަށް ބަނޑުހައިވެފައި ހުރި އިރުވެސް އޭނާ އެއްވެސް އެއްޗެއް ކާ ހިތެއް ނުވިއެވެ. އޭނާ ބޭނުންވަނީ އަވަހަށް އިވާން އަށް ހަޤީޤަތް ކިޔާދޭށެވެ. ނަމަވެސް އިވާން ދެރަވާނެވަރު ހިތަށް އަރާފައި ރަހުމު އުފެދި މެހެކް ފަސް ޖެހެނީއެވެ. އެމީހަކު ލޯބިވާ މީހަކު އެމީހަކަށް ގެއްލިގެން ދިއުން އެއީ ކިހާ ބޮޑު ވޭނެއްކަން އޭނާ އަށް ވުރެ ބޮޑަށް އެނގޭނީ ކާކަށް ހެއްޔެވެ؟ އެވޭން އެތައް އަހަރަކު އޭނާ ވަނީ ތަހައްމަލްކޮއްފައެވެ.\nއެ ޚިޔާލުތަކުގެ ތެރެއިން މީހަކު ދޮރުގައި ޓަކި ޖަހާލިއަޑަށް އޭނާ ސިހުނެވެ. އެއީ މަންމަ ކަން އެނގި މެހެކް އަވަސް އަވަހަށް ދޮރު ހުޅުވާލިއެވެ.\n“ދަރިފުޅާ އެއްޗެއް ކާން އުޅެންވީނު. ކޮން އިރެއް މިހާރު ކޮޓަރިއަށް ވަން ފަހުން”. މަންމަ ހުރީ ކޮންމެވެސް ވަރަކަށް ހާސްވެފައެވެ. ” އަނެއްކާ އިވާން އާއި މައްސަލައެއް ޖެހުނީތަ ދަރިފުޅާ؟”\n” ނު..ނޫން މަންމާ”. މެހެކް އެހެން ބުނުމުން މަންމަ ހިނިތުން ވެލިއެވެ.\nމެހެކް އަށް ބުނެވުނީ އެހިސާބަށެވެ. ކޮޓަރިއަށް ވަދެގެން އައިސް މަންމަ އަލަމާރި ހުޅުވާލާފައި ނެގީ ފޮތިގަނޑެކެވެ. ” ދަރިފުޅާ މިއޮތީ މަންމައަށް އިވާން ހަދިޔާއަކަށް ދިން ފޮތިގަނޑެއްނު. ދަރިފުޅު މެން ކައިވެނި ކުރާ ދުވަހު ލާން. މަންމަ މި ހިތަށް އަރަނީ ފަހަން ދޭން ވީ އޭ އަވަހަށް” މަންމަ އެހެން ބުނެލުމާއެކު މެހެކް އަނގަ ބެދުނެވެ. އޭނާގެ ލޮލުން ކަރުނަ ނީރާލިއެވެ.\nފޮތިގަނޑަށް ބަލަން އިރުކޮޅަކު ހުރެވުނީއެވެ. މަންމަ އެކައިވެންޏަށް ކިހާ އުންމީދެއް އެބަކުރޭ ހެއްޔޭ އޭނާގެ ހިތަށް އެރިއެވެ. ހަމަ ޔަޤީނުން ވެސް އެކަހަލަ އަގު ބޮޑު ރީތި ފޮތިގަނޑެއް މަންމަ އަށް ދޭކަށް އާހިލް އަކަށް ނުލުބޭނެއެވެ. އާހިލް އަކީ ފަގީރެކެވެ. އިވާން އަކީ މުއްސަންޖެކެެވެ. ނަމަވެސް އެކަމުން މަންމަ ގެ ޝަކުވާއެއް ނޯއްނާނެކަން ޔަޤީނެވެ. މަންމަ ދެރަވާނީ މަންމަ އެހާ ރުހޭ މީހަކާ މެހެކް ނުރުހުނީމަ ކަންނޭނގެއެވެ.\nރޭގަނޑުގެ ވަގުތެވެ. މަންމަ އޮތީ ނިދިފައެވެ. މަންމަ ގާތު އެވާހަކަ ދައްކާކަށް އޭނާ އަކަށް ނުކެރުނެވެ. ހިތްވަރު ނުލިބުނީއެވެ.\nއޭނާ އަށް ރޮވެން ފެށިއެވެ. މީ ޚަޔާތުގައި ވެސް ކަމެއް ނިންމަން އޭނާއަށް އެހާ އުނދަގޫވި ފުރަތަމަ ފަހަރެވެ. އޭނާގެ މޫނުގައި އެއްވެސް އުފާވެރިކަމެއް ނެތެވެ. ހިތަށް ހަމަޖެހުން ލިބޭނީ އެވާހަކަ ދެއްކުނީމައެވެ. އެންމެންނަށް ހަޤީޤަތް އެންގީމައެވެ. އިރުކޮޅަކު ދެއަތް ދެއަތާ މޮޑެމޮޑެފައި އޭނާ އިވާން އަށް ގުޅާލިއެވެ.\n” ހެލޯ އިވާން…މިގެއަށް އާދެވިދާނެތަ؟ އަހަރެން..އަހަރެން ވާހަކައެއް ބުނަން ބޭނުން” މެހެކް ލޯމަރާ ބާރުކޮއްލިއެވެ.\n“އޯކޭ މިދަނީ އިނގޭ” އިވާން ވަގުތުން ބުނެލިއެވެ.\nވިއްސަކަށް މިނެޓް ފަހެވެ. މެހެކްގެ ފޯން ރިންގް ވާން ފެށިއެވެ.\n“ހެލޯ މެހެކް ދޮރުކައިރީގަ މިހުރީ” އިވާން އެހެން ބުނުމާއެކު މެހެކް ގެ ހިތް ތެޅިލިއެވެ. އޭނާ އެއްކޮށް ފިނިވެގެން ދިޔައެވެ. އޭނާ ބުނަން އެއުޅެނީ ކޮން ވާހަކައެއްކަން އެނގޭނަމަ އިވާން ނުވެސް އައިސް ކަންނޭނގެއެވެ.\nސިޓިންގް ރޫމަށް މެހެކް ނުކުމެލިއިރު މުޅިތަން ވަނީ ހަމަހިމޭންވެފައެވެ. އެކަކުވެސް ފެންނާކަށް ނެތެވެ. މަޑު ހިނގުމެއްގައި އޭނާ ގޮސް ދޮރު ހުޅުވާލިއެވެ.\nއެވަގުތު އިވާން އެތެރެއަށް ވަނެވެ. ” މެހެކް….އަހަރެން މަންމަ މެންނާ ކައިވެނީގެ ވާހަކަ ދައްކައިފިން އިނގޭ. މަންމަމެން މި މަހު އަންނާނެ މިކޮޅަށް. ވަރަށް އުފަލުން މަންމަ ހުރީ” އިވާން ސޯފާގައި ހަމަޖެހިލާފައި ބުނެލިއެވެ.\n“މަންމަ ކޮބާތަ؟ ދެން ވެސް ވާހަކަ ދެއްކީ އިވާން އެވެ.\n“މެހެކް ބުނަން އޮތީކޮން ވާހަކައެއް؟ އަވަހަށް ބުނެބަލަ”. ހިނިތުންވަމުން އިވާން އެހެން އަހާލުމުން މެހެކް އިސްޖަހާލިއެވެ. އިވާންގެ އާއިލާ އާއި އެވާހަކަ ހިއްސާކުރިކަން އެނގުމުން މެހެކް ހިތަވަރުއެލުނެވެ. އިވާން ގާތު އެވާހަކަ އޭނާ ބުނާނީ ދެން ކިހިނެއް ހެއްޔެވެ؟\n” މަންމަ ނިދައިފި. އަހަރެން ބުނަން އުޅުނީ..” އެވަގުތު މެހެކް ގެ ފޯނަށް މެސެޖެއް އައެވެ.\n” ތިރިއަށް ފައިބާލެވިދާނެތަ؟ އަހަރެން މިހުރީ ތިރީގައި. ސޮރީ މެހެކް. މިސްވާ ވަރުން ދެކެލަން މިއައީ” އެ މެސެޖް ފެނި މެހެކްގެ ދެލޯ ބޮޑުވިއެވެ. ދެން ހަދާނީ ކިހިނެއް ހެއްޔެވެ؟ މެހެކް އެވަރަށް ބުނުމުންވެސް އާހިލް އެއައީއެވެ. ނުގޮސް ވެސް އޭނާ އަކަށް ކެތެއް ނުވާނެއެެވެ.\n” ވަރަށް ދިގު ވާހަކަ އެއް ކިޔާދޭން މިއުޅެނީ”. ކާރީގައި ފޯން ބާއްވާލަމުން މެހެކް ބުނެލިއެވެ. “ދެން ބުނެބަލަ އެހެންވިއްޔާ” އިވާން ހީލިއެވެ.\nމެހެކް އަކަށް ހިތްވަރެއް ނުލިބުނެވެ. އޭނާ ހަމަ ދެރަވަނީއެވެ. މަންމަ މަތިންވެސް ހިތަށް އަރަނީއެވެ. އިވާން ކުރިމަތީގައި ކައިވެންޏަށް އެއްބަސްވެފައި އެގޮތަށް އިންކާރު ކޮއްފިނަމަ މެހެކް ވާނީ ކިހާ ގޯސް މީހަކަށް ހެއްޔެވެ؟ އެކަމަކު އޭނާގެ ކުށަކީ ކޮބައި ހެއްޔެވެ؟ އާހިލް ދެކެ އިންތިހާ އަށް ލޯބިވެވުން ހެއްޔެވެ؟ އޭނާ ހިތް ހަށިގަނޑު އެތެރެއިން ކުދިކުދި ވާހެން އޭނާއަށް ހީވިއެވެ. މިފަދަ ނިންމުމެއް ނިންމަން ފަސޭހަވާނީ ކޮން އިންސާނަކަށް ހެއްޔެވެ؟\n” އިވާން އަހަރެން ވަރަށް ނިދި އާދޭ އެބަ” އެންމެ ފަހުން މެހެކް އަށް ބުނެވުނީ އެހެންނެވެ. އޭނާ އަށް ގޮތް ހުސްވިހެން ހީވީއެވެ.\n“އަހާ ކޮބާ ވާހަކަ؟ ”\n” ފަހުން ދެން ދޯ” މެހެކް ބުނެލިއެވެ.\n” އޯކޭ އެހެންވީމަ ގޮސްލަނީ. އަަހަރެން ވަރަށް ބިޒީކޮށް އުޅެފަ މިއައީ ވެސް”.\nއިވާން ނުކުމެގެން ދިޔަތާ އިރުކޮޅެއް ވުމުން މެހެކް އަވަސް އަވަހަށް ފޯން ބަލާލިއެވެ. އޭރު އާހިލް އަނެއްކާވެސް މެސެޖެއް ފޮނުވާފަ އޮތެވެ. “މެހެކް ނިދުނީތަ؟” އާހިލް ގެ މެސެޖް ފެނުމުން މެހެކް ގެ ލޯ ކަރުނުން ފުރުނެވެ. އޭނާ މިޖަހަނީ ކޮން ސަކަރާތެއް ހެއްޔެވެ؟ ކަންކަމާ ކުރިމަތި ލުމުގެ ހިތްވަރު އޭނާ ގައިގައި ނެތީ ހެއްޔެވެ؟\nކަރުނަ ފޮހެލުމަށް ފަހު މަޑު މަޑުން އޭނާ ސިޑިން ފައިބަން ފެށިއެވެ. ހިތްދަތިވެގެން ގޮސް ހަލާކުވާ ހާލުގައި ހުރެގެންނެވެ. ފައިބަމުން ދިޔަ ވަރަކަށް އިވާންގެ އަޑު ތަންކޮޅެއް ބާރަށް އިވޭހެން އޭނާ އަށް ހީވިއެވެ. އިވާން އަދިވެސް ނުދަނީބާއެވެ. މަޑުމަޑުން މެހެކް ތަންކޮޅެއް ތިރިއަށް ފައިބާފައި ބަލާލިއެވެ.\nއެވަގުތު ފެނުނު މަންޒަރުން އޭނާ ގެ މޭގައި އަތް އަޅާލެވުނެވެ. އޭނާ ހައިރާންވިއެވެ. އިވާން ގާތުގައި އެހުރީ އާހިލް އެވެ.\n“ބަލައިގެން އުޅެބަލަ”. އިވާން ގެ އަޑުގައިވަނީ ހަރުކަށި ކަމެވެ. “އެމް ސޮރީ” ކުއްވެރިއެއް ފަދައިން އާހިލް މަޢާފަށް އެދުނެވެ. އަނެއްކާ ކިހިނެއްވީ ބާ އޭ މެހެކް ހިތަށް އެރިއެވެ.\n” ދެން ވެސް އެއްފަރާތް ވެބަލަ”.\nރުޅިވެރި ނަޒަރަކުން އާހިލް އަށް ބަލަމުން އިވާން ނުކުމެގެން ދިޔައެވެ. އިވާން، އާހިލް އާއި ވާހަކަދެއްކި ގޮތުން މެހެކް ހިތް ހަމަނުޖެހުނެވެ. މަޑުމަޑުން އޭނާގޮސް އާހިލްގާތުގައި ހުއްޓިލީ ބޭރަށް އޭނާ ނުފެންނާނެ ގޮތަށެވެ.\nއާހިލް އަށް މެހެކް ފެނުމާއެކު ހިނިތުންވެލިއެވެ. ” އާހިލް މިހާރު ކިހިނެއް؟” މެހެކް އަހާލިއެވެ. ” ވަރަށް ރަނގަޅު އިރާދަކުރެއްވިއްޔާ. ސޮރީ އިނގޭ މެހެކް އެވަރަށް ބުނެފަ އޮއްވާވެސް މިއައީ “.\nއަތްދިގު ހުދު ކުލައިގެ ޓީޝާޓާއި ކަޅު ޖިންސްގައި ހުރި އިރު އާހިލްގެ ފަން އިސްތަށިގަނޑު ހުރީ މައްޗަށް ނަގާލާފައެވެ. ޓީޝާޓްގެ އަތްކުރި މައްޗަށް ދަމާލާފައި ހުރި އިރު އެ ފިރިހެންވަންތަ ދެއަތް ފެންނަން ހުރުމުން އޭނާ އަދި މާރީތި ހެން ހީވެއެވެ.\n” ދެންމެ ކިހިނެއްވީ؟” މެހެކް ބޭނުން ވީ އިވާން އާހިލް ދެކެ ރުޅިއައި ސަބަބެއް ހޯދާށެވެ.\n” ދެންމެ ދޯ… ވީ ގޮތަކީ އޭނަ އައީ ފޯނަށް ބަލަހައްޓައިގެން ހުރެގެން. އަހަންނަށް ވެސް މިތަނަށް ވަދެވުނީ އިސްޖަހައިގެން ހުރެ.. ދެން ދެމީހުން ލައިގަތީ. އެގަޑީގަ އޭނާގެ ފޯން ވެއްޓެން ދިޔައީ.. އެ ފޯން ބިންމަތީގައި ޖެހުމުގެ ކުރިން އަހަންނަށް ހިފިއްޖެ. އެކަމަކު އޭނަ ދެން ވަރަށް ރުޅި އަތުވެއްޖެ. ކުއްވެރިއަކީ އަހަރެން..” އާހިލް ކުޑަކޮށް ހިނިތުންވެ ހުރެ ވާހަކަ ކިޔާދިނެވެ.\nއާހިލްގެ ވާހަކައިން ދެ މީހުންވެސް އެއްވަރަށް ކުއްވެރިވިކަން މެހެކް އަށް އެނގުނެވެ. އެކަމަކު ކުއް އެ ޤަބޫލު ކުރީ އާހިލް އެވެ. މެހެކް ގެ ހިތް އާހިލް އަށް ޓަކައި ލޯބިން ފުރުނެވެ.\n” މެހެކް އަހަރެން މި އައީ މެހެކް ގާތު ކަމަކަށް އެދެން.” ފުން ނޭވާއެއް ދޫކޮއްލަމުން އާހިލް އެހެން ބުނެލީ މެހެކް އާއި ދިމާއަށް އިރުކޮޅަކު ބަލަން ހުރެފައެވެ.\n“މެހެކް…. މަގޭ ލޯބިވާ ރާނީ. ދުނިޔޭގެ މުއްސަނދިކަން މަގޭ ރާނީއަށް ހޯދާ ނުދެވުނަސް މި ނިކަމެތި ހިތުން މަގޭރާނީއަށް ވާ އޯގާތެރިކަމާއި ލޯބި އިންތިހާ އަށް މުއްސަނދި އިންޝާ ﷲ….. އަހަންނަށް މެހެކް އާއި ނުލާ ނޫޅެވޭނެ..”\n“އަހަންނާ ކައިވެނި ކޮއްފާނަންތަ؟” އާހިލް މެހެކް އާއި ދިމާއަށް ބަލާލަމުން ލޯތްބާ އެކު އަހާލިއެވެ.\nއާހިލް ގެ ޖުމްލައިން މެހެކް ހުއްޓުން އެރިއެވެ. ހަތަރު އުދަރެސް ފެނު ޖެހުނު ކަހަލައެވެ. އާހިލް ދެކެ ކިތަންމެ ލޯބިވި ނަމަވެސް މިވަގުތު އާހިލް އަށް އޭނާ ދޭނީ ކޮން ޖަވާބެއް ހެއްޔެވެ؟\nHehe.. Dhemydhaa fahaa dhiya bulhalah v varuves mehek ah nuvaane kahneh… Vahaka varah rethi.. The best story ever i read.. Dhen vaany kihineh baaa?? Avahah next part genes dhehchey\nhaadha kurreyyyyyyyyy varah reethi\nWow. Nice ingey…v v v inthixaaru kurevey next partah ves\nShelly thy abadhuves thihen kiyan huhna myhehtha… Haadha kurey haadha kurey.. Kurihya dhen nukiyan v nu… V v v reethi.. Mehek marry kuraany kaakaabaaaa\nVVVVVVV hadi dhan hamaeaahil gadu aaima ivaan fakiru nubaikurani …..\nVara kiya hithun fasi but dhan mahak ivaananuliba goth vathui nulan kiyaka…..??????????\nAahil aa mehek aa gulhunas nuny ivaan aai mehek gulhunas mi vaahaka rychah gendhan engijje nama v salhivaane..\nalhey Mehek aa gulleny Ivaan aa. salhi avaha upko ddhecchey thnx\nNice ….hope u upload the next part soon…can’t wait to read it❤??\nބިރުވެރި ލޯބި June 3, 2017\nހިތާމަ ދީނީ ލޯބި October 16, 2016\nތިޔަ ލޯބި އަދު ލިބޭނެބާ 11\nހިތާމަ ލޯބި October 14, 2020\nނޭނގޭހެ ހާދަ ލޯބިވޭ 17\nހުރީ ވެވިފާ ބާކީ… (ނުވަވަނަ ބައި)\nހިތާމަ ލޯބި January 22, 2017


LIVE: Vissaraiga Rahthakah Bodethi Gellun Thakeh Vanee - Vaguthu\nވިއްސާރައިގައި ރަށްތަކަށް ބޮޑެތި ގެއްލުންތަކެއް ވަނީ\n60 މޭލަށް ވައި ގަދަވާނެ ކަމަށް ލަފާކޮށް އަނެއްކާވެސް އުތުރަށް އޮރެންޖު ސަމާލުނެރެފި.\nBREAKING NEWS: 60 Meylah Vai Gadhavaane Kamah Lafaakoh Uthurah Orange Samaal Nerefi https://t.co/WfK1eYJWAF\nވައިބައިރުވުމާއި އުދައެރުން އަދި ބޯކޮށް ވާރޭ ވެހުމުގެ ސަބަބުން ހއ، ހދ، ށ، ނ، ރ، ބ، ޅ އަތޮޅުގެ ބައެއް ރަށް ރަށަށް އެކި ވަރުގެ ގެއްލުންތައް ވަނީ ލިބިފައި ކަމަށް ޑިޒާސްޓާ މެނޭޖްމަންޓް އެޖެންސީން ވިދާޅުވެއްޖެ.\n- ރާއްޖެއަށް މިހާރު ކުރަމުންދާ ވިއްސާރައިގެ އެންމެ ފަހުގެ މަޢުލޫމާތު:\n- ވައިބައިރުވުމާއި އުދައެރުން އަދި ބޯކޮށް ވާރޭ ވެހުމުގެ ސަބަބުން ހއ، ހދ، ށ، ނ، ރ، ބ، ޅ އަތޮޅުގެ ބައެއް ރަށް ރަށަށް އެކި ވަރުގެ ގެއްލުންތައް ވަނީ ލިބިފައި\n— NDMA Maldives (@NDMAmv) May 14, 2021\nހުޅަނގު އައްސޭރީގައި އިސްރާއީލުން ފަލަސްތީނުގެ އިތުރު މީހަކު ޝަހީދުކޮށްލައިފި. މިހާތަނަށް ހުޅަނގު އައްސޭރިން ޝަހީދުވި މީހުންގެ އަދަދު ވަނީ ހަތަކަށް އަރާފައި.\nރާޅު އަރާނެ ކަމަށް ލަފާކޮށް، ރާއްޖޭގެ ބޮޑު ސަރަހައްދަކަށް ރީނދޫ ސަމާލު (ޔެލޯ އެލާޓް) މެޓް އިން ނެރެފި\nRaalhu Araane Kamah Lafaakoh, Bodu Sarahdhakah Reendhoo Samaalu Nerefihttps://t.co/8uI5FIZzMt\nވިއްސާރައާ ގުޅިގެންނާއި ރާޅު އެރުމުގެ ދިއްދޫގައި ފެންބޮޑުވުމުން، ފެންހިންދުމުގެ މަސައްކަތުގައި އެމްޓީސީސީގެ ބައިވެރިވުން\n#TeamMTCC at Ha. Dhihdhoo helping to clear the flood at Ha. Dhihdhoo.#RayyithungeKunfuni pic.twitter.com/JMDU7w1QqA\n— MTCC Plc (@MTCCPlc) May 14, 2021\nވިއްސާރައާ ގުޅިގެންނާއި، ރާޅު އެރުމުގެ ސަބަބުން ހޯރަފުށީގައި ފެންބޮޑުވުމުން، ފެންހިންދުމުގެ މަސައްކަތުގައި އެމްޓިސީސީން މަސައްކަތް ކުރަނީ\n#TeamMTCC at Ha. Hoarafushi helping to clear the flood at Ha. Hoarafushi.#RayyithungeKunfuni pic.twitter.com/2kaqNfQ3N3\nރާއްޖޭގެ މޫސުންވެ ރާއްޖޭގެ ކަނޑުގެ ސަރަޙައްދުގައި ވައިގަދަވެ، ކަނޑުތައް ގަދަވާނޭކަމަށް މޫސުމާބެހޭ ގައުމީ އިދާރާ (މެޓް)އިން ލަފާކޮށްފައިވާތީ އަތޮޅުތެރޭގައި އެމްޓީސީސީން ދުއްވާ ބައެއް ފެރީތަކުގެ ޝެޑިއުލަށް ބަދަލުއައުން އެކަށީގެންވާ ކަމަށް އެ ކުންފުނިން ވިދާޅުވެއްޖެ.\nMoosun Goasvumuge Sababun Ferry Schedule Ah Badhalu Aun Ekasheenvey - MTCChttps://t.co/54jGyJnD8k\nމޫސުން ވަރަށް ގޯސްވެ، ހާލަތު އިތުރަށް ގޯސްވާނެ ކަމަށް ލަފާކޮށް ރާއްޖޭގެ އެންމެ އުތުރުގެ ރަށްތަކަށް ރާއްޖޭގެ މޫސުމާއި ބެހޭ ގައުމީ އިދާރާ (މެޓް)އިން ނެރުނު އޮރެންޖް އިންޒާރުގެ ވަގުތު ތިން ވަނަ ފަަހަރަށް އިތުރުކޮށްފި\nBREAKING: Uthurah Nerunu Orange Inzaaruge Vaguthu3Vana Faharah Ithuru Kohffihttps://t.co/CUFeoP36g3\nހުޅަނގު އައްސޭރީގައި އިތުރު ފަލަސްތީންގެ އިތުރު މީހަކު ޝަހީދުކޮށްލައިފި\nނ. އަތޮޅު މާފަރަށް އުދަ އަރާފައި - ފޮޓޯ: ރިއްފަތު އިބްރާހިމް\nއުދަ އަރާ ހއ.ދިއްދޫގެ ބައެއް ގެތަކަށް ފެން ވަނުން.\nGALLERY: Udha Araa Dhidhdhoo Baeh Gethakah Fen Vanun\nVaguthu Images | Ibrahim Shabil\nSee More Photos: https://t.co/v4mQSf1XvJ pic.twitter.com/0hU28bnMZd\nވިއްސާރާގައި އިހަވަންދޫ ރައްޔިތުންނަށް ލިބިފައިވާ ހުރި ގެއްލުންތައް ބަލައި، އެކަމުން އަރައިގަތުމަށް އެމްޓިސީސީން ދަނީ ކައުންސިލާއެކު މަސައްކަތްތައް ކުރަމުން.\nމިހާރު ރާއްޖެއަށް ކުރަމުންދާ ވިއްސާރަގައި ފުވައްމުލައް ސިޓީގެ މަގުތަކުގައި ފެންބޮޑުވުން ހައްލު ކުރުމުގެ މަސައްކަތުގައި ރަށު ކައުންސިލާއެކު އެމްޓީސީސީންވެސް މަސައްކަތް ފަށައިފި.\n#TeamMTCC and Gn. Fuvahmulah public working closely with @FVMCouncil to ease out flooded areas of the city.#RayyithungeKunfuni pic.twitter.com/sYR1GsMfPc\nމޫސުން ވަރަށް ގޯސްވެ، ހާލަތު އިތުރަށް ގޯސްވާނެ ކަމަށް ލަފާކޮށް ރާއްޖޭގެ އެންމެ އުތުރުގެ ރަށްތަކަށް ރާއްޖޭގެ މޫސުމާއި ބެހޭ ގައުމީ އިދާރާ (މެޓް)އިން ނެރުނު އޮރެންޖް އިންޒާރުގެ މުއްދަތު އިތުރުކޮށްފި\nBREAKING: Uthurah Nerunu Orange Inzaaruge Muhdhathu Ithuru Kohffihttps://t.co/1cjb4RRA4a\nހއ. އިހަވަންދޫއަށް ކުރަމުންދާ ވިއްސާރާގައި އެރަށުގައި ވަރަށް ބޮޑަށް ވަނީ ފެންބޮޑުވެފައި.\nGALLERY:- HA. Ihavandhoo Ah Kuramundhaa Vissaara\nPhoto: Ali Hamzan\nSee More Photos: https://t.co/tNW1prUYaM pic.twitter.com/87jx2Qz9Gj\nރާއްޖެ އަށް ކުރަމުންދާ ވިއްސާރައިގައި ހއ.އުތީމުގެ ބަނދަރަށް ބޮޑެތި ގެއްލުންތަކެއް ލިބިއްޖެ\nVissaraige Asarukoh Utheemuge Bandharah Bodethi Gellunthakeh https://t.co/Lx2cAltDBE\nމިހާރު ރާއްޖެއަށް ކުރަމުންދާ ވިއްސާރާގައި ހދ.ދިއްދޫގެ ގެތަށް ފެންވަަނުމުގެ ސަބަބުން ވެލި ބަސްތާ ޖެހުމުގެ މަސައްކަތް ކުރިއަށްދަނީ\nއެމްއެންޑީއެފްގެ އިންފޮމޭޝަން އޮފިސަރ މޭޖަރ އިބްރާހިމް އާޒިމް: ރާއްޖެއަށް ކުރަމުންދާ ވިއްސާރާގައި ޅ. ނައިފަރުގެ ބައެއް މަގުތަކުގައި ފެންބޮޑުވުމާއި ގުޅިގެން އެމްއެންޑީއެފް އިން ދަނީ ހަރަކާތްތެރިވަމުން.\nނައިފަރުގައި ފެންބޮޑުވުމުން މަގުތަކުގައި ފެންހިއްކުމުގެ މަސައްކަތުގައި އެމްއެންޑީއެފްއިން - ފޮޓޯ: އެމްއެންޑީއެފް\nށ. ގޮއިދޫ ކައުންސިލް މެންބަރު އިބްރާހިމް ރިފާޒް: ފަތްކެޔޮ ގަސްތަކަށް ވަރަށް ބޮޑަށް ގެއްލުންވި. ފަޅޯ ދަނޑަށް ވެސް ދަނޑުގެ 90 އިންސައްތަ ހަލާކުވެފައި\_\n"ވާރޭ ވެހެމުން ދަނީ އަދިވެސް.5މިނިޓު ވަންދެން ހުއްޓާލާފައި އަނެއްކާވެސް ވެހެނީ. ހެނދުނު7ހާއިރު ވެހެން ފެށި. މެދުކެނޑިފަ ވެހެމުން ގޮސް، ހުކުރު ގަޑީގައި ބޯކޮށްލީ. "\nގޭގެ އަށް އަސަރު ކުރިކަން އަދި ޔަގީނެއް ނޫން. ގެއްލުންތައް ބަލަމުން ދޭ ރަށުގައި ފެންބޮޑެއް ނުވޭ.\nވައިކަރަދޫ ބަނދަރު މަތިން ރާޅު އަރަނީ\nGALLERY:- Vaikaradhoo Bandharumathin Raalhu Arany\nPhoto:- Adam Waheedh\nSee More Photos: https://t.co/eVzrpRJuS5 pic.twitter.com/5R9pZI85kk\nކުރިއަށް އޮތްވަގުތު ތަކުގައިވެސް ބޯކޮށް ވާރޭވެހި ވައިގަދަވާނެ ކަމަށް އޮރެންޖް އެލަރޓްވަނީ ނެރެފައި. ވައިގެ ބާރުމިން ހުންނާނީ ކިހާވަރަކަށް ތޯ އިނގިލައްވާތޯ؟ pic.twitter.com/ntwbMaoQCT\nށ. ނަރުދޫ ކައުންސިލް ރައީސް އަހުމަދު އާރިފް: ވަރަށް ގިނަ ހިސާބުތަކުގައި ދެ ފޫޓަށް ވަނީ ފެންބޮޑުވެފައި. ވާރޭ ވެހެމުންދަނީ ރޭ އިރާކޮޅުން ފެށިގެން ދޭތެރެ ދޭތެރެއިން. ހެނދުނުން ފެށިގެން ހުއްޓާ ނުލާ ގޭގެއަށް ފެން ވަދެފައިވޭ ރައްކާތެރި ކަމުގެ ފިޔަވަޅު އެޅި. އުދަ އަރާފައިވޭ ވަށައިގެން 400 ފޫޓަށް ބައެއް ސަރަހައްދުގައި އުދައެރި. އަނެއްބައި ސަރަހައްދުތަކުގައި 200 ފޫޓަށް ބަނދަރު ކައިރި އަށް ގާތަށް އަރާފައިވޭ\nރާއްޖޭގެ މެދުތެރޭގެ ބައެއް އަތޮޅުތަކަށް ވަނީ ރީނދޫ ސަމާލު ނެރެފައި. ރާއްޖޭގެ މޫސުމާއި ބެހޭ ގައުމީ އިދާރާއިން ނެރުނު ސަމާލުގައި ބުނެފައި ވަނީ ބޯކޮށް ވާރޭވެހޭނެ ކަމަށާއި، ގަޑިއަކު 25 މޭލާއި، 30 މޭލާއި ދެމެދުގެ ބާރުމިނުގައި ވައިޖެހި ވިލާގަނޑުގައި ގަޑިއަކު 55 މޭލަށް ވައިގަދަވެ ކަނޑުތައް ގަދަވާނެ ކަަމަށް.\nYellow Alert for Torrential rain, strong winds of 25 - 30 mph and gust winds of 55 mph with rough seas. pic.twitter.com/BrhZ4BS3RL\n— Maldives Meteorology (@MetMaldives) May 14, 2021\nވިއްސާރާގައި އިހަވަންދޫގައި ވަނީ ވަރަށް ބޮޑަށް ފެންބޮޑުވެފައި - ފޮޓޯ: އަލީ ހަމްޒާން\nހއ،މުރައިދޫ ކައުންސިލް ރައީސް: އަސްރާރު ޢަބްދުﷲ: ރަށުގައި ހައްދާފައި ހުރި ފަތްކެޔޮތަކަށް ގެއްލުން ވެފައިވޭ އާއްމުންނަށް ގެއްލުން ލިބުނު ބައެއް ގޭގެ އަށް އަސަރު ކުރި އަދި ގެއްލުމުގެ މައުލޫމާތު ސާފެއް ނުވޭ. އަދިވެސް ވިއްސާރަކުރަމުން ދަނީ.\nހއ. އުޅިގަން ކައުންސިލް: ގެއެއްގެ ފުރާޅު އެއްލާލި މަގު ބައްތީގެ ހޮޅިދަނޑިއެއް ވެއްޓުނު އުދައިގެ އަސަރު ކޮންމެވެސް ވަރަކަށް ކުރޭ ވައިގަދަ ވުމުގެ ސަބަބުން ގަސްގަހުގެ ގޮފި ބިންދައިގެން ދިއުން ކަހަލަ ކަންކަން ގިނައިން ފާހަގަކުރެވޭ. ސީރިއަސް ކަމެއް އަދި ނުހިނގާ.\nމޮޅަދޫ ކައުންސިލް: ގަސްތަކަށް ގެއްލުންވެ ކުރީގެ މިސްކިތެއް ފުރާޅުން ދަނޑުތަކަށް ވަނީ ފުދޭވަރަކަށް ގެއްލުން ވެފައި. ކަރާދަނޑުތަކަށް ވެސް ގެއްލުންވި ކުރިއަށް ވުރެ ބޮޑަށް ރާޅު އަރާ.\nމިހާރު އުތުރުގެ ރަށްތަކަށް ކުރަމުން އަންނަ ވިއްސާރައިގައި ވައިގަދަވެ ކުޅުދުއްފުށި ސްކޫލް ފުރާޅަށް ގެއްލުންތަކެއް ލިބިއްޖެ\nVai Gadhave Kulhudhuffushi School Furaalhah Gellun Vehjjehttps://t.co/jMTIZCzeye\nމިހާރު ކުރަމުންދާ ވިއްސާރާގައި ހއ. އުތީމަށް ލިބެމުންދާ ގެއްލުން - ފޮޓޯ: ކައުންސިލް\nމިހާރު ކުރަމުންދާ ވިއްސާރާގައި ހއ. އުތީމުގެ ދަނޑުބިންތަކަށް ވަނީ ގެއްލުން ލިބިފައި - ފޮޓޯ: ކައުންސިލް\nމިހާރު ކުރަމުންދާ ވިއްސާރާގައި ހއ. އުތީމުން ބައެއް ގަސްތައް ވަނީ ވެއްޓިފައި - ފޮޓޯ: ކައުންސިލް\nހއ. އުތީމު ބަނދަރާއި ދިމާލަށް ރާޅު އަރަނީ - ފޮޓޯ: ކައުންސިލް\nހއ. ދިއްދޫއަށް ދަނީ އުދަ ވަރަށް ބޮޑަށް އުދަ އަރަމުން.\nGALLERY:- Ha.Dhidhoo ah Udha Erun\nSee More Photos: https://t.co/Qu30Ds9aMS pic.twitter.com/SG0LBEENuV\nހއ. އިހަވަންދޫ އާއްމު މީހެއް: ރަށުގެ ހުޅަނގު ފަރާތުން އުދަ އަރާ، އެ ސަރަހައްދުގެ ހުރިހާ ގެއަކަށް ލޮނުގެ އަސަރު ދަނީ ކުރަމުން. އެރަށުގެ 40 ވަރަކަށް ގެއަށް ފެން ވަން. އެމްޓީސީސީ ސައިޓާއި ދިމާލުން ދޯންޏަކަށް އަސަރު ކުރި ލަށްވުމުގެ ސަބަބުން.\nއދ.ދިއްދޫއަށް ކުރަމުންދާ ވިއްސާރައިގެ ތެރެއިން - ފޮޓޯ: ފާރިޝް އަބްދުﷲ\nމިއަދު މެންދުރު 1:00 އިން ފަށިގެން އދ. ދިއްދޫއަށް މެދުނުކެެނޑި ދަނީ ވާރޭ ވެހެމުން.\nހއ. އުތީމު ކައުންސިލް: ބަނދަރުގެ ހުޅަނގު ފަރާތު ފައި ކަށި ރޫޅިއްޖެ. އަދި ދެ ނެރުބައްތި ވަނީ ހަލާުވެފައި. ރަށު ބަނދަރަށް އުރާ ދަނީ ގެއްލުންތަކެއް ވަމުން. އެރަށު ކައުންސިލުން ބުނީ، އެރަށުން 10 ރުށް ވެއްޓިފައިވާކަމަށް. އަދި ރަށް ވަރަށް ބޮޑަށް ގިރަމުންދާ ކަަމަށާއި، ހުރިހާ ދަނޑުތަކަކަށްހެން ގެއްލުންވެފައިވާ ކަމަށް. އަދި އެރަށު ގެއެއްގެ ފުރާޅު އެއްލާލާފައިވާ ކަމަށްވެސް މައުލޫމާތު ދިން.\nމޫސުން ވަރަށް ގޯސްވެ، ހާލަތު އިތުރަށް ގޯސްވާނެ ކަމަށް ލަފާކޮށް ރާއްޖޭގެ އެންމެ އުތުރުގެ ރަށްތަކަށް ރާއްޖޭގެ މޫސުމާއި ބެހޭ ގައުމީ އިދާރާ (މެޜް)އިން އޮރެންޖް އިންޒާރު ނެރެފި\nBREAKING: Uthuruge Haalathu Ithurah Goasvaane Kamah Lafaakoh Orange Inzaaru Nerefihttps://t.co/TF1ucHkHiy\nއެންޑީއެމްއޭ: މިދިޔަ ބުދަ ދުވަހު ފުވައްމުލަކަށް ކުރި ވިއްސާރައިގައި ފެނުގެ އަސަރުކުރި 270 ގެއަކަށް ގެއްލުންވެ އެމްއެންޑީއެފްގެ ފަރާތުން ވަނީ އެހީތެރިކަން ފޯރުކޮށް ދީފައި. އަދި ފެން ހިންދުމުގެ އޮޕަރޭޝަން އިއްޔެ މެންދުރު 2:00 އާއި ހަމައަށް ކުރިއަށް ގެންގޮސްފައިވޭ.\nއެންޑީއެމްއޭ: މިދިޔަ ބުދަ ދުވަހުގައި އައްޑޫއަށް ކުރި ވިއްސާރައިގައި ފެންބޮޑުވި 176 ގެއަކަށް އެމްއެންޑީއެފް އިން އެހީ ފޯރުކޮށް ދީފައިވޭ. އަދި ރޭ 10:00 އާއި ހަމައަށް ފެންހިންދުމުގެ އޮޕަރޭޝަން ކުރިއަށް ގެންގޮސްފައިވޭ.\nއެންޑީއެމްއޭ: ށ. ކޮމަންޑޫގައި ފެންހިންދުމުގެ ކައުންސިލުން ކުރަމުންދާކަމަށް ރިޕޯޓްކޮށްފައިވޭ.\nއެންޑީއެމްއޭ: ހދ. ކުޅުދުއްފުށީ ގެއެއްގެ ފުރާޅެއް ވަނީ އެއްލާލާފައި އެމްެއެންޑީއެފް އަދި ފުލުހުންގެ އިތުރުން ކައުންސިލާއި ގުޅިގެން ވަގުތީގޮތުން ވަނީ ފުރާޅެއް އަޅާދީފައި.\nއެންޑީއެމްއޭ: - ހއ. ހޯރަފުއްޓަށް ގަދަވަޔާއި އުދައަރައިގެން ލިބެމުންދާ ގެއްލުންތައް ކުޑަކުރުމަށް ރަށު ކައުންސިލާއި ފުލުހުން މަސައްކަތް ކުރަމުން އެބަދޭ. އިތުރު އެހީތެރިކަން ބޭނުން ވެދާނެ ފަދަ ހާލަތަކަށް އެމްއެންޑީއެފް އިން ވަނީ ތައްޔާރުވެފައި.\nއެންޑީއެމްއޭ: އުތުރުގެ ބައެއް އަތޮޅު ތަކަށް އުދައަރަމުންދާ ކަމުގެ ރިޕޯޓްތަކެއް ވަނީ ލިބިފައި. މިގޮތުން ހއ. ހޯރަފުށި، ހއ. އުލިގަމު، ހއ. ތުރާކުނު، ހއ. ދިއްދޫ އަދި ށ. މިލަންދޫ، ށ. ފުނަދޫ، ށ. ކޮމަންޑޫ އަށް އުދައަރަމުންދާ ދާކަމަށް.\nވައިކަރަދޫ އަށް މިއަދު އުދަ އަރަނީ. --- ފޮޓޯ: އަހުމަދު ވަހީދު\nވާދޫ އަށް ކުރަމުންދާ ވިއްސާރަ. --- ފޮޓޯ: ވާދޫ ލައިވް\nރ. ވާދޫގައި ހުރި ގަހެއް ވެއްޓިފައި. -- ފޮޓޯ: ވާދޫ ލައިވް\nރ. ވާދޫ އަށް އުދަ އަރަމުންދާ އިރު، އިންޖީނުގޭ ކުރިމަތީގައި ހުރި ގަހެއް ވެއްޓިފައިވާ ކަމަށްވޭ.\nހއ. ދިއްދޫ އަށް އުދަ އަރަނީ. --- ވަގުތު އިމޭޖަސް: މުހައްމަދު އަފްޒަލް\nރާއްޖޭގެ އުތުރުގެ އަތޮޅުތަކަށް އާދަޔާ މޫސުން ގޯސްވެ ގެއްލުންތައް ވަމުން އަންނަ އިރު، ހއ. ހޯރަފުށީ އެއާޕޯޓްގެ ރަންވޭ އާއި ހައިވޭއަށް ރާޅު އަރާތީ ދަތުރުފަތުރު ކުރުން މެދުކަނޑާލަން ޖެހިއްޖެ.\nBREAKING: Hoarafushi Airport Ah Udha Aranee https://t.co/ztPk9SxUkD\nހއ. ދިއްދޫ އަށް ވެސް ވަރަށް ބޮޑަށް އުދަ އަރަމުންދާ ކަމުގެ މައުލޫމާތު ވަނީ ލިބިފައި.\nރާއްޖޭގެ ހުރިހާ ހިސާބަކަށް ވެސް މޫސުން ގޯސްވެ، ބައެއް ރަށްތަކަށް ބޮޑެތި ގެއްލުންތަކެއް ލިބެން ފަށައިފިއެވެ.\nއުތުރުގެ ރަށްތަކުގެ ތެރެއިން އެންމެ ބޮޑު ގެއްލުމެއް ވަމުން އަންނަނީ ހއ. ހޯރަފުއްޓަށެވެ. އާދަޔާ ހިލާފަށް ވައި ގަދަވެ އެއާޕޯޓުގެ ބިއްލޫރި ދޮރުތައް ވެއްޓި ތަޅައިގެން ގޮސްފައިވާ އިރު، އެއާޕޯޓު ހުރި ސަރަހައްދަށް ވަރަށް ބޮޑަށް ވަނީ އުދަ އަރަން ފަށައިފައެވެ.\nމިހާތަނަށް އައިއިރު، އުދަ އަރަމުން އަންނަ ރަށްތަކުގެ ތެރޭގައި ރ. ވާދޫ، ހދ. ވައިކަރަދޫ ހިމެނެއެވެ.\nމީގެއިތުރުން ހދ. ކުޅުދުއްފުއްޓަށް ގަދަ ވަޔާއެކު ކުރި ވިއްސާރައިގައި އެ ރަށު ގެއެއްގެ ފުރާޅު އެއްލާލުމާ ގުޅިގެން އެމްއެންޑީއެފް އިން ވަނީ އެހީތެރިކަން ފޯރުކޮށްދީފައެވެ. އަދި ކުޅުދުއްފުށީގައި ހުންނަ ހދ. އަތޮޅު އެޑިއުކޭޝަން ސެންޓަރުގެ ފުރާޅަށް ގެއްލުން ލިބިފައިވާތީ އެމްއެންޑީއެފް އިން ވަނީ އެހީތެރިކަން ފޯރުކޮށްދީފައެވެ.\nމީގެއިތުރުން ބައެއް އެހެން ރަށްރަށަށް ވެސް ގެއްލުންތައް ދަނީ ލިބެމުންނެވެ. ވިއްސާރައާ ގުޅިގެން ރަށްތަކަށް ލިބެމުން އަންނަ ގެއްލުންތަކާއި ރަށްތަކުގެ ފޮޓޯ ހިއްސާ ކުރަން ބޭނުންވާ ނަމަ، 7907173 އަށް ފޮނުވޭނެ އިންތިޒާމު ވަނީ ހަމަޖެހިފައެވެ.


A. R Rahman | Mihaaru\nކާމިޔާބު ފިލްމުތަކެއް ގެނެސްދީފައިވާ ބޮލީވުޑްގެ މަޝްހޫރު ޑައިރެކްޓަރު ވިދޫ ވިނޯދް ޗޯޕްޅާ 12 އަހަރު ފަހުން ޑައިރެކްޓްކުރި ފުރަތަމަ ހިންދީ ފިލްމު "ޝިކާރާ: ދި އަންޓޯލްޑް ސްޓޯރީ އޮފް ކަޝްމީރީ ޕަންޑިތުސް"ގެ ޓްރެއިލާ އަންނަ މަހުގެ7ގައި ދައްކައިލަން ނިންމައި ފިލްމުގެ މޯޝަން ޕޯސްޓަރު އާންމުކޮށްފި އެވެ.\nއަޔަލެންޑްގެ މަޝްހޫރު މިއުޒިކް ބޭންޑް ޔޫ2 އާއި އިންޑިއާގެ މަޝްހޫރު މިއުޒިކް ޑައިރެކްޓަރު އޭއާރް ރަހްމާން ގުޅިގެން ސިންގަލްއެއް ގެނެސްދޭން ނިންމައިފި އެވެ.\nއޭއާރް ރަހްމާންގެ ދަރިއަކު މޫނުބުރުގާ އަޅާތީ ފާޑުކިޔަނީ\nއޭއާރް ރަހްމާން ޓީވީ ޝޯއެއްގެ ޖަޖަކަށް\nކެރެލާ ރިލީފް ފަންޑަށް ރަހްމާންގެ 1 ކްރޯޑް ރުޕީސް\nދާދި ފަހުން އިންޑިއާގެ ކެރެލާ ސްޓޭޓަށް ކުރި ބޯ ވިއްސާރައިގައި ފެންބޮޑުވެ ލިބުނު ގެއްލުންތަކުން އަރައިގަތުމަށް ކުރާ މަސައްކަތްތަކަށް އެހީވުމުގެ ގޮތުން، އޮސްކާ ހާސިލުކޮށްފައިވާ އިންޑިއާގެ މަޝްހޫރު މިއުޒިޝަން އޭއާރް ރަހްމާން އެއް ކްރޯޑް ރުޕީސް ހަދިޔާކޮށްފި އެވެ.\nރަހްމާނަށް ޖަޕާނުގެ "ފުކޯކާ ޕްރައިޒް" އެވޯޑް\nމިއުޒިކްގެ ދާއިރާ އަށްް ކޮށްދެމުން އަންނަ ހިދުމަތާއި ހާއްސަކޮށް ސައުތު އޭޝިއާގެ މިއުޒިކް ކުރިއަރުވަން،އޮސްކާ ހާސިލްކޮށްފައިވާ އިންޑިިއާގެ މަޝްހޫރު މިއުޒިކް ޑައިރެކްޓަރު އަދި ލަވަ ކިއުންތެރިޔާ އޭއާރް ރަހްމާން ކުރަމުން އަންނަ މަސައްކަތްތަކުގެ އަގު ވަޒަންކޮށް ޖަޕާނުން "ފުކޯކާ ޕްރައިޒް" އެވޯޑް އޭނާ އަށް ދީފި އެވެ.


JP ah aa Leader eh Leadership eh beynuvey: Saeed\nޖޭޕީއަށް އާ ލީޑަރެއް، ލީޑާޝިޕެއް ބޭނުންވޭ: ސައީދު\nޖުމްހޫރީ ޕާޓީގެ ލީޑަރު ގާސިމް އިބާރާހިމް -- އަވަސް ފޮޓޯ\nޖުމްހޫރީ ޕާޓީއަށް އާ ލީޑަރަކާއި ހިންގުންތެރި ލީޑާޝިޕެއް ބޭނުންވާ ކަމަށް ޖުމްހޫރީ ޕާޓީގެ ކައުންސިލް މެންބަރު މުހައްމަދު ސައީދު ވިދާޅުވެއްޖެ އެވެ.\nއިއްޔެ އޮތް ލޯކަލް ކައުންސިލްތަކުގެ އިންތިހާބުގައި މާފަންނު ހުޅަނގު ދާއިރާގެ ކައުންސިލް މެންބަރު ކަމަށް ޖުމްހޫރީ ޕާޓީން ވާދަކޮށް ނާކާމިޔާބީއާ ކުރިމަތިލާން ޖެހުނު ސައީދު ކުރެއްވި ޓްވީޓެއްގައި ވިދާޅުވީ ޖޭޕީއަށް އާ ލީޑަރަކާއި ހިންގުންތެރި ލީޑާޝިޕެެއް ބޭނުންވާ ކަމަށެވެ. ސައީދު ވިދާޅުވީ ސިޔާސީ ގޮތުން ކުރިއަށް ދިއުމަށް ޖޭޕީގެ ލީޑާޝިޕަށް އަވަސް ރަނގަޅު ބަދަލެއް އަންނަން މަޖުބޫރު ކަމަށެވެ.\n"މިއަދު ގައުމަށް ބޭނުންވަނީ ސިޔާސީ ކަންކަމުގައި ބަސްބުނެ ގޮތް ނިންމުމުގައި އައު ލީޑަރުން. ރައީސް މައުމޫނާއި ރައީސް ސޯލިހް އަދި ރައީސް ނަޝީދާއި އިމްރާން އަބްދުﷲ އާއި ގާސިމް އިބްރާހިމް ފަދަ ލީޑަރުން އެ ތިއްބެވީ ފެއިލްވެފައި. ސިޔާސީ ކަންކަމުން ދުރަށްވަޑައިގަންނަވަން ވެއްޖެ. މީ މިއަދު ރައްޔިތުން ދެކޭ ގޮތް،" ސައީދު ވިދާޅުވިއެވެ.\nނިމިދިޔަ އިންތިހާބުގައި ޖުމްހޫރީ ޕާޓީން ނެރެފައިވަނީ 168 ކެންޑިޑޭޓުންނެވެ. އެ ކެންޑިޑޭޓުންނަށް ތާއީދު ހޯދުމަށް މާބޮޑު މަސައްކަތްތަކެއް އެ ޕާޓީގެ ލީޑާޝިޕުން ކޮށްފައެއް ނުވެއެވެ. ނަމަވެސް އުފަން ރަށް މާމިގިލީގައި ހުންނެވި ޖޭޕީގެ ލީޑަރު ވަނީ މާމިގިލީ ކައުންސިލަށް ކުރިމަތިލެއްވި ކެންޑިޑޭޓުންނަށް ތާއީދު ހޯއްދަވާ ދެއްވުމަށް މަސައްކަތް ކުރައްވާފައެވެ. ގާސިމް މެންބަރުކަން ކުރައްވާ މާމިގިލީގެ ފަސް ގޮނޑިވެސް ޖުމްހޫރީ ޕާޓީން ވަނީ ނަގާފައެވެ. މާލެ ސިޓީންވެސް އެއް ގޮނޑި އެ ޕާޓީއަށް ލިބިފައިވާކަން މިހާތަނަށް ޔަގީން ކުރެވިފައިވެއެވެ. ނަމަވެސް އެ ދާއިރާގެ ވޯޓްފޮށިތައް އަލުން ގުނަން އެމްޑީޕީން ވަނީ ހުށައަޅާފައެވެ.


Fuaaf - 27 | Vaahaka ފުއާފް – 27 – Vaahaka\n2k 1 0\tMay 24, 2021\n" މާފުކުރޭ ދައްތާ. މިހުރިހާ ކަމެއ މިވީ އަހަރެންގެ ސަބަބުން. ލީން ހިނގާ ގެޔަށް ދަމާ.. މަންމަ ހުންނާނެ ކުކުޅު ހަދާފައި " އަސްރާ ފައިގައި ބޭސް އަޅައިފައިވާ އަލައިނާ އުރާލިއެވެ. އަލައިނާ ހުންނަނީ އެއުމުރުގެ ކުދިންނަށްވުރެ ތަންކޮޅެއް ކުޑަކޮށް ކަމަށްވުމުން އޭނަގެ ބަރުދަން ލުއިވެ އަސްރާއަށް އޭނަ އުރަން ފަސޭހައެވެ. އަސްރާ އިތުރު ބަހެއް ނުބުނެ އަލައިނާ ގޮވައިގެން ގޮސް އެމަރަލްޑްއަށްވަނެވެ. ދިއްގަރުގެ އާއިލާ އަސްރާއަށް ވިސްނުނީ ކަމަށް ނިންމާ އުފާކުރަމުން އެމީހެއްގެ މަސައްކަތަށް އެނބުރި ރުޖޫޢަވިއެވެ.\nއަސްރާ ރަނގަޅުވި ކަމުގެ މާސްކު ނަގައި އެއްލާލީ އަލައިނާ ގޮވައިގެން ބަދިގެޔަށް ވަނުމަށްފަހުއެވެ.\n" ކަލޭ މިކައި. ނުކައިފިނަމަ ކުރާނެ އަނިޔާ ބޮޑުވާނެ.. " އަސްރާ އަލައިނާގެ އަނގަ ތެރެއަށް ނިންދަވާ ބޭސް ގުޅައެއް ކޮއްޕާލުމަށްފަހު ގަދަކަމުން ފެން ޖައްސާ އެގުޅަ ދިރުވާލާ ގޮތް ހެދިއެވެ.\n"އިށީނދޭ މިތާ!!! " ރޭގަނޑު ދަންވަރު އަލައިނާ ހޭއެރި ވަގުތު އަލައިނާ ދަމާފައި ބޭރަށް ނެރެ އަސްރާ މެދުގޯތީގައި އަލިފާންގަނޑެއް ޖަހާފައި ހުރި ތަނަށް އަލައިނާ ކޮއްޕާލިއެވެ. އަލައިނާ ގިސްލަމުން ދިޔަ ހާލު އޭނަ މަންމަގެ އަމުރަށް ތަބާވެ ބިންމަތީގައި އިށީނެވެ. އަލިފާންގަނޑު ފިޔަވާ މެދުގޭގައިވާ އެހެން ތަންތަން އަނދިރިކޮށް ހުރުމާއިއެކު ހަށީގަނޑުގައި އަޅަމުން ދިޔަ ވޭނާ ހަންގަނޑުގެ މަތިން ފިނިވަމުން ދިއުމުން އަލައިނާގެ ހަށިގަނޑު ދިޔައީ ތުރުތުރުލަމުންނެވެ. ހަށިގަނޑު ހިކިގެން ގޮސްފައި ހުރުމުގެ ސަބަބުން އޭނަޔަށް ޤވައިދުން އަސްރާ ކާން ނުދޭކަން ފެންނަ މީހަކަށްވެސް އިނގޭނެއެވެ. އެކަނިމާ އެކަނި އަސްރާގެ އަނިޔާތަކަށް ތަހައްމަލު ކުރަމުން ދިޔަ އަލައިނާވަނީ ކުޑަކޮށް ވާނުވާ ނޭނގޭ އަތަށް އަޅާފައެވެ.\nއަސްރާ ބިންމަތީގައި އިށީނދެ އޭނަ އަތުގައި އޮތް ސިހުރު ފޮތް ހުޅުވާލިއެވެ. އޭނަގެ މަޤްސަދަކަށްވީ އަލައިނާ ދުނިޔެއިން މޮޔަކޮށް ފުއާފްއާ ދުރުކޮއްގެން އޭނައަށް ފުއާފް ލިބޭ ގޮތް ހެދުމެވެ.\nފޮތް ހުޅުވާލި ގޮތަށް ލަސްނުކޮށް އަސްރާ ކިޔެވެއްޔެއް ކިޔަވަން ފެށިއެވެ. ކިޔަނީ ކޯޗެއްކަމެއް ކައިރީގައި ހުންނަ މީހަޔަށްވެސް ދޭހަ ނުވާފަދަ އެއްޗެހިތަކެއް ހަލުވިކޮށް ކިޔަމުން ދިޔަ އިރު މާހައުލު އިތުރަށް ފިނިވަމުން ދިޔައެވެ. ވައިރޯޅިއެއް ނުޖެހޭ އެރޭ ބާރުބާރަށް އެގޭގައިވާ ގަސްތައް ހެލެމުން ދިޔައީ ބިޔަ ބިރުވެރި އެއްޗެއް ނުކުމެދާނެ ހެންނެވެ. ބިރުން ގޮސް އަލައިނާއަށް އޭރު ގިސްލެވެނީއެވެ. މިވަނީ ކިހިނެތްކަމާމެދު އޭނަ ސުވާލުކުރަން ބޭނުން ވިޔަސް އަނގައިން ބަހެއް ވެސް ނުބުނުމަށް އަސްރާ އިންޒާރު ދީފައި އޮތުމުން އޭނަ މާހައުލުގައި ވަމުން ދިޔަ ކަންކަން ނުބަލަން ދެލޯ މަރާލިއެވެ.\nއަސްރާ މާހައުލު ހިނގަމުން ދިޔަ ކަންތަކަށް ބަލާލުމަށްފަހު ލޯމަރާލައި ކުރިޔަށްވުރެ ތަންކޮޅެއް ހަލުވިކޮށް ކިޔަވަން ފެށިއެވެ. އިސާހިތަކު ދެން ހީވީ ގޭގެ ފުރާޅު ނަގައި އެމީހުންގެ ކުރިމައްޗަށް ވައްޓާލި ހެންނެވެ. ސިހިފައި ދެމައިންނަށް ލޯ ހުޅުވާލެވުނެވެ. ކުރިމަތީގައި ހުރި ރަތްކުލައިން ހައިލައިޓްވަމުން ބިޔަ ބިރުވެރި ސިފައެއްގައިވާ އެއްޗެއް ފެނި އަލައިނާ ވަގުތުން އެހުރިތަނަށް ހޭނެތިގެން ވެއްޓުނެވެ.\nބާރު އަޑެއް އިވިގެން ނިދިފައި އޮތް ހުސްނާއަށް ތެދުވެވުނެވެ. އެނދުގެ ކުރިމަތީގައި ބޮޑު ގަޑި ބަލާލި އިރު ދަންވަރު ދެއެއް ޖަހަން ދަނީއެވެ. ގުގުރަނީކަމަށް ހީކޮށް އިރުކޮޅަކުން އަޑު އަނެއްކާ އިވޭތޯ ބަލަން އޮއްވާ ދެލޮލަށް ނިދި ސަވާރުވެ އޭނައަށް ނިދި ޖެހުނީއެވެ. އެއީ އޭނަގެ ނަސީބުކަމެއް ނުވަތަ ބަދުނަސީބުކަމެއް ނޭނގެއެވެ.\n" ހާޒިރުކުރި ސަބަބު؟ " އެބިޔަ އެތީގެ އަޑުވެސް އެހާމެ ބަރެވެ. އަސްރާ ބިރުގަތެއްކަމަކު މަޤަސަދު ހަނދާންކޮށް ހިތްހަމަ ޖައްސާލިއެވެ. އެވަރަކުން އަދި އޭނަ ހުއްޓަލެއް ނުލާނެއެވެ.\n" އަލައިނާ މޮޔަކޮށް އަލައިނާއާ ފުއާފް ދުރުކުރުވުން. އަދި އަހަރެންނާ ފުއާފް ގުޅުވުން.. " އަސްރާ މަޤްސަދު ކިޔައި ދިން އިރު ހިތުގައި އުތުރު އަރަމުން ދަނީ ފޮނި އިހުސާސްތަކެވެ. މަޤްސަދު ހާސިލްވާކަށް ދެން މާގިނަ ވަގުތެއް ނެތްކަން އޭނައަށް ހީވާ ކަހަލައެވެ.\n" ކޭޒް! " ދުރުން ފުއާފްގެ އަޑު އިވި އޭނަ އަސްރާގެ ކުރިމައްޗަށް ފާޅުވީ ސިކުންތެއްހާ ހަލުވި ކަމާއެކުގައެވެ.\n" ކަލޭ ވާހަކަތަ މިހިރަ އަންހެނާ މިކިޔަނީ؟ " ކޭޒް ނަމަކަށް ކިޔާ ބިޔަ ޖިންނި ފުއާފްކުރެ ސުވާލުކުރިއެވެ. ފުއާފް އާނއެކޭ ބުނެ ބޯޖަހާލީ އެކަމަށް އެއްބަސްވުމުގެ ގޮތުންނެވެ.\n" މީނައަކަށް އެއްވެސް އެހީތެރިކަމެއްވާނެ ކަމެއް ނެތް. ކަލޭ ދޭ.. " ފުއާފް ކޭޒްއަށް އަމުރުކުރީ އޭނަ އެކޭޒްއަކަށްވުރެ މަތީ މީހަކު އަމުރުކުރާ ފަދައިންނެވެ.\n" ނޫން! ކަލޭ ނުވާނެ ގޮސްގެން.. " އަސްރާ ފޮތުން ފާޑެއްގެ އެއްޗެއް އަނެއްކާވެސް ކިޔަވަން ފެށިއެވެ. އަސްރާގެ ލޯމަތިން ގެއްލެމުން ދިޔަ ކޭޒްގެ ގައިގައި ފާޑެއްގެ ކަސްތޮޅެއް އެޅިގެން ދިޔައީ އެއީ ކޮންތަނަކުން އައި އެއްޗެއްކަން މީހަކަށް ނުވެސް އެނގި ހުއްޓައެވެ.\n" އަސްރާ!!! ކިހިނެތްވެގެންތަ ތިއުޅެނީ؟ ކަލޭ ތީ ހާދަހާ ރަޙުމެއް ނެތް އަންހެނެކޭ!!! " ފުއާފް އަސްރާގެ ގައިގައި އެފަދައިން ކަސްތޮޅު އަޅުވަން އުޅުނެވެ. އެހެނަސް އެއަށްވުރެ އަވަހަށް އަސްރާ އޭނަގެ އަތުގައި އޮތް ތަވީދު ދައްކާލުމަށްފަހު އެއްކައިރީގައިވާ ފިޔޮއްސެއް ނެގިއެވެ. އަދި ފިޔޮހިން އަސްރާގެ އަތް ތިލައިގައި އަޅާލުމަށްފަހު އޭނަ ނުބައި ޒާތަކަށް ހެމުން ފުއާފްއަށް ބަލާލިއެވެ.\n" ކަލޭ ތި ކޮނުނީ ކަލޭގެ އަމިއްލަ ކަށްވަޅު!! " މަންޒަރު ބަލަން ހުރި ފުއާފް އަޑުގެ ނެތްތަނަށް ހަޅޭލަވައިގަތުމާއެކު ލައުޑް ސުޕީކަރެއްހެން މުޅި ރަށުގައި އެއަޑު ގުގުމައިގެން ދިޔައެވެ. އަދި އޭނަގެ ގައިގައި ހުރި ބާރެއް ނެރެ އަސްރާގެ ގައިގައިވި ތަވީދު ބުރިކޮށް އެޔާއިއެކު ސިހުރު ފޮތްވެސް އަލިފާނަށްލާ އަންދާލިއެވެ. އަލި ދަތުރު ކުރާހާ ބާރުމިނުގައި ގޮސް އަސްރާގެ މެޔަށް ފިޔޮހި ހަރާލިއެވެ. ސުކުންތުކޮޅެއްގެ ތެރޭގައި އަސްރާގެ ހަރަކާތް ހުއްޓި މަޑުމަޑުން ފުއާފްގެ އަތުތެރެއިން އޭނަ ބިންމައްޗަށް ވެއްޓުނެވެ. ބިންމައްޗަށް ވެއްޓުނު އަސްރާއަށް ބަލާލައި ހިނިތުންވެލި ވަގުތު ފުއާފްގެ ހަށިގަނޑުގައި ވޭން އަޅަން ފެށިއެވެ. މަޑުމަޑުން މީހާގެ ސޫރަ ބަދަލުވެގެން ދިޔަ ވަގުތު ގައިން ފެހި އަލިތަކެއް ނިކުންނަން ފެށިއެވެ. އާނއެކެވެ. އޭނަގެ އެންމެ މުހިންމު ބާރުތައް ނެތި ދަނީއެވެ. މަންޒަރު ބަލަން ހުރި ކޭޒް ކަސްތޮޅުން މިނިވަންވެފައި ވުމާއިއެކު އޭނަ ފުއާފްގެ ގައިގައި ހިފަހައްޓާލާ ދެމީހުން އެއްކޮށް ދުންކޮޅަކަށްވެ މައްޗަށް އަރައިގެން ދިޔައެވެ.\n" އަސްރާ!! މިދޮރު ހުޅުވާ.. އެމަންޖެއަށް ކީއްތިކުރަނީ؟ ކާކު ވައްދައިގެން ތިއުޅެނީ؟ " ރަށު މީހުނަށް ފުއާފްގެ ހަޅޭކުގެ އަޑު އިވިގެން އަސްރާގެ ދޮރުގައި އައިސް ތަޅަން ފެށިއެވެ.\n" ފުއާދް ތިދޮރު ވައްޓާލާފައި ނަމަވެސް އެތެރެއަށް ވަދެބަލަ!! " ލަތީފާއަށާއި ހުސްނާއަށްވަނީ ރޮވިފައެވެ. ދެމައިންގެ ބަހަށް ފުއާދް އަވައްޓެރިންނާ ވާހަކަދެއްކުމަށްފަހު ދޮރާލި ހަލާކުކޮށްގެން އެތެރެއަށް ވަތް އިރު ކުރިމަތިން ފެންނަމުން ދިޔަ މަންޒަރު ފެނިފައި އެމިހުން ހުއްޓުން އަރައިގެން ދިޔައެވެ. އަސްރާ އޮތް ގޮތް ފެނި އެތަނަށް އެއްވި އެތައް ބަޔަކު މޭނުބައިވެގެން ހޮޑުލަމުން ދިޔައެވެ. މީހާގެ ސިފަ ގެއްލި ހަންގަނޑު ކަޅުވެ ފެހި ޖަހާފައި ހުރިހެން ހީވާ އަސްރާއަށް ދެން ބަލާލާނެ އެއްވެސް ފިރިހެނަކު އެތާކު ނުވާނެއެވެ.\n" ދަރިފުޅާ... " ހުސްނާ ގޮސް ހޭނެތިފައިވި އަލައިނާ ގެނެސް މޭގައި ޖައްސާލިއެވެ.\n" މަންމަ ލީން މަރެއް ނުވޭ.. އަލްޙަމްދުލިﷲ " ލަތީފާއަކީ ނަރުހަކަށްވުމުން އޭނަ އަވަސް އަވަހަށް އަލައިނާގެ އަތުގައި އަތް ޖައްސާލާ ވިންދު ބަލާލުމަށްފަހު ހުސްނާއަށް އުފާވެރި ޙަބަރު ދިނެވެ. އަދި ދެމައިން ވެގެން އަލައިނާ ގޮވައިގެން ދިއްގަރުގެޔަށް ދިޔައިރު ބައެއް މީހުން އަސްރާގެ ކަށުނަމާދާމެދު ވާހަކަދައްކަމުން ދިޔައެވެ.\n" އިބްރާހީމް... އަޙްމަދު... ލީން... އަހަރެންނަށް މާފުކުރޭ.. މިހުރިހާ ކަމެއްވެސް މިދިމާވީ ހަމަ އަހަރެންގެ ސަބަބުން.. އަހަރެން ތިމީހުންގެ ހަޔާތަށް ނައި ނަމަ މިގޮތަށް ކަންތައް ވާކަށް ނުޖެހުނީސް. " މާޒީގެ ހަޤީޤަތް ކިޔައިދިން އިރު ފުއާފްގެ ދެލޮލުން ކަރުނަ އޮހެނީއެވެ. އެކަމަށް އިންކާރުކޮށް ބަސްބުނާނެ އެކަކު ވެސް ނުވިއެވެ. އާނއެކެވެ. ފުއާފްގެ ސަބަބުން އާއިލާ ހަލާކުވެގެން ދިޔައީމައި އެކަމަށް އިންކާރުކޮށް ބަސް ބުނާނެ އެކަކުވެސް ނުވިއެވެ.\n" އަސްލު ފައިޒަން ކޮބާ؟ " އަކްރަމް ފުންނޭވާއެއް ދޫކޮއްލަމުން އަހާލިއެވެ.\n" ވީ މާލޭގައި. އިބްރާހީމް މެންނާއެކު މޫދަށް ދިޔަ ދުވަހުގެ ދަންވަރު އޭނަ ރައްޓެއްސަކާއެކު ކޮފީ ނިންމާފައި އަންނަނިކޮށް އަޒްކާގެ އާއިލާއިން ރައްޓެހިމީހާގެ ފޯނަށް ގުޅީމަ އަޒްކާގެ މަރުގެ ޙަބަރު ލިބިގެން މާލެ ގޮސްވީ. އިބްރާހީމް މެން ގާތުގައި އޭނަ ނުބުނެ ދާން ޖެހުނީ ކުއްލިއަކަށް އަވަހަށް ދާން ޖެހިގެން. ފޯނު ހަލާކުވެގެން މެސެޖު ވެސް ނުކޮއްލެވުނީ.. " ފުއާފް އަސްލު ފައިޒަންގެ ހަޤީޤަތް ކިޔައި ދިނުމުން އެންމެންގެ ހިތްތަކަށް ހިތްހަމަޖެހުން ލިބިގެން ދިޔައެވެ. އެހެނަސް އަޒްކާގެ މަރުގެ ޙަބަރު ލިބުމުން އެންމެންނަށް ފުން އަސަރުތަކެއް ކުރުވިއެވެ.\n" އަދި އެއް ވާހަކަ... ލީންއަ... ލީންއަކީ ބައްޕަގެ ދަރިޔެއްތަ؟ " އަޙްމަދު ހިންދިރުވާލަމުން އަހާލިއެވެ. އެޖަވާބަކީ އަލައިނާގެ ހަޔާތުގެ ކުރިމަގު ބިނާވާނެ ހަޔާތެވެ.\nއެންމެ ފަހު ޖުމްލައިގަ އެންމެ ފަހު ބަސް 'ހަޔާތެވެ' ބަދަލުގައި އިންނާނީ 'ޖަވާބެވެ.' އަދި އަސްރާގެ އަތުގައި ފިޔޮހި އެޅި ތަނުގައި އިންނާނީ އަލައިނާގެ އަތުގައި އަސްރާ ފިޔޮހި އެޅި ވާހަކަ. ވާހަކަ ޑޮޓް ކޮމްގެ ވެބްސައިޓް އަޕްޑޭޓުވި ފަހުން އަޅުގަނޑަށް ވާހަކަ އަޕްކުރުމަށްފަހު ދެވަނަ ފަހަރަށް އެޕިސޯޓުތަކުގައި މިސްޓޭކް ހުރިތޯ ޗެކް ނުކުރެވޭ. މިކަމަށް ކިޔުންތެރިންގެ ކިބައިން މާފަށް އެދެން.


Azneen aai Ziyad ah Asia mubaaraathun hatharu vana | Mihaaru\nހަތަރު ވަނަ ހޯދި އަޒްނީން (ކ) އާއި ޒިޔާދު.-- ފޮޓޯ: ހާފްކޯޓް.އެމްވީ/ އަބްދުﷲ އަބީދު\nއަޒްނީނާއި ޒިޔާދަށް އޭޝިއާ މުބާރާތުން ހަތަރު ވަނަ\n01 އޮކްޓޯބަރ 2019 - 23:02 1 comment\nއިންޑޮނީޝިއާގެ ބަތަމްގައި މިހާރު ކުރިއަށްދާ 53 ވަނަ އޭޝިއަން ބޮޑީބިލްޑިން އެންޑް ފިޒީކް ސްޕޯޓްސް މުބާރާތުގައި ރާއްޖޭގެ މަހުމޫދު ޒިޔާދާއި އަޒްނީން ރަޝާދު ވާދަކުރި ކެޓަގަރީތަކުން ހަތަރު ވަނަ ހޯދައިފި އެވެ.\nމިދިޔަ ޖުލައި މަހު ދެކުނު އޭޝިއާގެ މުބާރާތުން ރަން މެޑަލް ހޯދި ރާއްޖޭގެ އެންމެ އުއްމީދީ އެއް ބޮޑީބިލްޑަރު އަޒްނީން މިއަދު ހަތަރު ވަނަ ހޯދީ ފިރިހެނުންގެ ސްޕޯޓްސް ފިޒީކް 170 ސެންޓިމީޓަރު ބައިންނެވެ. މި ބައިގައި އޭނައާ އެކު ވާދަކުރީ ތައިލެންޑުގެ ދެ ބޮޑީބިލްޑަރުންނާއި އީރާން އަދި ކެމްބޯޑިއާގެ ބޮޑީބިލްޑަރެކެވެ.\nމިދިޔަ އަހަރުގެ އޭޝިއާ މުބާރާތުން ލޯ މެޑަލް ހޯދި ރާއްޖޭގެ ތަޖުރިބާކާރު ބޮޑީބިލްޑަރު މަހުމޫދު ޒިޔާދަށް މި ފަހަރުގެ މުބާރާތުގެ 160 ސެންޓިމީޓަރު ސްޕޯޓްސް ފިޒީކް ބައިން ލިބުނީ ހަތަރު ވަނަ އެވެ. އޭނާއާ ވާދަކުރީ ވިއެޓްނާމްގެ ދެ ބޮޑީބިލްޑަރުންނާއި ތައިލެންޑް އަދި ޗައިނާގެ ބޮޑީބިލްޑަރެކެވެ.\nފުރަތަމަ ބުރުން ފައިނަލަށް ހޮވޭ ގަދަ ތިން ބޮޑީބިލްޑަރުންނަށް މެޑަލާއި ޓްރޮފީ އެއް ދެ އެވެ. އަދި ފައިނަލުގައި ވާދަކޮށް ހަތަރު ވަނަ އަދި އެންމެ ފުލަށް ދާ ބޮޑީބިލްޑަރަށް ވެސް ޓްރޮފީ އެއް ދެ އެވެ.\nމި ފަހަރުގެ މުބާރާތުގައި ރާއްޖޭން ދެން ވާދަކުރި ދެ ބޮޑީބިލްޑަރުން ވަނީ ފައިނަލަށް ނުހޮވި ފުރަތަމަ ބުރުން ވަކިވެފަ އެވެ. އެއީ ފަތުހުﷲ މުހައްމަދާއި އަލީ ސަލީމް އިބްރާހިމް އެވެ. މި ފަހަރުގެ މުބާރާތުގައި ރާއްޖޭގެ ދެ ޖަޖުން ވެސް ބައިވެރިވެ އެވެ. އެއީ މުހައްމަދު ނަޒީހާއި ހަސަން ނިޝާމް އެވެ.\nޓީމު މެނޭޖަރު މުހައްމަދު (ކ) އާއި އަޒްނީން (މ) އަދި ބީބީއޭއެމްގެ ނައިބު ރައީސް ރިފާ.-- ފޮޓޯ: ހާފްކޯޓް،އެމްވީ/ އަބްދުﷲ އަބީދު\nއޭޝިއާ މުބާރާތުގައި މި ފަހަރު ވެސް ރާއްޖެ އަށް ލިބުނީ ލޯ މެޑަލެކެވެ. އެއީ ފަސް ކެޓަގަރީން ވާދަކޮށްގެންނެވެ. ރާއްޖެ އަށް ލޯ މެޑަލް ގެނެސްދިނީ ސީނިއާ މެންސް ބޮޑީބިލްޑިން ކެޓަގަރީގެ 55 ކިލޯ ބައިން މުހައްމަދު މޫސާ އެވެ. އޭނާ ވަނީ މިދިޔަ ޖުލައި މަހު ނޭޕާލުގައި އޮތް ދެކުނު އޭޝިއާ މުބާރާތުން ވެސް ރާއްޖެ އަށް ލޯ މެޑަލް ގެނެސްދީފަ އެވެ.\nމުހައްމަދު ހޯދި ލޯ މެޑަލާ އެކު އޭޝިއާގެ މުބާރާތުން ރާއްޖެ އަށް ބޮޑީބިލްޑިން އިން ވަނީ މިހާތަނަށް ތިން މެޑަލް ހޯދައިފަ އެވެ. އެއީ 2017 ވަނަ އަހަރު އޮތް މުބާރާތުގެ 55 ކިލޯގެ ކެޓަގަރީން ރަން މެޑަލް ހޯދި ބޮޑީބިލްޑަރު ޝާހީން އިބްރާހިމް ދީދީ އާއި މިދިޔަ އަހަރު 165 ސެންޓިމީޓަރު އެތުލެޓިކް ފިޒީކް ބައިން ލޯ މެޑަލް ހޯދި ޒިޔާދެވެ.\nAsia ge mubaaraathun Mohamed Raajje ah loa medal hoadhaidheefi\nރާއްޖޭން މި ފަހަރުގެ މުބާރާތަށް ތައްޔާރުވީ އިންޑިއާގެ ކޯޗު އަނުރާގް އަނިލްކުމާރްގެ އެހީތެރިކަމުގަ އެވެ. ބޮޑީބިލްޑިން ތާރީހުގައި ފުރަތަމަ ފަހަރަށް ބިދޭސީ ކޯޗެއްގެ ބެލުމުގެ ދަށުން މުބާރާތަކަށް ތައްޔާރުވިއިރު، ރާއްޖޭން ވަނީ ރަނގަޅު ޕްލޭނަކާ އެކު މަސައްކަތް ފަށައިފަ އެވެ.\nދާދި ފަހުން އޭޝިއާ ފެޑެރޭޝަނުގެ އެގްޒެކްޓިވް ވައިސް ޕްރެޒިޑެންޓްގެ މަގާމަށް އިންތިހާބުވި ރާއްޖޭގެ ބޮޑީބިލްޑިިން ފެޑެރޭޝަން (ބީބީއޭއެމް)ގެ ރައީސް އިބްރާހިމް ހަމީދު (އިއްބެ)ގެ ލީޑަޝިޕްގެ ދަށުން މިހާތަނަށް ރާއްޖޭން ކުރިމަތިލި އޭޝިއާގެ ތިން މުބާރާތުގައި ވެސް ވަނީ މެޑަލް ހޯދައިފަ އެވެ. ބޮޑީބިލްޑިން ކުރިއަރުވަން އިއްބެ އަންނަނީ އޭޝިއާގެ ފެޑެރޭޝަނާ ގުޅިގެން ގިނަ މަސައްކަތްތަކެއް ކުރަމުންނެވެ.\nރާއްޖޭގެ ޒިޔާދަށް (ކ) ބީބީއޭއެމްގެ ރައީސް އިއްބެ ސެޓްފިކެޓް ހަވާލުކުރަނީ.-- ފޮޓޯ: ހާފްކޯޓް.އެމްވީ/ އަބްދުﷲ އަބީދު\nއަންނަ އަހަރު ބާއްވާ 54 ވަނަ އޭޝިއަން ބޮޑީބިލްޑިން ޗެމްޕިއަންޝިޕް އޮންނާނީ ރާއްޖޭގަ އެވެ. މިއީ އޭޝިއާގެ ބޮޑު މުބާރާތެއް ރާއްޖޭގައި ބާއްވާ ފުރަތަމަ ފަހަރެވެ. މީގެ ކުރިން ރާއްޖޭގައި 2001 ވަނަ އަހަރުގެ ސައުތު އޭޝިއަން ބޮޑީބިލްޑިން މުބާރާތް ވަނީ ބާއްވައިފަ އެވެ. އެ ފަހަރު މުބާރާތް އިންތިޒާމުކުރީ ބަނޑޮހުގަ އެވެ.\nރާއްޖޭގައި ބާއްވާ މުބާރާތް ކުރިއަށް ގެންދަން ބޮޑީބިލްޑިން އެސޯސިއޭޝަނުން ނިންމާފައިވަނީ ކ. މާފުށީގަ އެވެ. ސަރުކާރުގެ އެހީގައި ބާއްވާ މި މުބާރާތުގައި ގާތްގަނޑަކަށް 300 އަށް ވުރެ ގިނަ އެތުލީޓުން ބައިވެރިވާނެ ކަމަށް ބީބީއޭއެމް އިން މައުލޫމާތުދެ އެވެ.


December 05, 2020 16:04:01\nމިނިސްޓަރ އޮފް ހޯމް އެފެއާޒް އިމްރާން އަބްދުﷲ\nއެހީތެރިކަމަށް ބޭނުންވެފައިވާ މީހަކަށް ކޮންމެ ދުވަހަކުވެސް އެހީވުމަކީ އަމިއްލަ އުފަލަކަށް ހަދަންޖެހޭކަމަށް މިނިސްޓަރ އޮފް ހޯމް އެފެއާޒް އިމްރާން އަބްދުﷲ ވިދާޅުވެއްޖެއެވެ. މިނިސްޓަރ އިމްރާން މިހެން ވިދާޅުވީ ދުނިޔޭގެ ދަރުމަވެރިންގެ ދުވަހުގެ މުނާސަބަތުގައި ދެއްވި ހާއްސަ ވީޑިއޯ މެސެޖެއްގައެވެ.\nމި މެސެޖުގައި މިނިސްޓަރ ފާހަގަކުރެއްވި ގޮތުގައި، ދަރުމަވެރިއްގެ ގޮތުގައި މަސައްކަތް ކުރުމަކީ އަމިއްލަ ނަފްސަށް ލިބޭ ވަރަށް ބޮޑު ހިތްހަމަޖެހުމެކެވެ. އަދި މުޖުތަމައުގެ ބަދަހިކަމާއި، އުފާފާގަތިކަމާއި އޯގާވެރިކަން އިތުރުކޮށްދޭނެ ކަމެކެވެ.\nމީގެއިތުރުންވެސް، ދަރުމަވެރިންގެ ގޮތުގައި މަސައްކަތްކޮށްދިނުމުގެ ރިވެތި، މަތިވެރި ސިފައަކީ ކާބަފައިންގެ ފަރާތުން ވާރުތަވެފައިވާ ވަރަށް މަތިވެރި ދިވެހި ސިފައެއްކަމަށް މިނިސްޓަރ ވަނީ ވިދާޅުވެފައެވެ. މި މޭރުމުން ވާހަކަ ދައްކަވަމުން، ދަރުމަވެރިކަމުގެ މާތް ސިފައިން ޒީނަތްތެރިވުމަށް މި ޖީލުގެ ހުރިހާ ޒުވާނުންނަށް މިނިސްޓަރ ވަނީ އިލްތިމާސްކޮށްފައެވެ.\nއަދިވެސް މިނިސްޓަރ ފާހަގަކުރެއްވި ގޮތުގައި، ދިވެހިރާއްޖެ އުފާވެރި އަމާން އައްސޭރިއަކަށް ވާސިލްވުމަށްޓަކައި ދަރުމަވެރިކަމުގެ ރޫހު އާލާކޮށް ދިރުވުމަށްޓަކައި ހުރިހާ އެންމެން ގުޅިގެން މަސައްކަތް ކުރަންޖެހެއެވެ. އަމިއްލަ އެދުމުން އެއްކިބާވެ ހުރެ ކޮންމެ ދުވަހަކުވެސް އެހީތެރިކަމަށް ބޭނުންވެފައިވާ ކޮންމެވެސް މީހަކަށް އެހީވުމަކީ އަމިއްލަ އުފަލަށްޓަކައި ކުރާކަމަކަށް ހަދަންޖެހޭކަމަށް ޝޭހް އިމްރާން ވަނީ ވިދާޅުވެފައެވެ.\nބައިނަލްއަގްވާމީ ދަރުމަވެރިންގެ ދުވަސް ކޮންމެ އަހަރަކުވެސް ފާހަގަކުރެވެނީ ޑިސެމްބަރު މަހުގެ5ވަނަ ދުވަހުއެވެ. މިއީ ކާރިސާތަކާއި އެނޫންވެސް މުހިންމު ވަގުތުތަކުގައި ދަރުމަވެރިން ފޯރުކޮށްދޭ އެހީތެރިކަން އަގުވަޒަންކުރުމުގެ ގޮތުން ފާހަގަކުރެވޭ ދުވަހެކެވެ. މިއަހަރު ދަރުމަވެރިންގެ ދުވަހުގެ ޝިއާރަކީ "އެންމެ އެކުގައި ކާމިޔާބާއި ހަމައަށް ވާސިލްވުން" މިއެވެ.\nއިމްރާން އަބްދުﷲ މިނިސްޓްރީ އޮފް ހޯމް އެފެއަރޒް\nކެމްޕޭން ކުރަން ފުރުސަތު ނުލިބޭ ކަމަށް ބުނެ އިދިިކޮޅުން ސިވިލް ކޯޓަށް ހުށަހެޅި މައްސަލަ ބަލައި ނުގަތް\nގދ. އަތޮޅު އަދި ތިނަދޫ ކައުންސިލަށް ކުރިމަތިލާފައިވާ ކެންޑިޑޭޓުންނާއެކު އެމްޑީޕީގެ ބައްދަލުވުމެއް


05 އަހަރުދުވަހުގެ މުއްދަތަށް ލޭބަރުން ރެކްރޫޓްކޮށްދޭނެ ފަރާތެއް ހޯދުން:\nމި ރަށުގެ އިޖުތިމާއީ ސަރަޙައްދުތަކާއި، ގަބުރުސްތާނު ސާފުކޮށްބެލެހެއްޓުމާއި މި ރަށުގެ ކުނިމެނޭޖުކުރުމަށް ބޭނުންވާ ލޭބަރުންނާއި ޑްރައިވަރުން ރެކްރޫޓްކޮށްދޭނެ ފަރާތެއް ހޯދުމަށް މި ކައުންސިލުންކޮށްފައިވާ ނަންބަރު: (IUL)340/340/2019/1 (03 ޖަނަވަރީ 2019) އިޢުލާނާގުޅިގެން އަންދާސީހިސާބު ހުށަހަޅާފައިވަނީ 02 ފަރާތަކުންކަމަށްވާތީ އެ ހުށަހެޅުންތައް ބާޠިލްކޮށް އަލުން އެ މަސައްކަތްކޮށްދޭނެ ފަރާތެއްހޯދަން ބޭނުންވެއްޖެއެވެ.\nވީމާ، މި ކައުންސިލަށް 05 އަހަރުދުވަހުގެ މުއްދަތަށް ލޭބަރުން ރެކްރޫޓްކޮށްދިނުމަށް ޝައުޤްވެރިވާ ފަރާތްތަކުން 2019 ފެބްރުވަރީ 24 ވަނަ ދުވަހުގެ 13:00 އަށް މި ކައުންސިލަށް ޙާޟިރުވެ މަޢުލޫމާތު ސާފުކުރުމަށްފަހު، 2019މާރިޗު 03 ވަނަ ދުވަހުގެ 13:00 އަށް މި ކައުންސިލަށް އަންދާސީހިސާބު ހުށަހެޅުން އެދެމެވެ.\nމި އިޢުލާނާގުޅިގެން މަޢުލޫމާތު ސާފުކުރުމާއި، އަންދާސީހިސާބު ހުށަހަޅަން ޙާޟިރުވާންވާނީ ދިވެހިރާއްޖޭގައި ރަޖިސްޓަރީކޮށްފައިވާ ރެކްރޫޓް އެޖެންސީތަކުން އެކަންޏޭވެ. އަދި، މަޢުލޫމާތު ސާފުކުރުމާއި އަންދާސީހިސާބު ހުށަހަޅަން ޙާޟިރުވާ ފަރާތްތަކުން ދިވެހިރައްޔިތެއްކަން އަންގައިދޭ ކާޑު ހުށަހަޅަންޖެހޭނެއެވެ.\nސުންގަޑި: 13 ފެބުރުވަރީ 2019 1300


Raees Yaameen ge Isthiunaaf aduehumeh budha dhuvah thaaval koffi | ThePress\nރައީސް ޔާމީންގެ އިސްތިއުނާފް އަޑުއެހުމެއް ބުދަ ދުވަހަށް ތާވަލް ކޮށްފި\n05 July 2020, 12:26\nކުރީގެ ރައީސް އަބްދުﷲ ޔާމީން ޝަރީއަތަށް ފަހު މާފުއްޓަށް ގެންދަނީ / ފައިލް ފޮޓޯ ހަސަން އަތޫފް | ދަ ޕްރެސް\nމަނީ ލޯންޑަރިންގެ ކުށް ސާބިތުވެ ފަސް އަހަރު ދުވަހުގެ ޖަލު ހުކުމެއް ތަންފީޒު ކުރަމުންދާ ކުރީގެ ރައީސް އަބްދުﷲ ޔާމީންގެ އިސްތިއުނާފް ޝަރީއަތެއް އަންނަ ބުދަ ދުވަހަށް ހައި ކޯޓްގައި ތާވަލުކޮށްފިއެވެ.\nހޯމަ ދުވަހު ބާއްވާ އަޑުއެހުމަކީ މައްސަލާގެ ހުލާސާ ބަޔާން އިއްވުމަށް ބާއްވައި އަޑުއެހުމެވެ. އަދި އެ އަޑުއެހުމަށްފަހު ދެން އޮންނާނީ ހުކުމް ކުރާ މަޖިލީހެވެ.\nލޮކްޑައުން ތެރޭގައި ބައެއް އަޑުއެހުންތައް އޮންލައިންކޮށް ބޭއްވި ނަމަވެސް އެއީ ހުކުމާ ހަަމައަށް ގޮސްފައިވާ މައްސަލަތަކާއި ކުޑަކުދިންނަށް ޖިންސީ އަނިޔާ ކުރުމުގެ މައްސަލަތަކާއި ބަންދާ ގުޅޭ މައްސަލަތައް އެކަނި ކަމަށާއި ރައީސް ޔާމީންގެ މައްސަލަ އަކީ އެއިން އެއްވެސް ކެޓަގަރީއަކަށް ނުފެތޭ މައްސަލަ އަކަށް ވާތީ އެ މައްސަލަ އޮތީ ކުރިއަށް ނުގެންގޮހެވެ.\nކޮވިޑް-19އާ ގުޅިގެން ސަރުކާރު ބަންދު ކުރުމަށް ފަހު ހުޅުވާފައި ވަނީ މިއަދެވެ. ސަރުކާރު ހުޅުވުމާއެކު ކޯޓުގައި އާންމު އުސޫލުން ޝަރީއަތްތައް ބާއްވަން ފެށީވެސް މިއަދެވެ. ރައީސް ޔާމީންގެ އިސްތިއުނާފު މައްސަލަ ލަސްވުމުގެ ސަބަބުން އިދިކޮޅުން ވަނީ ކަންބޮޑުވުން ފާޅުކޮށްފަވެ.\nމަނީ ލޯންޑަރިންގެ ކުށް ސާބިތުވެ،5މިލިއަން ޑޮލަރުން ޖޫރިމަނާކޮށް،5އަހަރަށް ޖަލަށް ލުމަށް ކްރިމިނަލް ކޯޓުން އިއްވި ހުކުމް އިސްތިއުނާފު ކުރުމަށް ހުށަހަޅާފައިވާ މައްސަލާގައި ފުރަތަމަ އަޑުއެހުމެއް ބޭއްވީ މިދިޔަ ޖެނުއަރީ މަހު 28 ވަނަ ދުވަހެވެ. އެ އަދުއެހުމުހައި ރައީސް ޔާމީންގެ ފަރާތުން އެދިފައި ވަނީ ބެއިލް ދިނުމަށާއި ހުކުމް ތަންފީޒު ކުރުން ލަސް ކުރުމަށެވެ. ބެއިލް ކުރުމާ ބެހޭގޮތުން ދެފަރާތުން ބަހުސް ކުރުމަށްފަހު ރިޔާސަތުން ވަނީ މި މައްސަލަ ދިރާސާ ކުރުމަށް ފަހު ވަރަށް އަވަހަށް އަޑުއެހުމެއް ބާއްވާނެ ކަމަށް ބުނެފައެވެ.\nރައީސް ޔާމީންގެ ފަރާތުން ހުށަހެޅި އިސްތިއުނާފީ ގިނަ ނުކުތާތަކަށް ދައުލަތުން ޖަވާބުދާރީވެފައިވަނީ މާޗް މަހުގެ ފަސް ވަނަ ދުވަހެވެ. އެއީ އެ މައްސަލާގައި އެންމެ ފަހުން ބޭއްވި އަޑުއެހުމެވެ. އެ އަޑުއެހުމުގައި ވަނީ މާޗް މަހުގެ 22 ވަނަ ދުވަހަށް ހުލާސާ ބަޔާން އިއްވުމުގެ އަޑުއެހުން ތާވަލުކޮށްފައެވެ. ނަމަވެސް އެ ދުވަހަށް އަޑުއެހުން ނުބޭއްވުނީ މާޗް 19 ވަނަ ދުވަހު ސަރުކާރު ބަންދު ކުރުމާ ގުޅިގެން ކޯޓުތަކުގެ ޝަރީއަތްތައް މެދުކަނޑާލުމުންނެވެ. ލޮކްޑައުންގެ މުއްދަތުގައި ހައިކޯޓުން އޮންލައިންކޮށް ބައެއް ޝަރީއަތްތައް ކުރިއަށް ގެންދިޔައެވެ.\nއަބްދުﷲ ޔާމީން އެމްއެމްޕީއާރުސީގެ ކޮރަޕްޝަން ސިޔާސީ ޕީއެންސީ ޕީޕީއެމް


"PPM/PNC Aai JP In Gulhumakee Gaboolu Kuraane Kameh Noon" – adduLIVE\n"ޕީޕީއެމް/ޕީއެންސީ އާއި ޖޭޕީން ގުޅުމަކީ ގަބޫލުކުރާނެ ކަމެއް ނޫން"\n1 Mar 15, 2019, 14:12 ލިޔުނީ ހަސަން ރަޝީދު\nޖުމްހޫރީ ޕާޓީގެ ރައީސް އަލީ ވަހީދު - ފޮޓޯ: ވީނިއުސް\nކުރިއަށް އޮތް ރައްޔިތުންގެ މަޖިލީހުގެ އިންތިހާބުގައި ޕީޕީއެމް އާއި ކޮންގްރެސް ޕާޓީ ހިމެނޭ ޕްރޮގްރެސިވް ކޯލިޝަނާ ޖުމްހޫރީ ޕާޓީން ގުޅުމަކީ ގަބޫލުކުރާނެ ކަމެއް ނޫން ކަމަށް ޖޭޕީގެ ރައީސް އަލީ ވަހީދު ވިދާޅުވެއްޖެއެވެ.\nއެމްޑީޕީގެ ފަރާތުން ރައްޔިތުންގެ މަޖިލީހުގެ ހުޅުމާލެ ދާއިރާއަށް ކުރިމަތިލައްވާފައިވާ އަލީ ނިޔާޒު (ނިޔާ)ގެ ކެމްޕޭނު ޖަލްސާގައި ރޭ ވާހަކަދައްކަވަމުން އަލީ ވަހީދު ވިދާޅުވީ ޖޭޕީގެ ލީޑަރު ގާސިމް އިބްރާހިމް އަށް އޭނާ ވަރަށް އިހުތިރާމް ކުރައްވާ ކަމަށާއި ގާސިމްއާ ދެމެދު އެއްވެސް މައްސަލައެއް ވެސް ނެތް ކަމަށެވެ.\nނަމަވެސް މަޖިލިސް އިންތިހާބުގައި ޕްރޮގްރެސިވް ކޯލިޝަނާ ގުޅެން ގާސިމް ނިންމި ނިންމުމާ މެދު މައްސަލަ ވަރަށް ބޮޑަށް އެބައޮތް ކަމަށާއި އެއީ ގަބޫލުކުރާނެ ކަމެއް ނޫން ކަމަށްވެސް އަލީ ވަހީދު ވިދާޅުވިއެވެ.\n"ހުރިހާ އެންމެން އެއްބަހެއް ނުވާނެ ހުރިހާ ކަމަކަށް، ވާކަށް ނުވެސް ޖެހޭ. އެ ޑިމޮކްރެސީ ރާއްޖޭގެ ޕާޓީތަކުގައި އޮންނަން ޖެހޭނެ. އެކަން ގަބޫލުނުކުރެވިގެން އަޅުގަނޑުމެންނާއި ދޭތެރޭ ކޮންމެ ފިޔަވަޅެއް އެޅިކަމުގައި ވިޔަސް ކަންބޮޑެއް ނުވޭ. އެއްވެސް ޖެހިލުމެއް ނުވޭ" މި ސަރުކާރުގެ ޓޫރިޒަމް މިނިސްޓަރުކަން އަދާކުރައްވަމުން ގެންދަވާ އަލީ ވަހީދު ވިދާޅުވިއެވެ.\nއަލީ ވަހީދު މިހެން ވިދާޅުވިއިރު އިދިކޮޅު ޕީޕީއެމް އަދި ކޮންގްރެސް ޕާޓީއާ ގުޅެން ޖެހުނީ ސަރުކާރު ކޯލިޝަނާއެކު ހަދާފައިވާ އެއްބަސްވުމާ އެމްޑީޕީން ހިލާފުވެ އެ ޕާޓީ އަށް ލިބެންޖެހޭ ގޮނޑިތައް ދިނުމަށް ދެކޮޅު ހެދުމުން ދެ އަތް އުރާލައިގެން ތިބެން ބޭނުން ނުވާތީ ކަމަށް ގާސިމް ދާދިފަހުން ވަނީ ވިދާޅުވެފައެވެ.\nއަދި މަގު މައްޗަށް ނެރެ އެއްލާލުމުން ދެން ޖެހޭނީ ސަލާންޖަހަން ނާށިގަނޑު ހިފައިގެންދާން ކަމަށާއި އެ ނާށިގަނޑަށް ބައި ރުފިޔާ ފޮއްޗެއް ވައްޓާލި މީހަކު ވެސް ބަލައިގަންނަން ޖެހޭނެ ކަމަށްވެސް ގާސިމް މީގެކުރިން ވިދާޅުވެފައިވެއެވެ.\nގާސިމްގެ އެ ވާހަކަތަކާ ގުޅިގެން އަލީ ވަހީދު ވިދާޅުވީ ނާށިގަނޑަށް އަނިޔާވެރިކަން ވައްޓާލުމުން އެމީހެއްގެ ފަހަތުން ނުދެވޭނެ ކަމަށާއި އެއީ ގަބޫލުކުރާނެ ކަމެއް ނޫން ކަމަށެވެ.\nއަދި މިއީ އެއްވެސް ހާލެއްގައި ގާސިމްއާ ދެކޮޅުވުން ނޫން ކަމަށާއި މަޖިލިސް އިންތިހާބަށް ކޯލިޝަން އެކުގައި މަސައްކަތް ނުކުރެވުނީތީ ކުރީގެ ރައީސް އަބްދުﷲ ޔާމީންއާއެކު ކުރިއަށް ދިޔުމަކީ ކުރެވޭނެ ކަމެއް ނޫން ކަމަށްވެސް އަލީ ވަހީދު ވިދާޅުވިއެވެ.